kashmir article 370 ghulam nabi azad condemns proposal to revoke article 370 ag – News18 Gujarati\nઆર્ટિકલ 370 પર કોંગ્રેસની પ્રતિક્રિયા, કહ્યું- બીજેપીની સરકારે દેશનું માથું કાપી લીધું\nબીજેપીની સરકારે દેશનું માથું કાપી લીધું, ભારત સાથે દગો કર્યો : કોંગ્રેસ\nકોંગ્રેસ નેતા પી ચિદમ્બરમે કહ્યું હાલ તમને લાગી રહ્યું છે કે તમે જીત મેળવી લીધી છે પણ તમે ખોટા છો અને ઇતિહાસ તમને ખોટો સાબિત કરશે\nLast Updated : August 05, 2019, 17:31 IST\nજમ્મુ કાશ્મીરમાંથી અનુચ્છેદ 370 હટાવવી અને રાજ્યને બે કેન્દ્રશાસિત પ્રદેશોમાં ભાગ કરવાના કેન્દ્ર સરકારના નિર્ણયની કોંગ્રેસે ટિકા કરી છે. રાજ્યસભામાં નેતા પ્રતિપક્ષ અને કોંગ્રેસના વરિષ્ઠ નેતા ગુલામ નબી આઝાદે કહ્યું છે કે બીજેપીની સરકારે દેશનું માથું કાપી લીધું છે અને આ ભારત સાથે દગો છે. ગુલામનબી આઝાદે એમ પણ કહ્યું કે સરકારે ચીન અને પાકિસ્તાનની સરહદ સાથે રહેલા સંવદનશીલ રાજ્ય સાથે છેડછાડ કરી છે. જેનો તેમની પાર્ટી અને બીજા વિપક્ષી દળો જોરશોરથી વિરોધ કરશે.\nકોંગ્રેસ નેતા કપિલ સિબ્બલે કહ્યું હતું કે આજે આપણે વિચાર કરવો જોઈએ કે આપણે બધા અહીં કેમ છીએ અને લોકતંત્રમાં શું થાય છે. મને ખબર છે કે બિલ પાસ થઈ જશે કારણ કે તમે બહુમત બનાવી લીધું છે. જેથી અમે આ માટે કશું કરી શકતા નથી. તમે આને ઐતિહાસિક ક્ષણ કહી રહ્યા છો પણ ઇતિહાસ નક્કી કરશે કે આ ઐતિહાસિક છે કે નહીં.\nઆ પણ વાંચો - J&K માંથી હટાવી આર્ટિકલ 370, પાકિસ્તાનના શેરબજારમાં હાહાકાર\nપંજાબના મુખ્યમંત્રી કેપ્ટન અમરિન્દર સિંહે ધારા 370ને લઈને કહ્યું હતું કે તમે આને સદનમાં લાવી શકતા હતા, તેની ઉપર ચર્ચા થઈ શકતી હતી. બંને સદનોમાં બે તૃતિયાંશ બહુમત તેમાં સામેલ છે તો સંવિધાનમાં સંશોધન થવું જોઈએ. ત્યારે તમે 35A, 370ને હટાવી શકતા હતા. પણ આ રીતે કાશ્મીરી લોકો, રાજનીતિક દળો સાથે ચર્ચા કર્યા વગર એકતરફી નિર્ણય કરવો, સંસદમાં રજુ ન કરવું આ સંવિધાનના વિરોધમાં છે.\nકોંગ્રેસ નેતા પી ચિદમ્બરમે રાજ્યસભામાં કહ્યું હતું કે હાલ તમને લાગી રહ્યું છે કે તમે જીત મેળવી લીધી છે પણ તમે ખોટા છો અને ઇતિહાસ તમને ખોટો સાબિત કરશે. આવનારી પેઢીઓને અંદાજ આવશે કે આજે સદનમાં કેટલી ગંભીર ભૂલ કરી છે.\nFirst published: August 05, 2019, 17:28 IST\nArticle 35AArticle 370ghulam nabi azadJammu Kashmirઅમિત શાહકાશ્મીરનરેન્દ્ર મોદી


VIDEO: ગીર સોમનાથની સરસ્વતી નદીમાં ઘોડાપુર, માધવરાઈ મંદિર પાણીમાં ગરકાવ | Vtv news\nHome > Gujarat > VIDEO: ગીર સોમનાથની સરસ્વતી નદીમાં ઘોડાપુર, માધવરાઈ મંદિર પાણીમાં ગરકાવ\nVIDEO: ગીર સોમનાથની સરસ્વતી નદીમાં ઘોડાપુર, માધવરાઈ મંદિર પાણીમાં ગરકાવ\nBy : kaushal 04:17 PM, 11 July 2018 | Updated : 04:17 PM, 11 July 2018\nગીર પંથકમાં મેઘરાજાએ લાંબા વિરામ બાદ ફરી પધરામણી કરી હતી. ગઈ કાલે બે કલાક વરસેલા વરસાદે સમગ્ર પંથકને તરબોળ કર્યું હતું. ખાસ કરીને ગીર ગઢડા કોડીનાર અને સુતરાપાડામાં સાંબેલાધાર વરસાદ વરસ્યો હતો. જ્યારે ઉના, તાલાલા અને વેરાવળમાં સામાન્ય વરસાદ નોંધાયો હતો.\nગીર સોમનાથના પ્રાચી ખાતે આવેલું પ્રસિદ્ધ માધવરાઈ મંદિર પાણીમાં ગરકાવ થયું છે. પ્રાચીના માધવરાઈ મંદિરમાં વરસાદી પાણી ઘૂસતા ભગવાન કૃષ્ણની મૂર્તિ પણ ડૂબી ગઈ હતી. ભગવાન કૃષ્ણની મૂર્તિ પર 10 ફૂટ ઉપર પાણી વહેતું જોવા મળ્યું છે.\nઉલ્લેખનીય છે કે, સરસ્વતી નદીમાં વરસાદી પાણીની આવક થતાં ઘોડાપૂરની સ્થિતિ સર્જાઈ હતી. જેના પગલે આ પાણી મંદિરમાં ઘૂસ્યું હતું. સ્થાનિકોનું કહેવું છે કે જ્યાં સુધી આ પાણી ઉતરશે નહીં ત્યાં સુધી લોકોને ભગવાનના દર્શન કરવા મળશે નહીં. વરસાદી સિઝનમાં ત્રણેક મહિના સુધી આ મંદિર બંધ રહેતુ હોવાનું પણ લોકોનું કહેવું છે.\nગઈ કાલે માત્ર આઠ કલાકમાં સુત્રાપાડામાં પાંચ ઈંચ વરસાદ નોંધાયો તો કોડીનારમાં સવા ચાર ઈંચ વરસાદ નોંધાયો હતો. જ્યારે ગીર ગઢડામાં 3.5 ઈંચ વરસાદ ખાબક્યો હતો. જ્યારે સુત્રાપાડા અને કોડીનારમાં રાત્રે ધોધમાર વરસાદ પડતા ગામ અને શહેરમાં પાણી ફરી વળ્યા હતા. ગામડાની શેરીઓ વરસાદી પાણીથી તરબોળ થઈ હતી. તો શહેરના માર્ગો પર પણ પાણી ફરી વળ્યું.


વાહનોના છઠ્ઠા ક્રમના સૌથી મોટા ઉત્પાદક તરીકે ભારતે બ્રાઝિલનું સ્થાન લીધું\nઆ વર્ષે વેચાણ ઘટયુ હોવા છતાં ઉત્પાદન જળવાશે\nઓટોમોબાઈલ સેક્ટરના આંતરરાષ્ટ્રીય સંગઠનના અહેવાલ મુજબ વિશ્વના છઠ્ઠા મોટા ક્રમના વાહન ઉત્પાદક દેશ તરીકે બ્રાઝિલને પાછળ રાખીને તે સ્થાન ભારતે હાંસલ કર્યું છે. એક અંદાજ પ્રમાણે આગામી ૨૦૧૭ની સાલ સુધીમાં ભારત આ ક્ષેત્રે જાપાન, જર્મની અને કોરિયાને પાછળ પાડી શકે છે.\nભારત ૨૦૧૭ સુધીમાં જાપાન, જર્મની અને કોરિયાને પાછળ રાખે એવી શક્યતા\nઓર્ગેનાઈઝેશન ઈન્ટરનેશનલે ડેસ કન્સ્ટક્ચ્યુઅર્સ દ'ઓટોમોબાઈલ્સે (ઓઆઈડીસીએ) ેમ પણ જણાવ્યુ છે કે સ્થાનિક બજારમાં ઊંચા વ્યાજદરો અને પેટ્રોપેદાશોના ઉંચા ભાવોએ ઓટોમોબાઈલ્સના વેચાણમાં આર ભોંકી હોવા છતાં આગામી પાંચ વર્ષમાં ભારત ત્રીજા ક્રમના સૌથી મોટા ઉત્પાદક તરીકે વિશ્વના ચાર્ટ ઉપર પહોંચવા માટે અગ્રેસર થઈ રહ્યુ છે.\nવર્ષ ૨૦૦૯માં વિશ્વમાં ઓટોમોબાઈલ્સના સાતમા ક્રમનો મોટા ઉત્પાદક દેશ બનવા માટે ભારતે સ્પેનને પાછળ છોડયુ હતું. હવે ૨૦૧૭માં સિત્તેર લાખ વાહન વેચીને જાપાન, જર્મની અને કોરિયાને ઓવરટેક કરીને ભારત ત્રીજા ક્રમે પહોંચી શકે છે. ૨૦૨૦ સુધીમાં વિશ્વના બજારમાં ત્રીજા ક્રમે પહોંચવાના જૂના અંદાજો કરતાં આ ખૂબ વહેલી અવધિ છે.\nઆ વર્ષે બ્રાઝિલે ઉત્પાદિત કરેલા ૧૭.૧ લાખ વાહનોની તુલનાએ ભારતે આ વર્ષના જૂન સુધીમાં ૨૦ ટકા વધારે ૨૦.૪ લાખ વાહન બનાવ્યા હતાં.\nજૂન સુધીમાં ૯૧.૬ લાખ વાહનો બનાવીને ચીન અગ્રસ્થાને રહ્યુ છે ત્યારે ચીનની સરખામણીએ જાન્યુઆરીથી જૂન સુધીમાં વાહન ઉત્પાદનમાં ભારતનો હિસ્સો ઝડપથી વધ્યો છે.\nગયા વર્ષે ચીને બનાવેલા વાહનોની સામે ભારતે છઠ્ઠા ભાગના એકમ બનાવ્યા હતાં. આ વર્ષે જૂન સુધીમાં પૂર્વ એશિયાના દેશોમાં ઉત્પાદિત વાહનોની સરખામણીએ ભારતે પાંચમા ભાગના વાહન બનાવ્યા છે.\nઆંતરરાષ્ટ્રીય ઓટોમોબાઈલ માર્કેટમાં ભારતનો હિસ્સો ૪.૫ ટકાથી સાધારણ વધીને ૫ ટકા થયો છે. ૨૦૧૭ સુધીમાં પાંચ ટનના ૭૦ લાખ લાઈટ વ્હીકલનુ ઉત્પાદન ભારત કરે તેવી શક્યતા છે.\nભારતમાં આ વર્ષે વાહનોનું વેચાણ ઘટી ગયું છે તેમ છતાં ઉત્પાદનની આ ગતિ ચાલુ રહેશે તો ૨૦૧૭ સુધીમાં તે વિશ્વના ત્રીજા ક્રમના મોટા ઉત્પાદક તરીકેનું સ્થાન પ્રાપ્ત કરી શકે છે. ભારતનો ઓટોમોબાઈલ ઉદ્યોગ ફંડામેન્ટલી સ્ટ્રોંગ છે.\nસોસાયટી ઓફ ઈન્ડિયન ઓટોમોબાઈલ મેન્યુફેક્ચરર્સ (એસઆઈએએમ)એ નોંધ્યુ હતું કે વિશ્વમાં ૧,૦૦૦ વ્યક્તિદીઠ કારના પ્રમાણની દૃષ્ટિએ ભારત ઘણુ પાછળ છે. જર્મની અને યુએસમાં ૧,૦૦૦ વ્યક્તિએ અનુક્રમે ૫૬૫ અને ૪૫૩ કારની સામે ભારતમાં તે પ્રમાણ દસ કારનું છે.


શું તમારી પાસે પૂરતી ડિસ્ક જગ્યા છે?\n2.3. શું તમારી પાસે પૂરતી ડિસ્ક જગ્યા છે?\nદરેક આધુનિક દિવસની ઓપરેટિંગ સિસ્ટમ ડિસ્ક પાર્ટીશનો વાપરે છે, અને Red Hat Enterprise Linux એ કોઈ અપવાદ નથી. જ્યારે તમે Red Hat Enterprise Linux સ્થાપિત કરો, તમારે ડિસ્ક પાર્ટીશનો સાથે કદાચ કામ કરવું પડે. જો તમે પહેલાં ડિસ્ક પાર્ટીશનો સાથે કામ કર્યું નહિં હોય (અથવા તમને મૂળભુત સમજ માટે ઝડપી રીવ્યુની જરુર હોય), તો પ્રક્રિયા કરવા પહેલાં પરિશિષ્ટ D નો સંદર્ભ લો.\nRed Hat Enterprise Linux દ્વારા વાપરવામાં આવતી ડિસ્ક જગ્યા તમે તમારી સિસ્ટમ પર સ્થાપિત કરેલી બીજી OS દ્વારા વાપરવામાં આવતી ડિસ્ક જગ્યા કરતાં અલગ જ હોવી જોઈએ , જેમ કે Windows, OS/2, અથવા Linuxની વિવિધ આવૃત્તિઓ પણ . x86, AMD64, અને Intel® Extended Memory 64 Technology (Intel® EM64T) સિસ્ટમો માટે, ઓછામાં ઓછા બે પાર્ટીશનો (/ અને swap) Red Hat Enterprise Linux ને જ સોંપાયેલા હોવા જોઈએ. Itanium સિસ્ટમો માટે, ઓછામાં ઓછા ત્રણ પાર્ટીશનો (/, /boot/efi/, અને swap) Red Hat Enterprise Linux ને સોંપાયેલા હોવા જોઈએ.\nતમે સ્થાપન પ્રક્રિયા શરુ કરો તે પહેલાં, તમારી પાસે\nRed Hat Enterprise Linux ના સ્થાપન માટે પાર્ટીશન નહિં કરાયેલ ડિસ્ક જગ્યા હોવી જ જોઈએ, અથવા\nએક અથવા વધુ પાર્ટીશનો કાઢી નંખાયેલા જ હોવા જોઈએ, ત્યાંથી Red Hat Enterprise Linux ને સ્થાપિત કરવા માટે જરુરી ડિસ્ક જગ્યા ખાલી કરવા માટે.\nકેટલી જગ્યા ખરેખર જરુરી છે તે સમજ યોગ્ય રીતે મેળવવા માટે, વિભાગ 4.16.4 માં ચર્ચા થયેલ પાર્ટીશનોના આગ્રહણીય માપ વિશે સંદર્ભ લો.\nજો તમે ચોક્કસ નહિં હોય કે તમે આ શરતો પસાર કરો, અથવા જો તમે Red Hat Enterprise Linux સ્થાપન માટે કેવી રીતે પૂરતી ડિસ્ક જગ્યા બનાવવી તે જાણવા માંગતા હોય, તો પરિશિષ્ટ D નો સંદર્ભ લો.\nપાર્ટીશન નહિં કરાયેલ ડિસ્ક જગ્યા એટલે જેમાં તમે સ્થાપન કરી રહ્યા છો તે હાર્ડ ડ્રાઈવ પરની ઉપ્લબ્ધ ડિસ્ક જગ્યા જે માહિતી માટે વિભાગોમાં વહેંચાયેલ હોતી નથી. જ્યારે તમે ડિસ્ક પર પાર્ટીશન કરો, દરેક પાર્ટીશન અલગ ડિસ્ક ડ્રાઈવ તરીકે વર્તે છે.\nશું તમારુ હાર્ડવેર સુસંગત છે? ઉપર શું તમે CD-ROM ની મદદથી સ્થાપિત કરી શકો છો?


લોકડાઉન મામલે સાંજે રૂપાણી સરકારનો ફેંસલો… – NET DAKIYA\nલોકડાઉન મામલે સાંજે રૂપાણી સરકારનો ફેંસલો…\nમીની લોકડાઉનની મુદત વધશે કે પછી..?\nવરક્તમાન મહામારીમાં રાજ્યમાં હાલ ચાલી રહેલા મિની લોકડાઉનનો આવતીકાલે અંતિમ દિવસ છે. તેવામાં આ લોકડાઉન હજુ કેટલું ચાલશે અથવા રાજ્યમાં સંપૂર્ણ લોકડાઉન આવશે કે કેમ તે અંગે આજે સાંજે નિર્ણય લેવાઈ શકે છે.\nઆજે જુનાગઢની સ્થિતિની સમીક્ષા કરવા આવેલા સીએમ વિજય રૂપાણીએ પત્રકારો સાથે વાત કરતાં જણાવ્યું હતું કે આજે મળનારી કોર ગ્રુપની મિટિંગમાં જિલ્લાવાર સ્થિતિની સમીક્ષા કરીને આ અંગેનો નિર્ણય લેવામાં આવશે. ઉલ્લેખનીય છે કે, હાલ રાજ્યના ગ્રામ્ય વિસ્તારોમાં કોરોનાનું સંક્રમણ વધી રહ્યું છે.\nPrevપાછળઅમરાઇવાડીમાં બેસણાંને લઇને બબાલ, પોલીસે મામલો થાળે પાડ્યો\nઆગળહાઇકોર્ટે કાઢી સરકારની ઝાટકણી, કહ્યું- દર્દીઓને જરૂરિયાત અનુસાર ઇન્જેક્શન નથી મળી રહ્યાNext


જયારે ટાઈગર શ્રોફને પૂછવામાં આવ્યું- શું તે વર્જિન છે? - Sanj Samachar\nજયારે ટાઈગર શ્રોફને પૂછવામાં આવ્યું- શું તે વર્જિન છે?\n03 August 2021 05:02 PM\nજવાબ આપી ટાઈગરે સૌને ચોંકાવ્યા\nબોલીવુડ એકટર જેકી શ્રોફના પુત્ર ટાઈગર શ્રોફે ખૂબ ઓછા સમયમાં પોતાની ખાસ્સી એવી ફેન ફોલોઈંગ બનાવી લીધી છે. ટાઈગર પોતાની ફિલ્મ સિવાય પોતાની ફિટનેસ અને ડાન્સના કારણે પણ ચર્ચામાં રહેતો હોય છે. સોશ્યલ મીડીયા પર પણ તે ઘણો લોકપ્રિય છે.\nહાલમાં જ ટાઈગર અરબાઝખાનના ટોક શો માં પહોચ્યો હતો જયાં તેને અનેક રસપ્રદ સવાલ પૂછવામાં આવ્યા હતા. આ એપીસોડનો પ્રોમો હાલમાં જ ઓનલાઈન રિલીઝ કરાયો છે જેમાં અરબાઝખાન સોશ્યલ મીડિયા પર ટાઈગરના બારામાં કરાયેલ કોમેન્ટસ પર સવાલ પૂછતો નજરે પડે છે. ટાઈગરના એક ફેને પૂછયું કે શું તે વર્જીન છે? તો તેનો ટાઈગરે રસપ્રદ જવાબ આપો- જુઓ, હું સલમાન ભાઈજાનની જેમ એક વર્જીન છું.\nટાઈગરના જવાબ પર અરબાઝખાન જોરથી હસવા લાગે છે. આમેય ટાઈગરે પોતાની રિલેશનશીપને લઈને કયારેય વાત નથી કરી. જો કે એવું માનવામાં આવે છે કે ટાઈગર દિશા પટ્ટણીને ડેટ કરી રહ્યો છે. ટાઈગરની આગામી ફિલ્મ ‘હીરોપંતિ-2’ ની ફેન્સ રાહ જોઈ રહ્યા છે.\nમોરબી ટાઉનશીપમાં વૃધ્ધનો એસીડ પી આપઘાત 17 September 2021 02:59 PM\nટંકારાના મિતાણા પાસે આવેલ ડેમી -1 ડેમ છલકું છલકું 17 September 2021 02:57 PM


કનૈયાલાલ મુનશી અને ફિલ્મજગત – મધુસંચય\nકનૈયાલાલ મુનશી અને ફિલ્મજગત\nનવેમ્બર 9, 2006 જુલાઇ 27, 2018 હરીશ દવે (Harish Dave)\n• કનૈયાલાલ મુનશીની અન્ય નોંધપાત્ર કૃતિઓમાં ’જય સોમનાથ’ તથા ‘પૃથિવી વલ્લભ’ જેવી નવલકથાઓ તેમજ આત્મકથાના ખંડો ‘સીધાં ચઢાણ’ અને ‘સ્વપ્નસિદ્ધિની શોધમાં’ છે. ઐતિહાસિક નવલકથા ‘પૃથિવી વલ્લભ’ રસસભર કૃતિ છે.\n• 1943માં પ્રસિદ્ધ ફિલ્મનિર્માતા સોહરાબ મોદીએ ‘પૃથ્વીવલ્લભ’ નામક ફિલ્મનું નિર્માણ કર્યું હતું. તેનું કથાનક કનૈયાલાલ મુનશીની નવલકથા ‘પૃથિવી વલ્લભ’ પર આધારિત હતું. પ્રખ્યાત ફિલ્મ કંપની ‘મિનરવા મુવિટોન’ની આ ફિલ્મમાં તે સમયના અગ્રગણ્ય સંગીતકારો સરસ્વતી દેવી તથા રફીક ગઝનવીએ સંગીત આપ્યું હતું.\n• ગુજરાતી ફિલ્મકંપની ‘કૃષ્ણ મુવિટોન’નો એક જમાનામાં ડંકો વાગતો હતો. તેના માલિક નિર્માતા માણેકલાલ પટેલે ઘણી મૂંગી અને બોલતી ફિલ્મો બનાવેલી. કૃષ્ણ મુવિટોન ફિલ્મ કંપનીએ ગુજરાતી સાક્ષર કનૈયાલાલ મુનશીની નવલકથાઓ ’જય સોમનાથ’, ‘કોનો વાંક’ વગેરે પરથી પણ ફિલ્મો બનાવી હતી.\nPrevious Post કનૈયાલાલ માણેકલાલ મુનશી\nNext Post રાજકપૂરની ફિલ્મ “બરસાત”\nOne thought on “કનૈયાલાલ મુનશી અને ફિલ્મજગત”\ngirishtrivedi કહે છે:\nઓગસ્ટ 7, 2009 પર 10:46 પી એમ(pm)\nk m munsi gujrati sahitya jagat na pitamah hata temni mahan rachna o no samaj saday runi rahese …………….salam


શ્રદ્ધા કપૂર હવે ઈચ્છાધારી નાગિન બનશે. ફિલ્મ ત્રણ ભાગમાં રિલીઝ થશે – City Watch News\nBy CITY WATCH NEWS October 28, 2020 65\nબોલિવૂડમાં ઈચ્છાધારી નાગિનનો કોન્સેપ્ટ ઘણો જ જૂનો અને લોકપ્રિય રહ્યો છે. ૮૦ના દાયકામાં શ્રીદેવી તથા રીના રોયે નાગિન બનીને ચાહકોનું ભરપૂર મનોરંજન કર્યું હતું. હવે વર્ષો બાદ શ્રદ્ધા કપૂર નાગિન બનવાની છે. તેણે નવી ફિલ્મ સાઈન કરી લીધી છે. શ્રદ્ધા કપૂરની નવી ફિલ્મનું નામ ‘નાગિન’ રાખવામાં આવ્યું છે. આ ફિલ્મને વિશાલ ફુરિયા ડિરેક્ટ કરશે અને નિખિલ દ્વિવેદી પ્રોડ્યૂસર છે. ફિલ્મ ક્રિટિક તરણ આદર્શે ટ્‌વીટ કરીને હતું, ‘હવે આ નક્કી થઈ ચૂક્્યું છે કે શ્રદ્ધા કપૂર ઈચ્છાધારી નાગિન બનશે. ફિલ્મનું નામ ‘નાગિન’ છે. આ ફિલ્મ ત્રણ ભાગમાં બનશે. ફિલ્મને વિશાલ ફુરિયા ડિરેક્ટ કરશે અને પ્રોડ્યૂસર નિખિલ દ્વિવેદી છે.\nઆ પહેલા રીના રોય તથા શ્રીદેવીએ ઈચ્છાધારી નાગિનનો રોલ પ્લે કર્યો હતો. શ્રદ્ધા કપૂર આ પહેલા ફિલ્મ ‘સ્ત્રી’માં ભૂતના રોલમાં જાેવા મળી હતી. શ્રદ્ધાએ હતું કે તે હંમેશાંથી શ્રીદેવીની મોટી ચાહક રહી છે. તેને આનંદ છે કે તે જે ફિલ્મ જાેઈને મોટી થઈ હતી, તે જ રોલ કરવાની છે. તેને શ્રીદેવીની ‘નાગિન’ ઘણી જ પસંદ આવી હતી અને તે હંમેશાંથી આવો રોલ પ્લે કરવા માગતી હતી. ઉલ્લેખનીય છે કે એકતા કપૂર પણ નાગિન કોન્સેપ્ટ પર ફિલ્મ બનાવવાનું વિચારતી હતી અને તે ફિલ્મમાં કેટરીના કૈફને લેવા માગતી હતી. જાેકે, કેટલાંક કારણોસર આ ફિલ્મની કોઈ શરૂઆત થઈ નહીં. શ્રદ્ધા કપૂર આ વર્ષે રિલીઝ થયેલી ફિલ્મ ‘બાગી ૩’માં ટાઈગર શ્રોફ સાથે જાેવા મળી હતી.\nનાગિન’ના મેકર્સ ફિલ્મના ત્રણેય ભાગમાં સ્પેશિયલ ઈફેક્ટ્‌સ તથા વીએફએક્સથી ફિલ્મને ગ્રાન્ડ લેવલ પર લઈ જશે. ઉલ્લેખનીય છે કે વિશાલ ફુરિયાએ ૨૦૧૭માં મરાઠી હોરર ફિલ્મ ‘લપાછપી’ ડિરેક્ટ કરી હતી. આ ફિલ્મની હિંદી રીમેક ‘છોરી’ બની રહી છે. નોંધનીય છે કે એકતા કપૂરે ટીવી પર ‘નાગિન’ નામનો શો કર્યો છે. હાલમાં ‘નાગિન’ની પાંચમી સિઝન ચાલી રહી છે. આ શો દર્શકોમાં ઘણો જ લોકપ્રિય છે અને ્‌ઇઁ ચાર્ટમાં તે ટોચ પર હોય છે.\nએક્ટ્રેસ માલવી મલ્હોત્રાને ચાકુ મારીને ફરાર થઇ ગયેલા આરોપીને પોલીસે શોધી કાઢ્યો\nઆરટીઆઈમાં મોટો ખુલાસો કંગના વિરુદ્ધ કેસ લડવા માટે બીએમસીએ ખચ્ર્યા ૮૨ લાખ રૂપિયા\nટીવી અભિનેત્રી આશા નેગી વેક્સીન લેતા કલાકારોની હરકતો પર ભડકી


બોલીવુડની આ ફિલ્મોમાં દેખાડવામાં આવી છે સ્ટાર્સની અસલી જિંદગી, જુઓ કોણ કોણ છે લિસ્ટમાં - Gyan Gujarati\nબોલીવુડની આ ફિલ્મોમાં દેખાડવામાં આવી છે સ્ટાર્સની અસલી જિંદગી, જુઓ કોણ કોણ છે લિસ્ટમાં\nબોલિવૂડમાં અનેક પ્રકારની ફિલ્મો દર્શકો સમક્ષ લાવવામાં આવે છે. ક્યારેક કોઈ કોમેડી, ક્યારેક રોમેન્ટિક ફિલ્મ અથવા તો કોઈ સ્ટારની બાયોપિક, પ્રેક્ષકો તેને પસંદ કરે છે. પરંતુ જે જાણીતું છે તે એ છે કે બોલીવુડ સિનેમામાં આવી ઘણી વાર્તાઓ મોટા પડદા પર બતાવવામાં આવી છે જે બોલીવુડ સ્ટાર્સના વાસ્તવિક જીવન સાથે સંબંધિત હતી. આજે અમે તમને તે જ ફિલ્મો વિશે જણાવવા જઈ રહ્યા છીએ જે બોલીવુડ સ્ટાર્સની જેમ બહાર આવી અને ફિલ્મ બની અને ચાહકોના દિલ પર રાજ કરી.\nધ ડર્ટી પિક્ચર\nમોટા પડદે પ્રવેશ કરનારી ડર્ટી પિક્ચર્સ આજે પણ દરેકની યાદમાં તાજી છે. વિદ્યા બાલનની એક હિટ ફિલ્મ ‘ધ ડર્ટી પિક્ચર’ હતી. આ ફિલ્મમાં દક્ષિણની પ્રખ્યાત અભિનેત્રી સિલ્ક સ્મિતાની વાર્તા દર્શાવવામાં આવી છે. ફિલ્મમાં વિદ્યા ઉપરાંત નસીરુદ્દીન શાહ, ઇમરાન હાશ્મી અને તુષાર કપૂર પણ જોવા મળ્યા હતા. જોકે ફિલ્મના નિર્માતાઓએ કહ્યું હતું કે આ ફિલ્મ સિલ્ક સ્મિતાની વાર્તા પર આધારિત નથી, પરંતુ ફિલ્મ બતાવવાની વાર્તા અને રીત કંઈક બીજું કહેતી હતી. આ ફિલ્મમાં મોટી સ્ક્રીન પર બતાવવામાં આવી હતી, સિલ્કની બોલ્ડનેસને કારણે સિનેમાના ઘરે ફિલ્મો ચાલતી હતી, પરંતુ સમય જતા લોકો પણ તેમની બોલ્ડનેસથી કંટાળી ગયા હતા.\nબોલિવૂડના સંજુ બાબાની વાર્તા રણબીર કપૂરે મોટા પડદા પર ભજવી હતી, વર્ષ 2018 માં આવેલી આ ફિલ્મે કરોડોનો બિઝનેસ કર્યો હતો. ફિલ્મની મદદથી રાજકુમાર હિરાનીએ સંજય દત્તની બગડતી તસવીર સુધારવાનું કામ લીધું હતું. સંજય દત્તનું નામ કેટલીકવાર હિરોઇન સાથેના અફેરમાં અને ક્યારેક ડ્રગ્સના મામલામાં સામેલ થતું હતું. આ જ સ્ટોરી ફિલ્મ ‘સંજુ’ માં મોટા પડદા પર રજુ કરવામાં આવી હતી, જ્યારે આ ફિલ્મ મોટા પડદે હીટ સાબિત થઈ હતી.\n2016 માં, આ ફિલ્મમાં મોટા પડદા પર બોલિવૂડના જાણીતા અભિનેતા ભગવાન દાદાની વાર્તા દર્શાવવામાં આવી હતી. આ ફિલ્મમાં, ભગવાન દાદાની સામાન્ય વ્યક્તિથી બોલિવૂડમાં પ્રખ્યાત બનવાની વાર્તા બતાવવામાં આવી હતી. આ ફિલ્મમાં મંગેશ દેસાઇએ ભગવાનદાદાની ભૂમિકા ભજવી હતી, જ્યારે વિદ્યા બાલન ગીતા બાલીની ભૂમિકામાં જોવા મળી હતી.\nઆ સૂચિમાં દક્ષિણની સિનેમાની દિગ્ગજ અભિનેત્રી સાવિત્રીની વાર્તા પણ શામેલ છે. આ ફિલ્મ ‘મહંતિ’ નામની તેલુગુ ફિલ્મ હતી. ચાહકો સાવિત્રીને પ્રથમ મહિલા સુપરસ્ટારનો દરજ્જો આપતા હતા. જોકે, ફક્ત 45 વર્ષની વયે 19 મહિના કોમામાં રહ્યા બાદ અભિનેત્રીએ દુનિયાને અલવિદા કહ્યું. મોટા પડદા પર સાવિત્રી આ ફિલ્મને દર્શકોએ ખૂબ પસંદ કરી હતી.ફિલ્મમાં સાવિત્રીની ભૂમિકા કીર્તિ સુરેશ અને દલેકર સલમાને જેમિની ભૂમિકા ભજવી હતી. તેલુગુ અને તમિલ સિનેમામાં ડાન્સર તરીકે કામ કર્યા પછી સાવિત્રીની ખૂબ પ્રશંસા થઈ. સાવિત્રીને ફિલ્મ ‘ચિવારકુ મિવિલેદી’ માટે રાષ્ટ્રીય એવોર્ડ પણ મળ્યો હતો.\nહંસા વાડકરની રીયલ લાઇફ પર બનેલી આ ફિલ્મમાં અભિનેત્રી સ્મિતા પાટિલે મોટા પડદા પર હંસાની ભૂમિકા ભજવી હતી. વર્ષ 1977 માં રિલીઝ થયેલી આ ફિલ્મનું દિગ્દર્શન શ્યામ બેનેગલે કર્યું હતું. હંસા વાડકર ભારતીય સિનેમાની પ્રખ્યાત મંચ અભિનેત્રી હતી. આ ફિલ્મને બે નેશનલ એવોર્ડ્સ અને ફિલ્મફેર એવોર્ડ પણ મળ્યા હતા.


રાજકોટના મેયર બીનાબેન આચાર્યને કોવિડ હોસ્પિટલ આગની ઘટના લાગી કુદરતી – Samacharwala\nઅહીં પાણીનો કલર થઇ ગયો લાલ, ખેડૂતો સરકાર પર લાલઘુમહોળી – ધૂળેટી પર્વને લઈને અમદાવાદ પોલીસે બહાર પાડ્યું જાહેરનામુંપિતાએ પોતાના નવજાત શિશુને આપી મોંઘીદાટ ગિફ્ટ, ચંદ્ર પર ખરીદી 1 એકર જમીનPM ઇમરાન ખાનનો આ એક ફોટો વાયરલ થતા વિશ્વભરમાં ચર્ચા ઉઠીરાજ્ય સરકાર સંયક્ત દળની બેઠક બોલાવે, વિપરીત પરિસ્થિતિ સામે બધા સાથે મળીને લડીએ : હાર્દિક પટેલ\nરાજકોટના મેયર બીનાબેન આચાર્યને કોવિડ હોસ્પિટલ આગની ઘટના લાગી કુદરતી\nNovember 27, 2020 5:09 pm November 27, 2020 5:09 pm\nરાજકોટમાં આનંદ બંગલા નજીક આવેલી ઉદય શિવાનંદ હોસ્પિટલમાં આગ લાગી હતી. ત્યારે આ આગના પગલે5કોરોનાના દર્દીના મોત થયા હતા. ત્યારે રાજકોટમાં બનેલી આ ઘટના મેયર બીનાબેન આચાર્યને કુદરતી લાગી હતી.\nરાજકોટમાં ઉદય શિવાનંદ કોવિડ હોસ્પિટલમાં લાગેલી આગમાં5દર્દી જીવતા ભુંજાઇ ગયા છતા મેયરને આ ઘટના કુદરતી લાગી હતી. મેયર બિનાબેન આચાર્યએ કહ્યું કે, આ એક કુદરતી ઘટના છે, જેમાં એક મોટી જાનહાની ટળી છે. આ ઘટનામાં મુખ્યપ્રધાન વિજય રૂપાણીથી લઇને વડાપ્રધાન નરેન્દ્ર મોદી અને કેન્દ્રીય ગૃહપ્રધાન અમિત શાહ તેમજ કોંગ્રેસ નેતા રાહુલ ગાંધીએ પણ દુખ વ્યક્ત કર્યુ હતું.\nનોંધનીય છે કે, આ આગની ઘટનામાં5લોકોના મોત થયા છે. ત્યારે રાજકોટની હોસ્પિટલમાં આગ લાગતા મૃતક સંજય રાઠોડના બહેન સંધ્યાબહેને દુ:ખ પ્રગય કર્યું હતું અને જણાવ્યુ હતું કે,4લાખની સહાય તો શું 400 કરોડ રૂપિયા આપે તો પણ ભાઇની ખોટ કેવી રીતે પુરાશે.


જેનલ નદી: લાક્ષણિકતાઓ, લિથોલોજી અને આબોહવા | નેટવર્ક હવામાનશાસ્ત્ર\nનું બેસિન જીનલ નદી તે મલાગા પ્રાંતના પશ્ચિમ ક્ષેત્રમાં, સેરેનિયા ડી રોન્ડા ક્ષેત્રની અંદર, ખાસ કરીને પાલિકાની દક્ષિણમાં, દક્ષિણ બેસિન સાથે સંબંધિત છે. તે માલાગાની સૌથી જાણીતી નદીઓમાંની એક છે અને તેમાં ઘણી વિચિત્ર લાક્ષણિકતાઓ છે.\nઆ લેખમાં અમે તમને જેનલ નદીની તમામ લાક્ષણિકતાઓ, ભૂસ્તરશાસ્ત્ર અને સ્ત્રોત જણાવવા જઈ રહ્યા છીએ.\n2 જીનલ નદી લિથોલોજી\n3 ગેનલ નદીના સ્ત્રોતનું કુદરતી સ્મારક\n4 આબોહવા અને હાઇડ્રોલોજી\nતે પૂર્વમાં સીએરા પાલ્મીટેરા અને સીએરા બર્મેજા દ્વારા, સીએરા ડેલ ઓરેગનલ દ્વારા ઉત્તરમાં, પશ્ચિમમાં ડોર્સલ એટાજેટ-ગૌકન દ્વારા, દક્ષિણ અસ્તિત્વમાં છે કુદરતી બહાર નીકળવું કે જે તેને કેમ્પો ડી જિબ્રાલ્ટરની ફ્લાઇશ સાથે જોડે છે. આ પરિસ્થિતિ જેનલ ખીણને રોન્ડા પ્લેટ plate, તેમજ ગુઆદિરો ખીણ અને કોસ્ટા ડેલ સોલ બંનેમાંથી મુશ્કેલ withક્સેસ સાથે ખૂબ જ બંધ અને વિભાજીત પ્રદેશ બનાવે છે.\nતેના માથા પર, બેસિન લાંબા સમય પહેલા સુધી પૂર્વ-પશ્ચિમ દિશાને અનુસરે છે. તે ગોરગોટ નદી સાથે સંગમથી શરૂ થાય છે, જ્યાં તે ઉત્તર-પૂર્વ-દક્ષિણ-પશ્ચિમ દિશામાં વળે છે. છેલ્લે, કેસરસ મ્યુનિસિપલ ટર્મમાં, તે ગુઆદિઆરો સાથે જોડાય છે. તેની ઉત્તર-દક્ષિણ દિશા છે. તેના કદના અંદાજ તરીકે.\nતે કહેવું જ જોઇએ કે બેસિન આવરી લે છે 343 ચોરસ કિલોમીટરનો વિસ્તાર અને મહત્તમ 19 કિલોમીટર પહોળો છે, ઓછામાં ઓછા6કિલોમીટરની પહોળાઈ સાથે પૂર્વ-પશ્ચિમ દિશામાં ક્રોસ સેક્શનમાં મેળવેલ. સિએરા ક્રેસ્ટેલિનાથી બેસિનના નીચલા ભાગમાં ગુઆદિઆરો નદીની સરેરાશ પહોળાઈ આશરે 12,5 કિલોમીટર છે, અને સેકો નદીથી ગુઆદિરો નદીના સંગમ સુધી ચેનલની લંબાઈ લગભગ 62,9 કિલોમીટર છે.\nજીનલ નદી લિથોલોજી\nજેનલ નદી અને તેની સંપૂર્ણ બેસિન3લિથોલોજિકલ ડોમેન્સથી બનેલી છે. આ નીચે મુજબ છે.\nકેલકેરિયસ સામગ્રી (ચૂનાના પત્થરો, ડોલોમાઇટ્સ, મેરીગોલ્ડ્સ, વગેરે) હંમેશા જેનલ નદીના જમણા કાંઠે જોવા મળે છે, કાસ્કેજરેસની ટોચથી અલ હાચો સુધી, ત્યાંથી સીએરા સુધી જ્યાં ક્રેસ્ટેલીના સુધી વિસ્તરે છે. તેનો દેખાવ અટાજતેના અંત સુધી ચાલુ રહ્યો, જ્યાંથી તે મેટામોર્ફિક સામગ્રી (મન્ટો માલાગુઇડ) સાથે વૈકલ્પિક થયો, ગૌસીન સુધી, જ્યાં કેમ્બો ડી જિબ્રાલ્ટર ફ્લાઇશથી કાર્બોનેટ સામગ્રી પ્રબળ રીતે ફરી દેખાઇ.\nઆ મેટામોર્ફિક સામગ્રી તેઓ મન્ટોસ અલ્પુજરાઈડ અને માલાગુઈડ (ગનીસ, શિસ્ટ, માઈકા સ્કિસ્ટ, ફીલાઈટ, વગેરે) છે. તેઓ બેસિનની મધ્યમાં વહેંચાયેલા છે. તેઓ નદીના ડાબા કાંઠે પેરીડોટાઇટ અને જમણી કાંઠે કેલ્કેરિયસ સામગ્રી સાથે સંપર્કમાં છે. સતત પૂર્વ-પશ્ચિમ થ્રસ્ટ મોર્ફ્સ એક મજબૂત મેટામોર્ફિઝમમાં પરિવર્તિત થાય છે, આ બધા થ્રસ્ટ મેન્ટલ જેવા પેરીડોટાઇટ બેડરોકમાં અલ્ટ્રામેફિક્સના ઘૂસણખોરીને કારણે, દેખીતી રીતે ક્વાર્ટઝાઇટ્સ અને ગેનિસ છે.\nEl અલ્ટ્રાબેસિક સામગ્રી સીએરા બર્મેજામાં મળેલી સામગ્રી છે, વિવિધ પ્રકારની ભારે ધાતુઓ અને ઝેરી ધાતુઓની બનેલી પેરીડોટાઇટની શક્તિશાળી શ્રેણી. તેઓ હંમેશા જેનલ નદીના ડાબા કાંઠે વિતરણ કરવામાં આવે છે, તેના માથાથી સીએરા ક્રેસ્ટેલિના સુધી, સતત વિતરણ કરવામાં આવે છે, જેને સિએરા કહેવામાં આવે છે.\nગેનલ નદીના સ્ત્રોતનું કુદરતી સ્મારક\nનેચરલ મોન્યુમેન્ટ નાસિમિએન્ટો ડેલ રિયો જેનલ એ સીએરા બ્લાન્કા એક્વિફરનો કુદરતી ઉપદ્રવ છે, જેમાં સુંદર હોલો આંતરિક અવયવોમાંથી સ્ફટિક સ્પષ્ટ પાણી નીકળી રહ્યું છે. પ્રથમ પદયાત્રામાં, ગુઆદિરો નદીની એક સહાયક નદી શેરીને તે નગરના બગીચાથી અલગ કરે છે જ્યાં તેનો જન્મ થયો હતો: ઇગુલેજા; સેરેનિયા ડી રોન્ડા માં, જેનલ નદીના સ્ત્રોત પર એક મોહક સફેદ ગામ, સેટિંગમાં, સીએરા ડે લાસ નિવેસ નેચરલ પાર્કની ખૂબ નજીક. Epોળાવવાળી શેરીઓ અને મોટા મકાનોનો માર્ગ રસ્તા પર steભેલી દિવાલોને વળગી રહે છે.\nશહેરના ઉપરના ભાગમાં, મનોરંજન વિસ્તારને અડીને, પાણી વનસ્પતિ, ધોધ અને ઝગમગાટથી ભરેલી મોહક જગ્યાએ ધસી આવે છે. વર્ષા seasonતુ દરમિયાન, જ્યારે નદીના પટમાં પાણીનું સ્તર નોંધપાત્ર રીતે વધ્યું છે, ઇગુલેજેનોસ જેને વસંત વિસ્ફોટ કહે છે: પાણીનો વિશાળ અને પ્રભાવશાળી વિસ્ફોટ કારણ કે વસંતનું પાણી જેને ભૂસ્તરશાસ્ત્રીઓ સાઇફન કહે છે.\nચેસ્ટનટ અને ઓલિવ વૃક્ષોના આ તૂટેલા ખેતરોમાં, લેવલિંગ લગભગ અશક્ય છે. બધી ટેકરીઓ ગેનાલના પલંગમાં ભેગી થાય છે, જંગલી પાંદડાઓથી ભરેલી પાણીની રેખા, પાળેલા લેન્ડસ્કેપ્સના કેટલાક બગીચા દ્વારા લગભગ અક્ષમ્ય. નદીની કિનારે મુખ્ય વનસ્પતિ પોપ્લર, એલ્મ્સ, એશ ટ્રી, વિલો અને એલ્ડર્સથી બનેલી છે, જે ઓલિએન્ડર્સ, વિકર્સ, ટેમરીસ્ક, રીડ્સ, બાર્બેરી અને ડુરિલો સાથે નદીના પટ્ટાને શેડ કરે છે.\nમિલરના ભૂતકાળના પાણી, 60 ના દાયકામાં નદીના સ્ત્રોતની બાજુમાં ઘણા ડેમ બાંધવામાં આવ્યા હતા જેણે તેને ટ્રાઉટ સાથે ફરીથી વસવાટ કરવાની મંજૂરી આપી હતી. તે દંતકથાઓની ઇગુલેજા જમીન છે, કારણ કે આ જગ્યાએ ત્રણ જાણીતા ડાકુઓ જન્મ્યા હતા: "અલ ઝમરા", "અલ ઝમરીલા" અને "ફ્લોરેસ એરોચા".\nઆબોહવા અને હાઇડ્રોલોજી\nમહત્વપૂર્ણ વિભાજન, એક્સપોઝરની વિવિધતા અને મહત્ત્વની altંચાઈના dાળને કારણે, જનરલ બેસિનની આબોહવા માઇક્રોક્લાઇમેટ દૃષ્ટિકોણથી ખૂબ જ અલગ છે, તેથી સામાન્ય સ્તરે બે ખૂબ જ અલગ વિસ્તારોને ચિહ્નિત કરી શકાય છે:\nએક તરફ, જેનલનું નીચું વાતાવરણ તે સમુદ્રથી વધુ પ્રભાવિત છે, કેમ્પો ડી જિબ્રાલ્ટરના આગમન અને એટલાન્ટિકના અસ્થિર મોરચાનો સામનો કરે છે., જેનો અર્થ થાય છે (નીચું થર્મલ કંપનવિસ્તાર, ઓછો દુકાળ, વગેરે), તેને ડોર્સલ અને સીએરા સુધી વિસ્તૃત કરી શકાય છે. બર્મેજા નગરપાલિકાઓની સરહદ છે. બીજી બાજુ, ઉપલા ભાગમાં થોડો ખંડીય પડછાયો (વધારે થર્મલ કંપનવિસ્તાર અને વધારે દુકાળ) દર્શાવવામાં આવ્યો છે.\nજેનલ નદીના સ્ત્રોત વિશે ઘણા પ્રશ્નો છે, પરંતુ મોટાભાગના લેખકો સંમત થાય છે કે મુખ્ય સ્ત્રોત કાર્બોનેટ અને મેટામોર્ફિક પદાર્થોના સંપર્ક દ્વારા ઉત્પન્ન થાય છે, જોકે સામાન્ય રીતે એવું માનવામાં આવે છે કે સ્રોત ઇગુલેજા આઉટક્રોપ છે, જે તેમાં 230 l / s છે. , જે નદીને તેના સ્ત્રોતમાં સૌથી મોટો ફાળો આપે છે. જો કે, તેની અનિયમિતતા ડાઉનસ્ટ્રીમ પ્રવાહોની સતતતાને અટકાવે છે.\nઅન્ય મહત્વના યોગદાન નાસિમિએન્ટો નદી છે, જે લિથોલોજીના બંધ થવાના કારણે પણ થાય છે. કાર્સ્ટ સ્કિસ્ટ્સ, અને જેઝકારનો આઉટક્રોપ, 185 લિટર / સેકંડ, ડાબી કાંઠે સેકો અને ગ્વાડારન નદીઓના યોગદાનને અવગણ્યા વિના. આ પૂર્વ-પશ્ચિમ ભાગમાં નદીની સામાન્ય દિશા છે.\nહું આશા રાખું છું કે આ માહિતી સાથે તમે જેનલ નદી અને તેની લાક્ષણિકતાઓ વિશે વધુ શીખી શકશો.\nલેખનો સંપૂર્ણ માર્ગ: નેટવર્ક મીટિઓરોલોજી » હવામાનશાસ્ત્ર » દૈવીકરણ » જેનલ નદી


30નો થયો વિરાટ કોહલી, ઉજવણી માટે પત્ની અનુષ્કા સાથે પહોંચ્યો ઉત્તરાખંડ\nશનિવાર, માર્ચ 23 2019, 08:52 Hrs(IST)\nનવગુજરાત સમય | Publish Date: Nov52018 9:53AM\nભારતીય ટીમના કેપ્ટન વિરાટ કોહલી તેના 30માં જન્મદિનની ઉજવણી કરવા ઉત્તરાખંડ પહોંચ્યો છે. વિરાટના લગ્ન પછી તેનો આ પ્રથમ જન્મદિવસ છે અને તેને ઉજવવા માટે તેણે પર્વતીય પ્રદેશના નાના શહેર નરેન્દ્રનગરને પસંદ કર્યું છે. મીડિયા રિપોર્ટ્સ અનુસાર કોહલી અને અનુષ્કા જન્મદિવસના દિવસે અનુષ્કાના આધ્યાત્મિક ગુરુના આશ્રમમાં પણ જશે.\nનોંધનીય છે કે વિરાટ કોહલીની પત્ની અને બોલીવુડ અભિનેત્રી અનુષ્કા શર્મા તેમના આધ્યાત્મિક ગુરુ અનંત બાબા પાટીલને માને છે. લગ્ન પહેલા જ અનુષ્કા અને વિરાટ અનંત બાબા પાટીલના આશીર્વાદ લેવા ખાસ કરીને હરિદ્વાર સ્થિત તેમના આશ્રમમાં ગયા હતા. કોહલીના ઉત્તરાખંડ જવાનું કારણ પણ એ છે કે અનુષ્કા અને કોહલી આ ખાસ દિવસે બાબા અનંત પાટીલના આશીર્વાદ લેશે.\nકારકિર્દીની વાત કરીએ તો આ સમયે અનુષ્કા પોતાની ફિલ્મ ઝીરો પ્રમોશનમાં વ્યસ્ત છે. વિરાટ કોહલીની સામે ઑસ્ટ્રેલિયાનો મુશ્કેલ પ્રવાસ અને પછી વર્લ્ડ કપ છે. સૂત્રોના મતે જન્મદિવસની ઉજવણી પછી અનુષ્કા અને વિરાટ દિવાળીના દિવસે મુંબઈ પહોંચશે.\nકોહલીનો જન્મ દિલ્હીના એક મધ્યવર્ગીય પરિવારમાં5નવેમ્બર, 1988ના રોજ થયો હતો. જો કે, વિરાટના દાદા મધ્યપ્રદેશના કટનીમાં રહેતા હતા. પરંતુ પછી કોહલીના પિતા સમગ્ર પરિવાર સાથે દિલ્હી આવ્યા હતા. વિરાટ કોહલીનું નિકનેમ ચીકુ છે. દિલ્હીના પૂર્વ કોચ અજીત ચૌધરીએ તેને આ નામ આપ્યું હતું. તે સમયે વિરાટે દિલ્હીની રણજી ટીમ જોઇન કરી હતી. જેમાં વિરાટ કૉમિક્સ વાંચતા હતા, જેમાં એક કાર્ટૂન પાત્રનું નામ ચીકુ હતું.\n2006 માં કોહલીના પિતાનું મૃત્યુ થયું હતું. તે સમયે કોહલી રણજી ટીમનો ભાગ હતો. પિતાના મૃત્યુના બીજા દિવસે કોહલી કર્ણાટક વિરુદ્ધ મેદાન પર હતો અને તેણે 90 રન બનાવ્યા હતા. નોંધનીય છે કે વિરાટના પિતા તેને સ્કૂટર પર બેસાડીને પ્રથમ વખત વેસ્ટ દિલ્હી ક્રિકેટ એકેડમીમાં લઈ ગયા હતા.\nવિરાટ કોહલીએ એક ઇન્ટરવ્યુમાં જણાવ્યું હતું કે તેને બાળપણમાં કરિશ્મા કપુર ખૂબ પસંદ હતી. હવે વિરાટ અનુષ્કા શર્મા સાથે છે, બંને ગત વર્ષે ડિસેમ્બરમાં લગ્ન કર્યાં હતાં. વિરાટ કોહલીને ટેટૂઝથી ખૂબ લગાવ છે. હાલમાં તેમના શરીર પર 8થી વધુ ટેટૂઝ છે, જેના અલગ અલગ અર્થ પણ છે.\nવિરાટે 216 વનડે મેચોમાં 10232, 73 ટેસ્ટ મેચોમાં 6331, 62 ટી 20 મેચોમાં 2102 રન બનાવ્યા છે. તો આઈપીએલમાં કોહલી અત્યાર સુધી 163 મેચોમાં 4948 રન બનાવી ચૂક્યો છે. માત્ર 10 વર્ષની વનડે કારકિર્દીમાં, વિરાટ હવે વિશ્વનો બીજો એવો બેટ્સમેન છે, જેણે સૌથી વધુ સદી ફટકારી હોય. 216 વનડે રમી ચૂકેલા વિરાટના નામે 38 સદી છે અને તે ફક્ત સચિન તેંડુલકર (49)થી પાછળ છે. ટેસ્ટ અને વનડેમાં વિરાટ કોહલી કુલ 62 સદી ફટકારી ચૂક્યો છે. આ કેસમાં અત્યારે કુમાર સંગકારા (63), રિકી પોન્ટિંગ (71) અને સચિન તેંડુલકર (100) તેનાથી આગળ છે. 2008 માં વિરાટ અન્ડર 19 ટીમનો કેપ્ટન હતો અને તે સમયે અંડર 19 ટીમે વિરાટની કપ્તાનીમાં વર્લ્ડ કપ પણ જીત્યો હતો.


દક્ષિણ આફ્રિકાના ધનવાન એનઆરઆઇ વ્‍યાપારી ગુપ્તા બંધુઓના બે પુત્રના હાઇપ્રોફાઇલ લગ્નને લઇને વિવાદ\nદેહરાદૂન: દક્ષિણ આફ્રિકાના ધનવાન એનઆરઆઇ વ્યાપારી ગુપ્તા બંધુઓના બે પુત્રના સ્કી રિસોર્ટ ઔલીમાં થઇ રહેલા હાઇપ્રોફાઇલ લગ્નને લઇને પર્યાવરણીય ચિંતાઓ વચ્ચે ઉત્તરાખંડના મુખ્યમંત્રી ત્રિવેંદ્ર સિંહ રાવતે મંગળવારે તેને ખોટો મુદ્દો બનાવવા પર વાંધા ઉઠાવ્યો અને કહ્યું કે તેનાથી ઉત્તરાખંડની ‘વેડિંગ ડેસ્ટિનેશન’ તરીકે અલગ ઓળખ ઉભી થશે. ગુપ્તા બંધુઓમાંથી અજય ગુપ્તાના પુત્ર સૂર્યકાંતના લગ્ન 19-20 જૂન જ્યારે અતુલ ગુપ્તાના પુત્ર શશાંકના લગ્ન 21-22 જૂને થઇ રહ્યાં છે.\n50-55 બોલીવુડ સ્ટાર્સ થશે સામેલ\nજિલ્લા તંત્રના જણાવ્યા અનુસાર, લગ્ન પર 200 કરોડ રૂપિયા ખર્ચ થવાનું અનુમાન છે. ઔલીમાં 50થી 55 બોલીવુડ સ્ટાર્સ પણ લગ્ન સમારોહમાં સામેલ થવાના છે. મુખ્યમંત્રી રાવતે પત્રકારો સાથે વાતચીત કરતા કહ્યું કે, ગત વર્ષે ઓક્ટોબરમાં દેહરાદૂનમાં થયેલા ઇન્વેસ્ટર્સ સમિટ પહેલા તેઓ મુંબઇ ગયા હતા અને ત્યાં તેમણે રોકાણકારોને ઉત્તરાખંડની ઘણી સુંદર જગ્યાઓ વિશે જણાવ્યું હતું.\nરાવતે કહ્યું કે, તેમણે રોકાણકારો અને વેપારીઓને જણાવ્યું હતું કે, લગ્ન કરવા માટે વિદેશ જવાની જરૂરીયાત નથી અને ઉત્તરાખંડમાં ઘણી એવી સુંદર જગ્યાઓ છે. જ્યાં લગ્ન સમારોહ આયોજિત કરવામાં આવી શકે છે. તેમણે કહ્યું કે, ગુપ્તા બંધુઓએ તેમના પુત્રોના લગ્ન માટે ઔલીને પંસદ કર્યું અને તેનાથી ઉત્તરાખંડની ‘વેડિંગ ડેસ્ટિનેશન’ તરીકે અલગ ઓળખ ઉભી થશે.\nરાવતે ઔલીમાં ઘાસનું મેદાન હોવાના કારણે વ્યક્ત કરવામાં આવેલી પર્યાવરણીય ચિંતાઓને બિનજરૂરી ગણાવી અને કહ્યું કે, ઔલી ઘાસનું મેદાન નહીં પરંતુ એવી ભૂમી છે જ્યાં આખું વર્ષ પર્યટકો આવતા રહે છે. મુખ્યમંત્રીએ કહ્યું કે, અહીં પહેલાથી જ ગઢવાલ મંડળ વિકાસ નિગમ સહિત ઘણી હોટલ હાજર છે અને તેના વિશે કોઈ વિવાદ હોવો જોઈએ નહીં.\nકોણ છે ગુપ્તા બંધુ\nમૂળ રૂપથી ઉત્તર પ્રદેશના સહારનપુરના રહેવાથી ગુપ્તા બંધુ એક સમયે દુબઇમાં વસવાટ કરી રહ્યાં હતા. 1990ના દશકમાં તેઓ ભારતથી ઇમિગ્રન્ટ્સના રૂપમાં દક્ષિણ આફ્રિકા પહોંચ્યા હતા. ગુપ્તા બંધુ ત્રણ ભાઇ છે. અતુલ, રાજેશ અને અજય. ત્યાં તેમણે કોમ્પ્યૂટર, ખાણ અને ઇન્જિનિયરિંગ ક્ષેત્ર વ્યવસાય શરૂ કર્યો અને સફળતા મળેવી. ગુપ્તા બંધુઓએ તત્કાલીન રાષ્ટ્રપતિ જેકબ ઝુમાથી નિકટતા વધારી હતી. તેમના પ્રભુત્વથી ગુપ્તા બંધુઓએ સરકારી કોન્ટ્રાક્ટ પ્રાપ્ત કર્યા. જોકે તેમના પર ભ્રષ્ટાચારના ઘણા આરોપ લાગ્યા છે.\nકોરોનાને ટ્રેક કરવા સરકારે 'આરોગ્યસેતુ' નામની મોબાઇલ એપ લોન્ચ કરી access_time 3:33 pm IST


Bit By Bit - પ્રશ્નો પૂછવા - 3.6 મોટું ડેટા સ્ત્રોતો સાથે સંકળાયેલા સર્વેક્ષણો\nમોટું ડેટા સ્ત્રોતોમાં સર્વેક્ષણોને જોડવાથી તમે એવા અંદાજોનું નિર્માણ કરી શકો છો કે જે ડેટા સ્રોત સાથે વ્યક્તિગત રૂપે અશક્ય હશે.\nમોટા ભાગનાં સર્વેક્ષણ એકલા, સ્વયં પર્યાપ્ત પ્રયત્નો છે તેઓ એકબીજા પર બિલ્ડ કરતા નથી, અને તેઓ અન્ય બધી માહિતીનો લાભ લેતા નથી જે વિશ્વમાં અસ્તિત્વમાં છે. આ બદલાશે પ્રકરણ2માં ચર્ચા કરાયેલા મોટા ડેટા સ્ત્રોતોને સર્વેક્ષણ ડેટાને લિંક કરીને ખૂબ જ ફાયદો થયો છે. આ બે પ્રકારનાં ડેટાને સંયોજિત કરીને, તે કોઈક કરવું શક્ય છે જે કોઈ એક સાથે વ્યક્તિગત રીતે અશક્ય હતું.\nમોટું ડેટા સ્ત્રોતો સાથે સર્વેક્ષણ ડેટાને એક સાથે જોડી શકાય તેવા વિવિધ રસ્તાઓ છે. આ વિભાગમાં, હું એવા બે અભિગમોનું વર્ણન કરું છું જે ઉપયોગી અને વિશિષ્ટ છે, અને હું તેમને પૂછવા અને વિસ્તૃત પૂછવા (3.1.2 આકૃતિ) કહીશ. હું દરેક ઉદાહરણને વિગતવાર ઉદાહરણ સાથે સમજાવીશ, તેમ છતાં, તમારે ઓળખવું જોઈએ કે આ સામાન્ય વાનગીઓ છે જેનો ઉપયોગ વિવિધ પ્રકારનાં મોજણી ડેટા અને વિવિધ પ્રકારના મોટા ડેટા સાથે થઈ શકે છે. વધુમાં, તમારે નોંધવું જોઈએ કે આ દરેક ઉદાહરણ બે અલગ અલગ રીતે જોઈ શકાય છે. પ્રકરણ 1 માં વિચારો પર વિચાર કરવાથી, કેટલાક લોકો આ અભ્યાસને "રેડીમેડ" મોટા ડેટાને વધારવા માટેના "કસ્ટમાઇડ" સર્વેક્ષણ ડેટાના ઉદાહરણ તરીકે જોશે અને અન્ય લોકો તેને "રેડીમેડ" ના મોટા ડેટા "કસ્ટમાઈડ" સર્વેક્ષણ ડેટાને વધારવા માટેના ઉદાહરણ તરીકે જોશે. તમે બંને દૃશ્યો જોવા માટે સમર્થ હોવા જોઈએ. છેલ્લે, તમારે નોંધવું જોઈએ કે કેવી રીતે આ ઉદાહરણો સ્પષ્ટ કરે છે કે સર્વેક્ષણો અને મોટા ડેટા સ્ત્રોતો પરિપૂર્ણ છે અને અવેજી નથી.\nઆકૃતિ 3.12: મોટા ડેટા સ્ત્રોતો અને સર્વેક્ષણ ડેટાને સંયોજિત કરવાની બે રીતો. સઘન પૂછાતા (વિભાગ 3.6.1) માં, મોટા ડેટા સ્રોતમાં રુચિનો મુખ્ય માપ છે અને સર્વેક્ષણ ડેટા તેની આસપાસ જરૂરી સંદર્ભને બનાવે છે. વિસ્તૃત પૂછવા (વિભાગ 3.6.2) માં, મોટા ડેટા સ્રોતમાં કોઈ રુચિનું મુખ્ય માપ નથી, પરંતુ તેનો ઉપયોગ સર્વેક્ષણ ડેટાને વધારવા માટે થાય છે.


અભિનેતા કરણ વાહીની ગર્લફ્રેન્ડ છે કરીના કપૂરની ડુપ્લિકેટ, સૈફ અલી ખાન પણ છેતરાય ગયા હતા, જુવો તસવીરો – Online88Media\nOctober 1, 2020 mansiLeaveaComment on અભિનેતા કરણ વાહીની ગર્લફ્રેન્ડ છે કરીના કપૂરની ડુપ્લિકેટ, સૈફ અલી ખાન પણ છેતરાય ગયા હતા, જુવો તસવીરો\nકહેવામાં આવે છે કે દુનિયામાં આપણા જેવા દેખાતા લોકોની સંખ્યા લગભગ6હોય છે. અને તે ગમે ત્યાં થઈ શકે છે જેની સાથે આપણો ચહેરો મળી શકે છે. ખરેખર આજે અમે કરીના કપૂર ખાનની એક હમ શકલ વિશે જણાવવા જઈ રહ્યા છીએ. તો ચાલો તમને તેમના વિશે જણાવીએ.\nનોંધપાત્ર વાત એ છે કે, ટેલિવિઝન અભિનેતા કરણ વાહી તેની એક્ટિંગની સાથે સાથે તેના એન્કરિંગ માટે પણ પ્રખ્યાત છે. કરણ સોશિયલ મીડિયા પર પણ ખૂબ જ એક્ટિવ રહે છે. તેઓ અવાર-નવાર તેમની તસવીર તેના ચાહકો માટે સોશ્યલ મીડિયા પર પોસ્ટ કરતા રહે છે. થોડા મહિના પહેલા કરણ વાહીના ઇન્સ્ટાગ્રામ એકાઉન્ટ પર એક યુવતીની તસવીર જોવા મળી રહી હતી. જેમની સાથે તેના અફેરની પણ ચર્ચા થઈ હતી. ખરેખર તે તેની ગર્લફ્રેન્ડ છે. તેનું નામ ઉદિતિ સિંહ છે અને તેની તસવીર જોયા પછી યુઝર્સે તેમને કરીના કપૂર ખાનની કોપી જણાવી છે.\nયુઝર્સે કહ્યું કરીનાની કાર્બન કોપી: તમને જણાવી દઈએ કે તેની ગર્લફ્રેન્ડ ઉદિતિ સિંહ લંડનની છે. જેમની તસવીરથી કરણનું સોશ્યલ મીડિયા એકાઉન્ટ ભરેલું છે. તે જ સમયે, સોશિયલ મીડિયા પર, કરણની ગર્લફ્રેન્ડને યુઝર્સ અભિનેત્રી કરીના કપૂર ખાનની કાર્બન કોપી જણાવી રહ્યા છે. કરણની ગર્લફ્રેન્ડની તસવીર સોશિયલ મીડિયા પર વાયરલ થતાં જ લોકોએ તેની તુલના કરીના કપૂર ખાન સાથે કરવાનું શરૂ કર્યું, કારણ કે તેનો ચહેરો કરીનાના ચહેરા જેવો જ દેખાય છે.\nસ્પષ્ટ છે કે લોકો આ બંનેના સંબંધોને લઈને પણ ઘણી કમેંટ કરી રહ્યા છે. લોકોને ઉદિતિ સિંઘમાં કંઈક અલગ જ ચીજ જોવા મળી રહી છે, જેના કારણે આ તસવીરો ઘણું વધારે મહત્વ ધરાવે છે. લોકોનું કહેવું છે કે ઉદિતિ સિંહ એકદમ કરીના કપૂર ખાન જેવી જ દેખાય છે અને કેટલાક લોકોએ તેને કરીના કપૂરની જુડવા પણ કહી છે. આ સાથે જ આ તસવીરમાં ઉદિત સિંહના પોઝ પણ અભિનેત્રી કરીના કપૂર જેવા જોવા મળી રહ્યા છે. એક તરફ ઉદિતિ સિંહની તસવીરને જોઈને જ લોકોએ તેમને બીજી કરીના કપૂરને પણ કહી છે.\nલોકો દ્વારા એવું કહેવામાં આવી રહ્યું છે કે ઉદિતિ એકદમ કરીના કપૂર જેવી લાગે છે, જેના કારણે લોકો તેમને ખૂબ પસંદ કરી રહ્યા છે. સૂત્રોના જણાવ્યા અનુસાર કરણ વાહી અને ઉદિતિ સિંહ ઘણાં લાંબા સમયથી એકબીજાને ડેટ કરી રહ્યા છે, જેની કેટલીક તસવીરો વાયરલ થઈ હતી. આ તસવીરમાં ક્યારેક બંને એકબીજાના હાથ પકડતા હોય છે, તો કેટલીકવાર એકબીજાની આંખોમાં ખોવાયેલા જોવા મળી રહ્યા છે. તે જ સમયે, લોકોને આ બંને વચ્ચેની કેમેસ્ટ્રી ખૂબ પસંદ છે. જણાવી દઈએ કે અભિનેતા બનતા પહેલા કરણ વાહી રાજ્ય કક્ષાએ ક્રિકેટ પણ રમી ચૂક્યો છે.\n‘દિલ મિલ ગયે’ શો થી કરી કારકિર્દીની શરૂઆત: ખરેખર કરણ વહીએ પોતાની કારકિર્દીની શરૂઆત ટીવી શો ‘દિલ મિલ ગયે’ થી કરી હતી. કરણ વાહી વર્ષ 2017 માં રિયાલિટી શો ખતરો કે ખિલાડી 8 માં પણ જોવા મળ્યા હતા. આ સિવાય તે એંટરટેનમેંટ કી રાત અને ઇન્ડિયાઝ્ નેક્સ્ટ સુપરસ્ટાર શોને પણ હોસ્ટ કરી ચુક્યા છે. આ પછી, કરણે વર્ષ 2014 માં આવેલી ફિલ્મ ‘દાવાત ઇ ઇશ્ક’ થી બોલિવૂડમાં પ્રવેશ કર્યો હતો. વર્ષ 2018 માં કરણ વાહીએ ફિલ્મ હેટ સ્ટોરી –4માં અભિનેત્રી ઉર્વશી રૌતેલા સાથે બોલ્ડ સીન આપીને લોકોને આશ્ચર્યચકિત કર્યા હતા. તે જ સમયે, કરણે આ ફિલ્મથી લોકોની વચ્ચે ઘણું નામ કમાવ્યું હતું. અને તેના લાખો ચાહકો છે.\nTagged Bollywoodgirl friendKaran Wahikareenaa\nએકદમ ફિટ થઈ ગઈ છે સ્મૃતિ ઈરાની, ખૂબ વાયરલ થઈ રહી છે તેની નવી તસવીર, જુવો તમે પણ


ગર્ભાવસ્થામાં થતી શરદી – ઉધરસ રોકવાની ટિપ્સ — Vikaspedia\nગર્ભાવસ્થામાં થતી શરદી – ઉધરસ રોકવાની ટિપ્સ\nફ્લૂની રસી લો\nહેન્ડ સેનેટાઇઝરનો ઉપયોગ કરો\nપ્રવાહીની માત્રા વધારો\nઉધરસ સાથે લોકોથી દૂર રહો\nગર્ભાવસ્થાના સમય દરમિયાન, સ્ત્રીનું શરીર પરિવર્તન હેઠળ રહે છે. કેટલીક મહિલાઓને વધતો બેબી-બમ્પ અને શરીરમાં વધતા વજનનો થી ટેવાઇ જવું મુશ્કેલ લાગે છે. ઉધરસ અને શરદી એક સામાન્ય બીમારી છે, તેમ ઘણા લોકો વિચારે છે. તેના કેટલાક લક્ષણો ઇજાગ્રસ્ત ગળા, વહેતું નાક,થાક, સતત છીંક આવવી વગેરે હોય છે.\nશરદીનો ચેપ તમારી ગર્ભાવસ્થા દરમિયાન જોખમી બને શકે છે. ઉધરસના આંચકા પણ વધી જાય તો તમને જોખમી સ્થિતિમાં મૂકી શકે છે. તેના કારણે કંઇપણ નુકશાન થાય તે પહેલા ઉધરસ અને શરદી બંનેને અટકાવા માટે પગલાં લેવા વધારે જરૂરી છે.\nશરદી રોકવા માટે કોઇ ગેરેન્ટેડ તબીબી રીત નથી. ગર્ભાવસ્થા દરમિયાન કોઇપણ સમયે અથવા છેલ્લા મહિનાઓમાં તે નુકશાન કરી શકે. ફ્લૂ શોટ લેવાથી બાળકને કોઇપણ રીતે નુકશાન કરશે નહીં ગર્ભાવસ્થા દરમિયાન તે સંપૂર્ણપણે સલામત છે.\nહાથ નિયમિત રીતે ધોવા જોઇએ. જ્યારે બહાર હાથ ધોવાનું શક્ય ન હોય, તો તમે સેનેટાઇઝરનો ઉપયોગ કરો. સેનેટાઇઝરમાં આલ્કોહોલનું પ્રમાણ ભારે વાયરસના ફેલાવાને ઘટાડે છે. આલ્કોહોલની ગંધ ન ગમતી હોય, તો આલ્કોહોલ-ફ્રી સેનેટાઇઝર પસંદ કરો.\nપ્રવાહી શરીરમાંથી ઝેરને બહાર કાઢવાની ક્ષમતા ધરાવે છે, પ્રવાહીમાં ફક્ત પાણી જ નહીં ફળોનો રસનો પણ સમાવેશ થાય છે.\nખોરાક ઉધરસ અને શરદીને સરળતાથી અટકાવે છે, તે જુઓ કે તમે તમારા ખોરાકમાં તમામ વિટામિન્સ, ખનીજો અને એન્ટિઓક્સિડન્ટસનો સમાવેશ થાય છે, જે રોગપ્રતિકારક તંત્રને વધુ સારી રીતે કાર્ય કરવામાં મદદ કરે છે. ખાંડવાળી વાનગી ખાવાની ટાળો.\nતણાવ હેઠળ તમારી રોગપ્રતિકારક શક્તિ ઘટી જાય તેથી બીમારીનો ભોગ ઝડપથી બની શકો છો, તેથી શારીરિક અને માનસિક રીતે ભાર રાખવો નહીં, આ દિવસોમાં મહિલાએ ખાસ આરામ કરવો જોઇએ. ધ્યાન અને ઊંડા શ્વાસની કસરતો કરીને તાણ અસરકારક રીતે ટાળી શકાય છે.\nજો તમારી આસપાસની કોઇ વ્યક્તિને શરદી કે ઉધરસ થઈ હોય તો, જ્યાં સુધી તેઓ સારવાર ન કરે ત્યાં સુધી તેમનાથી દૂર રહો, દૂર રહેવું અસરગ્રસ્ત વ્યક્તિ સાથે કંઇપણ શેર ન કરવું જરૂરી છે.


Cash worth of 8 lakhs Looted in Surat Incident captured in CCTV jm – News18 Gujarati\nસુરત : 8 લાખની લૂંટનો Live Video, હીરાના વેપારીનો થેલો ઝૂંટવી લૂંટારૂઓ ફરાર\nસીસીટીવી વીડિયોમાં લૂંટારૂ કેદ થયા છે.\nધોળેદિવસે વધુ એક લૂંટ! 'અસલામત' શહેરમાં વધુ એક વેપારી લૂંટાયો, સિંગણપોરની ઘટનાનો લાઇવ વીડિયો થયો વાયરલ\nLast Updated : March 24, 2021, 19:52 IST\nસુરત : સુરતમાં (Surat) ગુનાખોરીએ માજા મૂકી છે. બપોરે આણંદના યુવકની નિર્મમ હત્યાની (Murder) ઘટના શમી નથી ત્યાં વધુ એક ગુનાખોરીનો બનાવ સામે આવ્યો છે. શહેરના સિંગણપોર (Singanpor) વિસ્તારમાં હીરાના વેપારીની ચીલઝડપ (Loot) કરી અને રૂપિયા 8 લાખ લૂંટી લેવામાં આવ્યા છે. જોકે, ફરાર લૂંટારૂઓ નજીકના સીસીટીવી કેમેરામાં કેદ થઈ ગયા છે. અને લૂંટનો લાઇવ વીડિયો (Live Video) સામે આવ્યો છે. પોલીસે નબાવની જાણ થતા ઘટનાસ્થળે જઈને તપાસ આરંભી છે પરંતુ સુરતમાં વેપારીઓ અસાલમત હોય તેવો માહોલ છે અને જંગલ રાજ વ્યાપી રહ્યાના ભણકારા વાગી રહ્યા છે.\nબનાવની વિગત એવી છે કે સિંગણપોર વિસ્તારમાં એક વેપારી આજે બપોરે પોતાના પિતાના ઘરે રોકડ રકમ અને હીરા લઈને જઈ રહ્યો હતો ત્યારે3ઈસમોએ લૂંટ તલાવી હતી. તેમણે વેપારીની ગાડી અટકાવી અને ચીલઝડપ કરીને વેપારી કઈ સમજે તે પહેલાં ભાગી ગયા હતા. જોકે, લૂંટના બનાવના કારણે હાહાકાર મચી ગયો અને જોતજોતાંમાં લોકોના ટોળા એકઠા થઈ ગયા હતા.\nસુરતઃ બાઈક પર આવેલા શખ્સો હીરાના વેપારી પાસેથી 8 લાખ રૂપિયાની ચીલઝડપ કરી ફરાર pic.twitter.com/mFrbj3VpVB\nઆ પણ વાંચો : સુરત : આણંદના માથાભારે યુવકની સરથાણામાં હત્યા, CCTV Videoમાં ખૂની ખેલના દૃશ્યો કેદ\nઆ લૂંટને અંજામ આપનારા શખ્સો ત્રણ હતા અને તેઓ સીસીટીવી કેમેરામાં કેદ થઈ જતા પોલીસે આસપાસના વિસ્તારોના સીસીટીવીની તપાસ આરંભી હતી. પોલીસે આ સીસીટીવી ફૂટેજના આધારે શકમંદોની તલાશ શરૂ કરી છે. ચોક્કસથી આવા બનાવો બાદ પોલીસ સમડીઓને ઝડપી પાડવામાં સફળ પણ રહે છે પરંતુ ધોળેદિવસે અવારનવાર લૂંટની ઘટનાઓથી શહેર સ્તબ્ધ થઈ ગયું છે અને વેપારી આલમમાં ભયનો માહોલ વ્યાપ્યો છે.\nઆ પણ વાંચો : સુરત : કાયદાથી છટકવા ગયો તો મોત આંબી ગયું! એમ્બ્યુલન્સમાંથી કૂદકો મારનાર આરોપીનું મોત\nહજુ ગઈકાલે જ સુરત ક્રાઇમ બ્રાન્ચે સુરત શહેરના મહિધરપુરામાં એક અઠવાડિયા પહેલાં થયેલી રૂપિયા 15 લાખની લૂંટનો ભેદ ઉકેલ્યો હતો ત્યારે લૂંટનો વધુ એક બનાવ સામે આવતા ગંભીર સવાલો સર્જાઈ રહ્યા છે. શહેરમાં કાયદો અને વ્યવસ્થા કોરાણે મૂકાઈ ગઈ છે અને લુખ્ખાતત્વોને મોકળું મેદાન મળી ગયું હોય તેવો ઘાટ સર્જાયો છે.\nFirst published: March 24, 2021, 19:52 IST\nCCTV VideoSurat LootSurat singanpor Lootવાયરલ વીડિયોસુરત


આ છે દુનિયાની 10 સૌથી શાનદાર ઓફિસ | Word's top coolest UK offices, See Pics - Gujarati Oneindia\nઆ છે દુનિયાની 10 સૌથી શાનદાર ઓફિસ\n| Updated: Tuesday, April 1, 2014, 16:39 [IST]\nઆપણામાંથી ઘણા લોકો એવા છે જે ઓફિસ જવાથી અકળાય છે, કોઇને કામ પસંદ નથી તો કોઇને ઓફિસનો માહોલ નથી પસંદ. પરંતુ દુનિયામાં ઘણી એવી ઓફિસ છે જે પોતાના સારા વાતાવરણ અને સુંદર ડિઝાઇનને કારણે દુનિયાભરમાં ફેમસ છે.\nમિત્રો આપણે એવી અપેક્ષા હંમેશા રાખતા હોઇએ છીએ કે આપણી ઓફિસ એવી હોય જ્યા આપણને કામ કરવાની મજા આવે, આનંદ આવે, અને ક્યારેય પણ કામનું ભારણ અનુભવાય નહીં. ઓફિસના વાતાવરણ અને તેની ડિઝાઇન પર એ નિર્ભર કરે છે કે કર્મચારી તેમાં કેવું કામ આપી શકે છે. અહીં અમે આપને જેવી ઓફીસ બતાવવાના છીએ તેવી ઓફીસ જો તમને પણ મળી જાય તો તમે ઘર કરતા વધારે ઓફિસમાં જ રહેવાનું પસંદ કરશો.\nઆજે અમે આપને કેટલીંક એવી જ કૂલ ઓફિસ અંગે બતાવીશું જેમાં કામ કરવાનું દરેકનું સપનું હોય છે. તેમાંથી મોટાભાગની ઓફિસ યુકેમાં બનેલી છે. જોજો સ્વર્ગ જેવી સુંદર ઓફિસ મળી જાય તો કામ કરવાની કેવી મજા આવે...!\nગેમિંગ કંપની માઇન્ડ કેન્ડીના આ ઓફિસમાં દરેક વસ્તુને એક રમકડાની જેમ બનાવવામાં આવ્યું છે. અહીંનો સ્ટાફ ગમે ત્યારે ગમેત્યાં રમી શકે છે. આ બેસ્ટ ગેમિંગ ઓફિસ છે.\nઆ એક સર્વર હોસ્ટિંગ કંપની છે જેમાં સ્ટોકને ખૂબ જ મહત્વ આપવામાં આવે છે, જેના કારણે દરેક વ્યક્તિ એક ટીમ વર્ક તરીકે કામ કરે છે.\nતેને ફ્રૂટી ટાવરના નામથી પણ ઓળખવામાં આવે છે, આ ઓફિસની અંદર નકલી ઘાસ ઉપરાંત પિકનીંક બેંચ અને ટિલિફોન ફૂથ બનેલું છે.\nરેડ બુલ લંડન હેડક્વાર્ટરની ડિઝાઇન જંપ સ્ટૂડિયોએ કરી છે જેમાં મોર્ડન ડિઝાઇન ઉપરાંત ફનનું પણ ધ્યાન રાખવામાં આવ્યું છે.\nનાઇકની આ લંડન ઓફિસ દુનિયાની સૌથી સુંદર ઓફિસમાની એક છે. અહીં આપ દરેક દીવારની અંદર એક ટીવી અને સ્પોર્ટ્સના સાધનો જોવા મળશે.\nવર્જીન મનીનું આ એડિનબર્ગ હેડક્વાર્ટર ગ્રેટ બ્રિટેનના શાનદાર ઓફિસોમાંની એક છે, જે પોતાની આર્કિટેક ડિઝાઇન માટે ઓળખાય છે.\nલંડનની The Engine Group કમ્યૂનિકેશન કંપની ઓફિસ અન્ય ઓફિસોની સરખામણીમાં અલગ છે, તેના રૂમ કાર્કથી બનેલા છે સાથે સાથે તેમાં બેસવા માટે દરેક જગ્યાએ સર્ક્યૂલર મીટિંગ પૉડ બનાવવામાં આવી છે.\nબેંકિંગ ગ્રુપની આ ઓફિસ 217,500 સ્ક્વોચર ફૂટ એરિયામાં ફેલાયેલ છે જેમાં કૂલ6ફ્લોર છે. આખી ઓફિસમાં બ્રાઇટ કલરનો ઉપયોગ કરવામાં આવ્યો છે.\nમધર યુકેની શ્રેષ્ઠ એડવર્ટાઇજિંગ કંપની છે જેની ઓફિસ શહેરની સૌથી જાનદાર ઓફિસોમાં ગણવામાં આવે છે. આખી કંપનીના કર્મચારીઓ એક બીજાની સામસામે બેસીને કામ કરે છે જેના કારણે સારી રીતે ટીમવર્ક થઇ શકે છે.\nબેડફોર્ડશાયરમાં બનેલ નિકોલસ ટાઇ આર્કિટેક્સની આ ઓફિસ પોતાની આસપાસના સુંદર વાતાવરણને માટે જાણીતું છે. અહીં ખૂબ જ શાંત વાતાવરણ રહે છે જે આ ઓફિસની વધુ એક ખાસિયત છે.\ncoolest office news whats hot photo feature સુંદર ઓફિસ સમાચાર ફોટો ફીચર લાઇફ સ્ટાઇલ\nTop 10 coolest UK offices which is popular in whole world.


horoscope in gujarati: તારીખ 12 સપ્ટેમ્બર 2020નું રાશિફળ, કેવો રહેશે તમારો આજનો દિવસ - horoscope of 12th september 2020 | I am Gujarat\nhoroscope of 12th september 2020\nતારીખ 12 સપ્ટેમ્બર 2020નું રાશિફળ, કેવો રહેશે તમારો આજનો દિવસ\nNilay Bhavsar | I am Gujarat | Updated: 12 Sep 2020, 12:02:48 AM\nતારીખ 12 સપ્ટેમ્બર 2020, શનિવારના દિવસે સિંહ રાશિના જાતકોને જમીન અને સંપત્તિ વિશેની વાતચીત આગળ વધશે અને સારા સમાચાર પ્રાપ્ત થશે.\nતારીખ 12 સપ્ટેમ્બર 2020, શનિવારના દિવસે વૃશ્ચિક રાશિના જાતકોને કાર્યક્ષેત્રમાં અગાઉ લીધેલા નિર્ણયોથી લાભ થવાનું શરૂ થશે. સંતાન તરફથી સારા સમાચાર મળી શકે છે. કોઈનું પરોપકાર તમારા માટે વરદાન સાબિત થઈ શકે છે. મકર રાશિના જાતકોને મિત્ર સાથે લાંબા સમયથી ચાલી રહેલા તણાવનો આજે અંત આવશે. કેવો રહેશે તમારો આજનો દિવસ.\nઆજે સ્વાસ્થ્ય સારુ રહેશે. તમે કંઇક અલગ કરવાનો પ્રયાસ કરશો. વધુ મહેનત કરતા રહેજો. રોજગારી ક્ષેત્રે તમારી શોધ પૂર્ણ થશે. ઉપરાંત, મકાન ખરીદવાના પ્રયત્નો ઝડપી થશે. વિદ્યાર્થીઓ માટે ઉચ્ચ શિક્ષણ અને રાજકારણ સાથે સંકળાયેલા લોકોને ફાયદો થશે. ભાઈઓ અને મિત્રોને સહકાર આપવાની તક મળશે. નસીબ 85 ટકા તમારી તરફેણમાં છે.\nઆજે રોજગારી ક્ષેત્રે આવતી મુશ્કેલીઓનો અંત આવશે. વિવાહ કરવા માગતા લોકોને નવી તક મળશે અને આનંદદાયક સમાચાર પણ મળશે. લવ લાઈફ મજબૂત રહેશે અને બિઝનેસમાં સકારાત્મક પરિવર્તન આવશે. તમારી સંપત્તિમાં વધારો થશે, જે આર્થિક સ્થિતિને મજબૂત બનાવશે. નસીબ તમારી તરફેણમાં 84 ટકા છે.\nકાર્યકારી વાતાવરણ તમારા માટે અનુકૂળ રહેશે અને સ્વાસ્થ્ય પણ સારું રહેશે. જો તમે નાણાંનું રોકાણ કરવાનું વિચારી રહ્યાં છો તો સમય સારો છે, નહીં તો પૈસા જ્યાં હોય ત્યાં જ રાખો. વિદ્યાર્થીઓને થોડી અડચણોનો સામનો કરવો પડી શકે છે. ધૈર્યથી પારિવારિક સમસ્યાઓનું સમાધાન કરો. નાના ભાઈ-બહેનોનો સહયોગ મળશે. નસીબ 85 ટકા તમારી તરફેણમાં છે.\nઆજે ઘણા સમય પછી સંજોગો તમારા પક્ષમાં રહેશે, જેનો લાભ તમને સવારથી જ મળશે. ધીમા ધંધાને વેગ મેળવશે. જો તમે કારકિર્દી સંબંધિત પ્રસ્તાવ પર વિચાર કરી રહ્યા છો, તો પછી તેના ફાયદા અને ગેરફાયદાને ધ્યાનમાં લો. પિતાના સ્વાસ્થ્યનું સંપૂર્ણ ધ્યાન રાખો અને કોઈપણ પ્રકારના વાયરસથી દૂર રહો. નસીબ 86 ટકા તમારી તરફેણમાં છે.\nઆજે કોઈપણ પ્રકારનું જોખમ તમારા માટે લાભદાયી છે. જમીન અને સંપત્તિ વિશેની વાતચીત આગળ વધશે અને સારા સમાચાર પ્રાપ્ત થશે. પારિવારિક સંબંધો મજબૂત બનશે અને જીવનસાથીનો સંપૂર્ણ સહયોગ મળશે. સાંજે કોઈ મહેમાન આવી શકે છે. ખર્ચા પર કાબૂ રાખજો. નસીબ તમારી તરફેણમાં 82 ટકા છે.\nતમે તમારી દિનચર્યાને બદલવા માટે ટૂંકી યાત્રા પર જવાનું મન બનાવી શકો છો. ઘરનું અટકેલુ કામ આજે પૂરું કરશો. વિદેશ સંબંધિત ધંધામાં તમને ફાયદો થશે પરંતુ રોકડની સમસ્યા થઈ શકે છે. ધાર્મિક કાર્યમાં મન લાગશે અને થોડો ખર્ચ થશે. જે તમારી ખ્યાતિ વધારશે. નસીબ 86 ટકા તમારી તરફેણમાં છે.\nકૌટુંબિક વાતાવરણ સુખદ રહેશે. ઘરના કોઈ સભ્ય પર આકસ્મિક સંકટ સમાપ્ત થઈ જશે. ધંધાનું શેડ્યૂલ બદલવું યોગ્ય રહેશે નહીં. તમે તમારા જીવનસાથી સાથે બહાર જવાની યોજના બનાવી શકો છો, પરંતુ મહત્વપૂર્ણ મીટિંગ્સ અથવા સેમિનારો વચ્ચે આવી શકે છે. સંપત્તિ સંબંધિત વિવાદો સમાપ્ત થશે અને મોટા ભાઈનો સહયોગ મળશે. માતા-પિતાના આશીર્વાદ પ્રાપ્ત થશે. નસીબ 85 ટકા તમારી તરફેણમાં છે.\nકાર્યક્ષેત્રમાં તમે અગાઉ લીધેલા નિર્ણયોથી લાભ થવાનું શરૂ થશે. વિવાહિત જીવનમાં મધુરતા આવશે. તમને મિત્રોનો સહયોગ મળશે અને આકસ્મિક પૈસાની પ્રબળ સંભાવનાઓ તમને મળી રહી છે. સંતાન તરફથી સારા સમાચાર મળી શકે છે. તે સમયે, તમારા જીવનસાથી તમારા બધા કામમાં સંપૂર્ણ સહયોગ કરશે. કોઈનું પરોપકાર તમારા માટે વરદાન સાબિત થઈ શકે છે. નસીબ તમારી તરફેણમાં 84 ટકા છે.\nપરિવારમાં કોઈ નવા મહેમાન આવી શકે છે. આજે વિવાહ કરવા માગતા સભ્ય માટે વાત આગળ વધી શકે છે. ભાઈ-બહેન સાથેના સંબંધોમાં સુધાર થશે. તેમજ પિતાના માર્ગદર્શન અને સહયોગથી ધંધામાં વેગ આવશે. વિદ્યાર્થીઓ આજે તેમની ભાવિ યોજનાઓ માટે કોઈ નિર્ણય લઈ શકે છે. આવકના નવા સ્ત્રોત જાણી શકશે. નસીબ 86 ટકા તમારી તરફેણમાં છે.\nમિત્ર સાથે લાંબા સમયથી ચાલી રહેલા તણાવનો આજે અંત આવશે. આ તમને રાહત અને આનંદ આપશે. ક્ષેત્રમાં તમારી મહેનત તમને નવી ઊંચાઈ પર લઈ જશે. કોર્ટના મામલામાં તમને સારા સમાચાર મળશે અને ધાર્મિક કાર્યોમાં રુચિ વધશે. બિઝનેસમાં નવી વિચારનો ફાયદો થશે, પરંતુ તેના માટે તમારે પહેલા વિશ્વાસ કરવો પડશે. નસીબ 85 ટકા તમારી તરફેણમાં છે.\nઆજનો દિવસ સાધારણ રહેશે. આજકાલ તમે કેટલાક રંગીન લોકોના સંપર્કમાં છો. પરંતુ આ પ્રકારની કંપની અપનાવતા પહેલાં આદર ધ્યાનમાં રાખો. આજે કોઈ જોખમી કામ ન કરો. પરિવારના લોકોની વાત માનો, જેનાથી તમને ફાયદો થશે. ભાઈઓ સાથે થોડો વિવાદ થઈ શકે છે. વળી, વિદ્યાર્થીઓ ભણવામાં બિલકુલ રુચિ રહેશે નહીં. નસીબ તમારી તરફેણમાં 80 ટકા જેટલું છે.\nઆજે તમે લક્ષ્ય તરફ કામ કરશો, તેમાં તમને સફળતા મળશે. ઓફિસમાં અધિકારીઓની સહાયથી તમે પ્રોજેક્ટ પૂર્ણ કરશો. વૃદ્ધ વ્યક્તિના સહયોગથી કૌટુંબિક સમસ્યાઓનો અંત આવશે. લવ લાઈફમાં તમને નવી તાજગીનો અનુભવ થશે અને થોડી અનિચ્છનીય યાત્રા ચાલી રહી છે. ભાગ્ય 82 ટકા પક્ષમાં છે. - આચાર્ય કૃષ્ણદત્ત શર્મા\nતારીખ 11 સપ્ટેમ્બર 2020નું રાશિફળ, કેવો રહેશે તમારો આજનો દિવસ આર્ટિકલ શો\nWeb Title : horoscope of 12th september 2020\nઅમદાવાદકોરોનાકાળમાં હોસ્પિટલ સ્ટાફની ડિમાન્ડ, પગારમાં જંગી વધારો\nસમાચારકોણ છે રુતુરાજ ગાયકવાડ, જેની પ્રશંસા કરી રહ્યા છે ધોની?


10માં ધોરણના વિદ્યાર્થીની જોઈ આ કમાલ, તમે પણ બોલશો વાહ! – News18 Gujarati\n10માં ધોરણના વિદ્યાર્થીની જોઈ આ કમાલ, તમે પણ બોલશો વાહ!\nવિદ્યાર્થીનો દાવો છે કે, આ સેના માટે ખુબ કામ આવી શકે તેમ છે....\nLast Updated : March 05, 2018, 17:17 IST\nકેરળના અલપ્પુઝામાં 10માં ધોરણના વિદ્યાર્થીએ એક એવી કમાલ કરી કે તેને જોઈ લોકો તેના વખાણ કરતા થાકતા નથી. કનિચુકુલંગરા હાઈસ્કુલમાં ભણતો વિદ્યાર્થી નીવીએ6પાંખોવાળો ડ્રોન બનાવ્યો છે, જેને તે હેલિકોપ્ટર કહે છે. આ ડ્રોનને નિવી, રિમોટ કંટ્રોલથી ઓપરેટ કરે છે. આ ડ્રોન આકાશમાં કેટલીએ મીટર સુધી ઉડાન ભરી શકે છે. આ સાથે નીવીએ એક રોવર પણ બનાવ્યું છે, જેમાં ચાર પૈડા લાગેલા છે.\nનિવીએ સ્કુલના સાયન્સ ફેસ્ટ માટે ડ્રોન અને રોવર બનાવ્યું છે, ત્યારબાદ તેની આ કમાલ વિસ્તારમાં ચર્ચાનો વિ।ય બની. નિવિએ આ ડ્રોનને એકદમ ઓછી કિંમતમાં બનાવ્યું છે. આને બનાવવા માટે તેણે કેટલાક પુસ્તકોને જોયા અને પછી પોતાના મગજથી એને ડિઝાઈન કર્યું. પોતાના રોવરનો દાવો છે કે, આ સેના માટે ખુબ કામ આવી શકે તેમ છે.\nપોતાના રોવર વિશે નિવી કહે છે કે, આ રોવરમાં મેટલ ડિટેક્ટર લગાવવામાં આવી શકે છે. મેટલ ડિરેક્ટરની મદદથી સેના, જમીનમાં દબાવેલ માઈન્સને સરળતાથી ઓળખી શકે છે. આ સેનાને ખુબ કામ આવી શકે તેમ છે. અને આને મોબાઈલ ફોનથી કંટ્રોલ કરી શકાય છે.\nનિવીને શરૂઆતથી જ ટેક્નોલોજીમાં ઘણો રસ છે અને તે કઈંકને કઈંક ડિઝાઈન કરતો રહે છે. નિવીની આ આદતથી તેના માતા-પિતા ઘણીવાર પરેશાન રહેતા હતા, પરંતુ દીકરાની આ સફળતા બાદ તે ઘણા ખુશ છે.\nFirst published: March 05, 2018, 16:43 IST\nTags: Boy, Designs, Drone, Help, High school, Rover, કેરલ, ભારતીય સેના


Elevate the road to Venganiya river-Panihari creek | વેંગણીયા નદી-પનિહારી ખાડીનો માર્ગ ઉંચો કરો - Divya Bhaskar\nElevate The Road To Venganiya River Panihari Creek\nહાલાકી:વેંગણીયા નદી-પનિહારી ખાડીનો માર્ગ ઉંચો કરો\nગણદેવી3 મહિનો પહેલા\nગણદેવીના મુખ્યમાર્ગ જ ચોમાસામાં દર વર્ષે ડૂબી જાય છે અને હજારો લોકો માટે આવાગમનનો માર્ગ બંધ થઇ જાય છે\nનદી પર6કરોડના અંદાજિત ખર્ચે નવો પુલ બનાવી આ પ્રશ્નનો નિવેડો લાવવાની દરખાસ્ત કરાઈ છે પણ ખાડી માર્ગ અંગે વિચાર કરાયો નથી\nહવે જ્યારે ચોમાસાની સિઝનનો પ્રારંભ થઇ રહ્યો છે ત્યારે ગણદેવી નગરની જીવાદોરી સમાન વેંગણીયા નદી અને બાજુમાં જ આવેલ રેલવે બ્રિજ અને એની બાજુમાં જ આવેલી પનિહારી ખાડીના સમગ્ર માર્ગ પૂરના પાણીમાં ડૂબાણમાં ચાલી જાય છે. આ માર્ગ સજ્જ થવો જોઈએ તેવી લાગણી સમગ્ર પ્રવર્તી રહી છે. પૂરના સમયે મનમોહન ક્લબથી લઈને સમગ્ર રેલવે અંડરબ્રીજ અને પનિહારી ખાડી થઈ ઠાકોરભાઈ ઇંટવાડાના બંગલા સુધીનો સમગ્ર માર્ગ ડુબાણમાં ચાલી જાય છે. ગણદેવી-બીલીમોરાનો ટૂંકા માર્ગનો સમગ્ર વ્યવહાર બંધ થઈ જાય છે અને તેને કારણે ભારે હાલાકી ભોગવવી પડતી હોય છે.\nખાસ કરીને સુંદરવાડી કસ્બાવાડી રેલવે સ્ટેશનનો વિસ્તાર તેમજ પોલીસ પરેડ ગ્રાઉન્ડની સામે, આજુબાજુમાં આવેલો વિસ્તાર અને કોઠી ફળિયાને ભારે હાલાકી ભોગવવી પડે છે. પૂરના પાણીમાં આ સમગ્ર વિસ્તાર ડૂબાણમાં ચાલી જાય છે.હાલમાં વેંગણીયા નદીના જૂના પુલની બાજુમાં બીજો નવો પુલ બનાવવાના જે આયોજનો હાથ ધરાયા છે તે અધૂરા હોવાની લોકલાગણી પ્રવર્તી રહી છે. આ આયોજનો થકી કોઈ પરિણામ હાથ લાગનાર નહીં હોવાનું સિનિયર સિટીઝનો જણાવી રહ્યાં છે.\nનગરના સિનિયર સિટીઝન ગ્રુપના સભ્યોના જણાવ્યા મુજબ ગણદેવી મનમોહન કલબથી લઈને ઠાકોરભાઈ ઇંટવાલાના બંગલા સુધીનો માર્ગ અને વચમાં આવતા બંને પુલ ઊંચા કરવાથી આ પ્રશ્નનો નિવેડો લાવી શકાશે. માત્ર ગણદેવી વેંગણીયા નદી પર પુલ બાંધવાથી પરિસ્થિતિ યથાવત જ રહેશે. પનિહારી નદી અને રેલવે ક્રોસિંગ પુલનો પણ સાથે નિવેડો લાવવો એટલો જ જરૂરી છે એટલે આ સમગ્ર ડૂબાણમાં જતો માર્ગ સજજ કરવામાં આવે અને આવતા બંને પુલ ઊંચા કરવામાં આવે તે સાથે રેલવેનો પ્રશ્ન પણ લઈને એનો પણ નિવેડો લાવવામાં આવે તો જ આ સમગ્ર પ્રશ્નનો સાચા અર્થમાં હકીકતથી જમીન નિવેડો લાવેલો લેખાશે એવું સિનિયર સિટીઝન ગ્રુપના જયંતિભાઈ મિસ્ત્રી, છગનભાઈ ચાંપાનેરી અને અરવિંદભાઈ સહિત અન્ય સભ્યોએ જણાવ્યું છે.\nહાલમાં વેંગણીયા નદી પર6કરોડના અંદાજિત ખર્ચે નવો પુલ બનાવી આ પ્રશ્નનો નિવેડો લાવવાની જે દરખાસ્ત કરાઈ છે તે અંગે પ્રત્યાઘાતો આપતા સિનિયર સિટીઝન ગ્રુપના સભ્યોએ આ પ્રશ્નનો નિવેડો લાવવાની દિશામાં માગણી કરી છે. આ બાબતે નગરપાલિકાના પ્રમુખ પ્રાણલાલ પટેલ અને કારોબારી સમિતિના અધ્યક્ષ કેયુરભાઈ વશીને તેમજ ચીફ ઓફિસર નિલકંઠભાઈ સહિતનાને પણ રજૂઆત કરાશે. ઉપરાંત ધારાસભ્યો નરેશભાઈ પટેલ અને સાંસદ સી.આર.પાટીલનું પણ આ બાબતે ધ્યાન દોરવામાં આવનાર હોવાનું પણ તેમણે જણાવ્યું હતું. હાલમાં વેંગણીયા નદી પરના પુલની દરખાસ્ત કરાઈ છે તે અધૂરી છે અને એમાં ફેરફાર થવો જોઈએ એવી લાગણી સમગ્ર પ્રવર્તે છે.\nમાત્ર વેંગણીયા નદી ઉપર પુલ બાંધવાથી ચોમાસામાં પૂરની પરિસ્થિતિમાં એનો કંઈ જ ઉપયોગ નહીં રહેનાર હોવાનું તેઓ જણાવી રહ્યાં છે. સમગ્ર માર્ગ સહજ થાય તો જ આ પ્રશ્નનો ઉકેલ આવી શકે તેવું તેઓ સ્પષ્ટ જણાવી રહ્યાં છે.\nસરકારમાં નવા પુલ માટે દરખાસ્ત કરાઇ છે\nગણદેવી વેંગણીયા નદી પરનો નવો સૂચિત પુલ જકાતનાકાથી લઈને છેડે આવેલા ગ્રાઉન્ડના વડના ઝાડ સુધીનો રહેશે. વચમાં ગણપતિ વિસર્જન અને અન્ય કાર્યો માટે નીચે ઉતરવા પણ એક રસ્તો રાખવામાં આવ્યો છે. ગણદેવી નગરપાલિકાની હદ અહીં સમાપ્ત થતી હોય રેલવેના ગરનાળા અને પનિહારીનો પ્રશ્ન ગ્રામ પંચાયત વલોટીની હદમાં આવતો હોય એ બાબતે પણ હાલમાં ચર્ચા ચાલી રહી છે. ગણદેવી વેંગણીયા નદી પર નવો પુલ બાંધવાની દરખાસ્ત સરકારમાં પહોંચી ગઇ છે, જેનો અંદાજીત ખર્ચ6કરોડ આંકવામાં આવ્યો છે. > ધવલભાઈ રાઠોડ, ઈજનેર, ગણદેવી પાલિકા\nટેન્ડરની પ્રક્રિયા છેલ્લા તબક્કામાં છે\nપ્રોજેક્ટ મોટો છે એટલે4અલગ-અલગ કચેરીમાંથી તપાસણી થઈને મંજૂરી મળતી હોય છે. પ્રથમ ડિઝાઇન મંજૂર થાય જે ગાંધીનગર ડિઝાઇન સર્કલમાંથી મંજૂર થઈ ગઈ ત્યારબાદ તાંત્રિક મંજૂરી માટે બીલીમોરા, નવસારી, સુરત અને ગાંધીનગર માર્ગ અને મકાન કચેરી તાંત્રિક મંજૂરી આપે એના ટેન્ડરિંગ થાય. હાલ પ્રક્રિયા લાસ્ટ સ્ટેજ પર છે અને જલદીથી ટેન્ડર જાહેર થઇ જશે. > નીલકંઠભાઈ, ચીફ ઓફિસર, ગણદેવી પાલિકા


ભારત કોરોનાના કુલ પોઝીટીવમાં ઇટલીથી આગળ : એક જ દિવસમાં 300 મૃત્યુઆંકનો નવો રેકોર્ડ - Sanj Samachar\nભારત કોરોનાના કુલ પોઝીટીવમાં ઇટલીથી આગળ : એક જ દિવસમાં 300 મૃત્યુઆંકનો નવો રેકોર્ડ\n06 June 2020 06:12 PM\nઆવતા સપ્તાહથી મોલ અને રેસ્ટોરા ખૂલી રહ્યા છે તે પૂર્વે દેશમાં કોરોનાનું ચિત્ર વધુ બિહામણું બન્યું : દેશમાં સતત છઠ્ઠા દિવસે9હજારથી વધુ કેસ : યુપી-બિહારમાં વધી રહેલા કેસમાં 70 ટકા વતનવાપસી કરનાર મજદૂરો : મુંબઈ સહિત મહારાષ્ટ્ર, પાટનગર દિલ્હી અને અમદાવાદ સહિત ગુજરાતનું કોરોના ચિત્ર ધ્રુજાવે છે\nભારતમાં લોકડાઉનને બદલે અનલોક શબ્દનો કેન્દ્ર સરકારે ઉપયોગ કર્યો પણ તેની સાથે સામાન્ય જનજીવન કરતાં કોરોના વધુ અનલોક થયો હોય તેવા સંકેત છે અને છેલ્લા 24 કલાકમાં દેશમાં કોરોનાના 9887 નવા કેસ નોંધાયા છે. તથા પ્રથમ વખત શુક્રવારે એવું બન્યું છે કે ભારતમાં કોરોનાના કારણે 300 મૃત્યુ નોંધાતા કુલ મૃત્યુઆંક 6575 થઇ ગયો છે. જો કે સરકાર હજુ ઇટાલી અને અમેરિકાથી ભારતનો મૃત્યુઆંક અત્યંત નીચો 2.8 ટકા હોવાનો દાવો કરે છે. સરકારે બચાવમાં કહ્યું કે વૈશ્વીક મૃત્યુઆંક 5.8 ટકા છે જ્યારે ભારતમાં તે નીચો છે. દેશમાં છેલ્લા7દિવસમાં સરેરાશ 239 મૃત્યુ રોજ નોંધાયા છે જે એક સપ્તાહ પહેલાના સરેરાશ 179 મૃત્યુ કરતાં 33 ટકા વધુ છે.\nભારત આ સાથે રોજના 10 હજાર નવા કેસમાં પણ નજીક આવી ગયો છે. ગઇકાલે 9887 કેસ નોંધાયા અને દેશ કુલ કેસોમાં ઇટાલીથી પાછળ રાખીને છઠ્ઠા નંબરે પહોંચી ગયું છે. ઇટાલીમાં નવા કેસોની સંખ્યા તબક્કાવાર ઘટી રહી છે અને ભારતમાં વધી રહી છે.ગ્લોબલ ડેટા મુજબ ઇટાલીમાં હાલ 2,34,013 પોઝીટીવ કેસ છે અને ભારતમાં 2,34,163 થયા છે આમ ભારતે હવે ઇટાલીને પાછળ ધકેલી દીધું છે. જો કે સરકાર હજુ પણ દેશની આબાદીની સંખ્યામાં પોઝીટીવ ઓછા હોવાનો આંકડો આપે છે. ભારતમાં રિકવરી રેટ 48.27 ટકા હોવાનું જણાવાય છે.\nકોરોનાના કુલ કેસમાં સરકાર દ્વારા જે રીતે પરપ્રાંતિય મજૂરોની હેરફેરને પહેલા બ્રેક લગાવાઈ પછી ઓચિંતી મોટાપાયે હેરફેર શરુ કરાઈ તેના કારણે આ કામદારોના કોરોના સુપર કેરિયર બની ગયા હોવાનો સંકેત છે. ઓરિસ્સાના ગંજમ જિલ્લામાં 499 કેસ થયા છે જેમાં 80 ટકા ગ્રામીણ વિસ્તારના છે.2મે સુધી અહીં એક પણ કેસ નહોતો અને અહીંના લોકો અન્ય રાજ્યોમાંથી આવ્યા તેઓ કોરોના લેતા આવ્યા છે. ઉતરપ્રદેશમાં 30 લાખ મજૂરો પહોંચ્યા છે અને હવે તે પણ ચિંતાનો વિષય બની ગયા છે.\nઆગામી સપ્તાહથી દેશમાં મોલ અને રેસ્ટોરા ખોલવાની તૈયારી છે તે સમયે આ પ્રકારે વધેલા કેસ એ ચિંતાનો વિષય છે. મહારાષ્ટ્રમાં હાલત સતત બગડતી રહી છે અને અહીં કોરોના પોજીટીવ કેસ 80,229 થયા છે. ગઇકાલે 2436 નવા કેસ સામે આવ્યા હતા અને 139ના મૃત્યુ થયા છે. મુંબઈમાં 1149 કેસ વધ્યા છે અને મહાનગરમાં કુલ 46080 પોઝીટીવ થયા છે. મુંબઈમાં 54 લોકો અને થાણેમાં 30 લોકો સહિત રાજ્યમાં 149 કોરોનાથી મોત થયા છે. અને મહારાષ્ટ્રમાં કુલ મોતની સંખ્યા 2849 થઇ ગઇ છે.\nદેશની રાજધાની દિલ્હી પણ વુહાન જેવો ટ્રેન્ડ બતાવી રહી છે. કોરોનાના કારણે દિલ્હી દેશમાં નંબર ત્રણ પર પહોંચી ગયું છે. 1 જૂનથી3જૂન વચ્ચે અહીં 44 લોકો કોરોનાથી મૃત્યુ પામ્યા હતાં. દિલ્હીમાં કુલ 708 લોકો મૃત્યુ પામ્યા છે.


ભારતમાં મહિલાઓનું વેતન પુરુષોની તુલનામાં 19 ટકા ઓછું\nમંગળવાર, માર્ચ 19 2019, 05:16 Hrs(IST)\nનવગુજરાત સમય | Publish Date: Mar72019 10:10PM\n- લેટેસ્ટ મોનસ્ટર સૈલરી ઈન્ડેક્સનું ચોંકાવનારું તારણ\n- 10 વર્ષ બાદ બંનેના પગારમાં મોટો તફાવત આવી જાય છે\nભારતમાં મહિલાઓ અને પુરુષો વચ્ચે પગાર મામલે ભેદભાવ હજુ કાયમ છે. તાજેતરના સર્વ અનુસાર, દેશમાં મહિલાઓને પુરુષોની તુલનામાં 19 ટકા વેતન ઓછું મળે છે.\nલેટેસ્ટ મોનસ્ટર સૈલરી ઈન્ડેક્સ અનુસાર, દેશમાં વર્તમાન જેન્ડર પે ગેપ અર્થાત પુરુષોની સરખામણીએ મહિલાઓને 19 ટકા પગાર ઓછો મળે છે. એટલે કે પુરુષો મહિલાઓની તુલનામાં પ્રતિ કલાક 46 રુપિયા 19 પૈસા વધારે મેળવે છે.\n2018માં દેશમાં પુરુષોને સરેરાશ પ્રતિ કલાક 242.49 રુપિયા વેતન મળતું હતું, જ્યારે મહિલાઓને પ્રતિ કલાક 196.3 રુપિયા મળતા હતા. સર્વ અનુસાર, કેટલીક મહત્વની ઈન્ડસ્ટ્રીઝમાં આ ભેદભાવ ખૂબ વધારે છે. આઈટી-આઈટીઈએસમાં પુરુષોની તુલનામાં મહિલાઓને 26 ટકા ઓછું વેતન, જ્યારે મેન્યુફેક્ચરિંગ સેક્ટરમાં મહિલાઓને 24 ટકા ઓછું વેતન મળે છે.\nચોંકાવનરી બાબત એ છે કે, તાજેતરના સર્વે અનુસાર, હેલ્થકેર, કેયરિંગ સર્વિસ અને સોશ્યલ વર્ક જેવા સેક્ટરોમાં પુરુષો, મહિલાઓથી 21 ટકા વધુ પગાર મેળવે છે. નોંધનીય છે કે, આ સેક્ટરોમાં સામાન્ય રીતે મહિલાઓનું પ્રભુત્વ હોય છે.\nઆ સર્વેથી એ પણ વિગત જાણવા મળી કે બેકિંગ અને ઈન્સ્યોરન્સ જેવી નાણાકીય સર્વિસ સેક્ટરમાં પુરુષો મહિલાઓની તુલનામાં ફક્ત બે ટકા વેતન વધુ મેળવી રહ્યાં છે.\nવેતનમાં આ ભેદભાવનું અંતર 10 વર્ષના અનુભવ સાથે સૌથી વધારે થઈ જાય છે. 10 વર્ષના અનુભવવાળા પુરુષ, આટલા જ અનુભવ ધરાવતી મહિલાથી 15 ટકા વધારે કમાણી કરી લે છે.\nપાકિસ્તાનમાં અભિનંદનનું ગળું દબાવાયું હતું, ..\nBJP ચપ્પાલ વોર મામલે અખિલશે PM અને યોગી પર ન..\nઅભિનંદન પાકિસ્તાનમાં લેન્ડ થયા બાદ પ્રત્યક્ષ..


સંજય વોરાના લેખો: ૧૭/૦૪/૧૧ અનશન શસ્ત્ર ગાંધીજીના સિધ્ધાંતો પર ખરું ઉતર્યુ છે\n૧૭/૦૪/૧૧ અનશન શસ્ત્ર ગાંધીજીના સિધ્ધાંતો પર ખરું ઉતર્યુ છે\nવારંવાર ઉપવાસ પર ઉતરવા માટે જાણીતા મહાત્મા ગાંધી તમામ સંજોગોમાં ભૂખ હડતાળ કરવાના પક્ષમાં નહોતા\nછેલ્લા ૪૨ વર્ષથી જે નહોતું થયું તે સમાજસેવક અને ગાંધીવાદી કાર્યકર કિશન બાપટ બાબુરાવ હઝારેએ કરેલા ત્રણ દિવસના ઉપવાસ બાદ હવે થશે. ભ્રષ્ટ રાજકારણીઓ અને સરકારી અધિકારીઓ સામે કડક પગલાં લેવા જન લોકપાલ ખરડો કેન્દ્ર સરકાર દ્વારા મંજૂર કરવામાં આવે એવી માગણી સાથે અણ્ણા દિલ્હીમાં અનશન પર ઉતર્યા હતા. અણ્ણાના આંદોલનને ભારતભરમાંથી સ્વયંભૂ પ્રતિસાદ મળ્યો હતો. સરકારને ઝુકાવી દેનાર અણ્ણાના આ સત્યાગ્રહ વિશે ગંભીરતાથી વિચાર કરવાની જરૃર છે. હઝારે સમ્માનીય વ્યક્તિ છે અને તેમણે જનસેવાના નોંધનીય કાર્યો કર્યા છે. તેમણે કરેલા આવા કાર્યો માટે તેમની પ્રશંસા કરવા સાથે સમ્માન પણ કરવામાં આવ્યું છે.\nમહારાષ્ટ્રના અહમદનગર જિલ્લાના રાળેગણ સિધ્ધિના વતની અણ્ણાએ પોેતાના ગામમાં કરેલા લોકસેવાના કામો અને તેને પગલે આવેલું સામાજિક પરિવર્તન ખરેખર પ્રશંસનીય છે. આજના ભૌતિકવાદી યુગમાં આદર્શોે માત્ર પુસ્તકોમાં જોવા મળે છે. પરંતુ મધ્યયમવર્ગીય અણ્ણાએ આદર્શવાદી જીવનનો ઉત્તમ દાખલો બેસાડયો છે. જ્યારે તેમના જેવી નીતિવાન વ્યક્તિ આમરણાંત ઉપવાસ પર ઉતરે ત્યારે ગંભીરતાપૂર્વક ધ્યાન આપવું જરૃરી છે.\nઅણ્ણા દિલ્હીમાં ઉપવાસ પર ઉતર્યા ત્યારે મુંબઈ સહિત અનેક શહેરોમાં તેમના તરફી લોકજુવાળ ઉઠયો હતો. પરંતુ આમાં મોટે ભાગે તો લાગણીનો એક ઉભરો હતો જે સમય જતાં શમી જવાની પૂરેપૂરી શક્યતા છે. અણ્ણાએ જે માગણી સાથે અનશનનો આરંભ કર્યો હતો તેને વિસ્તૃત રીતે સમજ્યા વગર જ ઘણા લોકોએ પોેતાનો ટેકો જાહેર કરી દીધો હતો. તેમ છતાં આ આંદોેલને એકવાત સ્પષ્ટ કરી દીધી કે સામાન્ય જનતા ભ્રષ્ટાચારથી ત્રસ્ત થઈ ગઈ છે.\nહાલમાં ભારતમાં કોેમનવેલ્થ ગેમ્સ કૌભાંડ, ટુ-જી સ્પેક્ટ્રમ કૌભાંડ, આદર્શ સોસાયટી કૌભાંડ, મહારાષ્ટ્રમાં થયેલું જમીન કૌભાંડ જેવા કૌભાંડોનો એક પછી એક એક પર્દાફાશ થઈ રહ્યો છે. આવા સંજોગોમાં ભ્રષ્ટ રાજકારણીઓ અને લાંચિયા અધિકારીઓને પાઠ ભણાવવા અને સજા અપાવવા માટે અણ્ણાએ જન લોકપાલ બિલની માગણી કરી છે. ભારતની સંસદમાં લોકપાલનો ખરડો પહેલવહેલી વખત ૧૯૬૮માં આવ્યો હતો. અને ૧૯૬૯માં તે પસાર થઈ ગયો હતો. પરંતુ આ ખરડો કાયદો બને તે અગાઉ સંસદનું વિસર્જન થયું હતું અને ત્યારબાદ દસ વખત આ ખરડો કોઈને કોઈ કારણસર પડતો જ મૂકવામાં આવ્યો હતો. અણ્ણાએ લોકપાલના ખરડાને બનાવવામાં જનતાનો સહકાર લેવા બાબતે ભાર મૂક્યો છે. જો સરકાર લોકોના સહકાર વગર ખરડો ઘડશે તો તે લોકશાહી નહિ અમલદારશાહી ગણાશે એવું તેમણે કહ્યું હતું.\nઅહીં ચર્ચાનો મુખ્ય વિષય આવા ખરડાની જરૃરિયાત અને તેને તૈયાર કરવાની પ્રક્રિયા બાબતે ઉદ્ભવતાં પ્રશ્નો છે. જેમ કે શું લોકોેના સહકારથી ખરડાનો મુત્સદ્દો તૈયાર કરવામાં આવશે તોે તે લોકશાહીનું પ્રતિનિધિત્વ કરતી સંસ્થાઓનું હનન ગણાશે? સશક્ત લોકપાલ વર્તમાન અમલદારોની સત્તા ઘટાડશે એવી શક્યતા ખરી? ભ્રષ્ટાચારને નાબૂદ કરવાનો અન્ય કોઈ વિકલ્પ નથી? અને સૌથી મહત્ત્વનો પ્રશ્ન એ છે કે આટલા વરસો સુધી ખરડો શા માટે પસાર કરવા આવ્યો નહીં?\nઆંતરરાષ્ટ્રીય સ્તરે ભારતને અત્યંત ભ્રષ્ટ દેશ માનવામાં આવે છે. ભ્રષ્ટાચાર માટેના સૂચકઆંક દર્શાવતા ટ્રાન્સપરન્સી ઈન્ટરનેશનલ પર ભારત ૩.૩ના સ્કોર સાથે ઘણું આગળ છે જ્યારે ડેન્માર્ક, ન્યુઝીલેન્ડ અને સિંગાપુર ૯.૩નો સ્કોર ધરાવે છે. આજે દર થોડા દિવસે બહાર પડતાં હજારો કરોડના કૌભાંડો આપણા દેશમાં ખદબદતાં ભ્રષ્ટાચાર અને જાડી ચામડીના બની ગયેલા રાજકારણીઓનું ચિત્ર વૈશ્વિકસ્તરે રજૂ કરે છે.\nરાજકીય સ્તરે ભ્રષ્ટાચારે માઝા મૂકી છે અને લોકોેને હવે રાજકારણીઓમાં વિશ્વાસ રહ્યો જ નથી. આવા સમયે અણ્ણાએ ભ્રષ્ટાચાર વિરોધી ઝુંબેશને રાષ્ટ્રીયસ્તરે ઉપાડી. લોકોેને તેમનામાં ગાંધીજી અને જે.પી. (જયપ્રકાશ નારાયણ) દેખાયા. અને આખો દેશ તેમની પડખે ઊભો થઈ ગયો. કરોડો લોકોના આક્રોશને વાચા ફૂટી અણ્ણાના આંદોલને જનસામાન્યની ચેતનાને જગાડવાનું કામ કર્યું તેમ છતાં કેટલાક લોકો એમ પૂછે છે કે તેમણે બેમુદત અનશન પર ઉતરવાનો માર્ગ અપનાવ્યો તે યોગ્ય હતો? શું આને બ્લેકમેલ અલબત્ત નૈતિક બ્લેકમેલ ન કહેવાય, કારણ કે અણ્ણા જીદ પર ઉતર્યા હતા?\nઅહીં અનશનના નૈતિક હેતુ વિશે પુનઃવિચાર કરવો જરૃરી છે. શું રાજકીય હેતુસર ઉપવાસ પર ઉતરવું યોેગ્ય ગણાય? વાસ્તવમાં સાચા કારણસર, ઉચિત મનસૂબાથી, યોગ્ય પગલાં દ્વારા અને ખરા ઉકેલની શક્યતા સાથે અનશન કરવામાં આવે તો તે ન્યાયી ગણાય. અને ઉપવાસ પર ઉતરવા સંબંધિત આ જ બોધપાઠ ગાંધીજી પાસેથી ભણી શકાય છે.\nમહાત્મા ગાંધી અનશન પર ઉતરવા માટે જાણીતા છે. પરંતુ હકીકત એ છે કે તેઓ તમામ સંજોગોમાં ભૂખ હડતાળ કરવાના પક્ષમાં નહોતા. ૧૯૩૯માં 'હરીજન'માં તેમણે લખ્યું હતું કે, 'ભૂખ હડતાળ સકારાત્મક રીતે 'પ્લેગ' જેવી બની ગઈ છે.\nસાધારણ ઘટના બનતાં પણ લોકો ભૂખ હડતાળ કરવાની ઈચ્છા ધરાવતાં થઈ ગયા છે. વર્કિંગ કમિટિની મંજૂરી વગર જાહેર અને રાજકીય હેતુસર ભૂખ હડતાળ કરવી શિસ્તનો ભંગ ગણાય અને આ બાબતનો નિયમ પસાર કરવો કે નહિ તેનો વિચાર તેમણે કરવો જોઈએ.' તેમ છતાં બાપુ ભારતમાં અંગ્રેજી શાસન વિરુધ્ધ અનેકવેળાં અનશન પર ઉતર્યાં હતા.\nજાહેરમાં ઉપવાસ પર ઉતરવા બાબતના ગાંધીજીના વિચારો જાણવા માટે ૧૯૨૪ના 'યંગ ઈન્ડિયા'માં તેમણે લખેલું લખાણ વાંચવું જોઈએ. જેલમાંથી છૂટયા બાદ મુંબઈમાં યોજાયેલી બુધ્ધ જયંતિની ઉજવણીમાં આપેલા જાહેર વક્તવ્યમાં તેમણે આ જ વિચારો કહ્યા હતા.\nજેલવાસ દરમિયાનના પોતાના અનુભવો અને તે સમયે કેટલાક કેદીઓએ હાથ ધરેલી ભૂખ હડતાળ પર તેમણે ટિપ્પણી કરી હતી.\nજ્યારે ગાંધીજીની સાથેના અન્ય કેદીઓએ સહાનુભૂતિપૂર્ણ ભૂખ હડતાળ પર ઉતરવાનો વિચાર કરતા હતા ત્યારે બાપુને વિચાર આવ્યો હતો કે જેલના અધિકારીઓ વિરુધ્ધ 'હિંસાના એક પ્રકાર' માં સત્યાગ્રહીઓને જોડાવાનો અધિકાર છે ખરો. 'અધિકારીઓના કૃત્ય વિશે અભિપ્રાય આપવાનો આપણને હક નથી. આનાથી જેલની શિસ્તનો અંત આવી જશે. જ્યારે જીવવું અને ખાવું શરમજનક બને ત્યારે સત્યાગ્રહીએ કરેલા ઉપવાસ યોગ્ય ગણાય?' તે સમયે ગાંધીજી માટે ઉપવાસ સત્યાગ્રહનું હથિયાર હતું.\nબાદમાં ૧૯૪૨માં તેમણે સ્પષ્ટતા કરી હતી કે, 'સત્યાગ્રહ પરિવર્તનની મૂક પ્રક્રિયા છે.' તેમણે ફરીવાર કહ્યું હતું કે, જેલના નિયમોનું પાલન કરવાની ફરજ કેદીઓની છે.\nઅહીં ગાંધીજીએ 'હિંસક બળજબરી' અને 'મૂક પરિવર્તન' એવા બે શબ્દો ઉપવાસ માટે વાપરી તેના ભેદને સમજાવ્યો છે. મૂક પરિવર્તન અહિંસા દ્વારા જ આવે એવું તેઓ દ્રઢપણે માનતા હતા. ગાંધીજી માટે સત્યાગ્રહ એ સત્યનું સમર્થન હતું. અને આમાં પરપીડન નહિ સ્વપીડનનો આગ્રહ તેઓ રાખતા હતા. ઉપવાસને તેઓ નિષ્ક્રિય નહિ પરંતુ સક્રિય બળ માનતા હતા.\nગાંધીજીના સિધ્ધાંતોને આધારે જોેઈએ તો હઝારેએ અજમાવેલું ઉપવાસનું શસ્ત્ર યોગ્ય જ છે. ભ્રષ્ટાચારને દૂર કરવા માટે તેમણે આદરેલો સંઘર્ષ અયોગ્ય તો નથી જ. કારણ કે આવી ભ્રષ્ટ સ્થિતિમાં જીવવું ભારતીયો માટે શરમજનક બાબત છે. તેમના ઉદ્દેશોે સ્પષ્ટ અને ઉઘાડાં છે. તેમાં કોઈ છેતરપીંડી નથી. સત્યાગ્રહ જેવા અહિંસક માધ્યમથી તેઓ પોતાના ઉદ્દેશો પાર પાડવા માગે છે. વળી તેમણે ભ્રષ્ટાચાર નાબૂદી માટેના પહેલા નહિ પરંતુ અંતિમ વિકલ્પ તરીકે અનશનના માધ્યમનો ઉપયોગ કર્યો છે.\nપારણાં કરતી વેળા હઝારેએ બીજા સ્વાતંત્ર્ય સંગ્રામનો આરંભ થઈ ગયો હોવાનું કહ્યું હતું. હજુ આગળ લાંબો સંઘર્ષ કરવાનો છે.\nઆપણા દેશમાં ભ્રષ્ટાચાર વિરુધ્ધ સંઘર્ષ કરતાં કાર્યકરો ઉપર રહેલી જવાબદારીની વાતો પણ તેમણે જણાવી હતી. આ આશ્વાસનીય બાબત છે. લોકપાલ ખરડાનો મુસદ્દો ઘડવા માટે જે સમિતિ નીમાઈ છે તેના સભ્યોએ સત્યાગ્રહને 'પરિવર્તન' રૃપે લઈ બંને બાજુ ન્યાયીક વર્તન કરવું પડશે. વળી ડો. બાબાસાહેબ આંબેડકર જેવી અનેક અનોખી વ્યક્તિઓના સહયોગ દ્વારા રચાયેલું દેશનું સંવિધાન નબળું ન પડે તેનો વિચાર સુધ્ધાં સામાજિક ચળવળકારોએ કરવો જોઈએ. જે રીતે ગાંધીજી માટે જેલની શિસ્ત જાળવવી મહત્ત્વની હતી તે જ રીતે હઝારે અને તેમના સાથીદારો માટે સ્વતંત્ર ભારતની લોેકતાંત્રિક સંસ્થાને સલામત રાખવી મહત્ત્વની છે. વ્યક્તિગત જીદ પોષવાને સત્ય સાથે કશું જ લાગતું વળગતું નથી તેની જાણ તેમને હોવાની જ. તે જ પ્રમાણે સરકારે પણ આ ઘટનાને માત્ર ક્ષણિક ઊભરો સમજવાની ભૂલ ન કરવી જોઈએ.\nછેલ્લા ૪૨ વર્ષથી જુદા જુદા પક્ષના રાજકારણીઓ જે ન કરી શક્યા તે બીન રાજકારણથી હઝારેએ કરી બતાવ્યું છે. આજના ભૌતિકવાદી યુગમાં પણ નૈતિક મૂલ્યોે વર્ચસ ધરાવે છે તે વાત તેમણે પુરવાર કરી દીધી હતી. તે જ પ્રમાણે હિંસાની બોલબાલા ધરાવતા જગતમાં અહિંસા અકસીર કામ કરે છે તે વાત પણ તેમણે દર્શાવી દીધી છે અને આ સંદેશ માત્ર ભારતીયો માટે નહિ સમગ્ર વિશ્વ માટે છે.\nPosted by sanjay at 8:28 AM


સેમલટ - Python નો ઉપયોગ કરીને એમેઝોન પ્રોડકટ વિગતો કાઢવા માટે કેવી રીતે સુપર ગાઇડ\nએમેઝોન જેવી વેબસાઈટોમાંથી મોટા પ્રમાણમાં ડેટાને ખોરવાથી તે સરળ નથી. સાઇટ્સ ફક્ત તમને પ્રતિ વર્ગ દીઠ 400 વેબ પૃષ્ઠોને ઍક્સેસ કરવાની મંજૂરી આપી શકે છે. એમેઝોન અને અન્ય મોટા ઈ-કૉમર્સ વેબસાઇટ્સ એએસઆઈએન (ASIN) નો ઉપયોગ કરે છે, જે ડેટાબેઝમાં ઉત્પાદનોની સંખ્યાને ટ્રૅક કરવા ઈ-કૉમર્સ વેબસાઇટ્સ દ્વારા ઉપયોગમાં લેવાતી એક કીવર્ડ - luces de bengala de navidad.\nઆ પોસ્ટમાં, તમે શીખશો કે પ્રોડક્ટ સ્ક્રેપર કેવી રીતે બનાવવું કે જે પાછળથી એમેઝોન પર પ્રોડક્ટ વર્ણનો અને કિંમતની વિગતોને બહાર કાઢવા માટે ઉપયોગમાં લેવાશે.નવા નિશાળીયા માટે, પાયથોન એક હેતુ-આધારિત પ્રોગ્રામિંગ લેંગ્વેજ છે જે સ્ક્રિપ્ટ વાંચવાની ક્ષમતા પર ભાર મૂકે છે. અહીં તમારા ઉત્પાદનની તવેથોનો ઉપયોગ કેવી રીતે કરવો તે રીત છે.\nએમેઝોન પર દેખરેખ ઉત્પાદનો\nવેબ સ્ક્રેપિંગ વ્યાપકપણે ઇ-કૉમર્સ વેબસાઇટ્સમાંથી મોટા પ્રમાણમાં ડેટા કાઢવામાં વપરાય છે. પ્રોડક્ટ સ્ક્રેપર સાથે, તમે સરળતાથી સ્ટોકની ઉપલબ્ધતા, ગ્રાહક રેટિંગ્સ, અને ભાવમાં ફેરફારોને ટ્રૅક કરી શકો છો.\nએમેઝોન પર ઉત્પાદનો કેવી રીતે વેચાણ કરવામાં આવે છે તેનું વિશ્લેષણ\nવેબ ડેટા નિષ્કર્ષણ સાઇટ્સમાંથી ઉપયોગી માહિતી કાઢવામાં આવે છે.નાણાકીય બજારોમાં સખત સ્પર્ધા ટકી રહેવા માટે, તમારે તમારા સ્પર્ધકોની કામગીરીને ટ્રેક કરવી પડશે. છેલ્લા થોડા વર્ષોથી, ઇ-કોમર્સ સાઇટ્સની સાઇટ્સ સ્ક્રેપિંગ એક કંટાળાજનક અને કઠોર પ્રવૃત્તિ છે. Python માટે આભાર, આ સાઇટ્સ સ્ક્રેપિંગ સરળ બનાવવામાં આવ્યું છે.\nએક પ્રોડક્ટ સ્ક્રેપર સરળતાથી એએસએનને હાઈલાઈટ કરીને એમેઝોનથી ડેટાને ભાંગી પાડે છે. એમેઝોન પર કોમોડિટીઝ કેવી રીતે વેચવામાં આવે છે તેનું વિશ્લેષણ કરવા માટે એક્સટેક્ટેડ ડેટાનો ઉપયોગ નાણાકીય માર્કેટર્સ દ્વારા થાય છે. સ્ક્રેપરનો ઉપયોગ વિવિધ હેતુઓ માટે થાય છે. અહીં ઉત્પાદન સ્ક્રેપરનો અન્ય ઉપયોગો છે.\nએમેઝોનના ઉત્પાદનના રેટિંગ્સ અને સમીક્ષાઓનું પૃથક્કરણ\nકોમોડિટીઝ એડવર્ટાઇઝીંગ એપીઆઈ\nની ચકાસણી કરવી\nરેટ પેરિટી અને પારદર્શિતાનું વિશ્લેષણ કરવું\nશા માટે પાયથોન?\nજ્યારે એમેઝોન જેવી ગતિશીલ વેબસાઈટોમાંથી ફાઇલો કાઢવા અને પદચ્છેદન કરવા આવે ત્યારે Python ની ખૂબ આગ્રહણીય છે. જો કે, ઈ-કૉમર્સ વેબસાઈટ્સમાંથી ડેટા કેવી રીતે મેળવવો તે અંગે વધુ ઊંડાણ ઉત્પન્ન કરતા પહેલાં, આ સાઇટ્સમાંથી કાઢવામાં આવતી વિગતોને ધ્યાનમાં લો.અહીં એક પિન-પોઇન્ટેડ સૂચિ છે જે પ્રોડક્ટ સ્ક્રેપરથી મેળવી શકાય તેવા ડેટાના સેટ્સને હાઇલાઇટ કરે છે. ઉત્પાદનની કિંમત\nપાયથોનની પેકેજ આવશ્યકતા\nઆ પોસ્ટમાં, કેન્દ્રિય થીમ HTML ડાઉનલોડ અને પાર્સ કરવા માટે Python નો ઉપયોગ કરી રહ્યું છે. Python નો ઉપયોગ કરીને તમારા ડેટાને પુનઃપ્રાપ્ત કરવાથી એલિમેન્ટને જમણું-ક્લિક કરવા જેવું છે. તે સરળ છે. તમારા પ્રાધાન્યવાળી પ્રોડક્ટના વેબ પૃષ્ઠથી એચટીએમએલ ડાઉનલોડ કરો અને લક્ષ્ય ઘટક જેવા કે ભાવ અને ઉત્પાદનના વર્ણનની તમામ XPath ઓળખો.\nશું તમારી પાસે ઉપયોગ કરવાના કોડનું નામ છે? જો હા, ચાલો આપણે જઈએ. તમારા આદેશ પ્રોમ્પ્ટ પર ફક્ત તમારા કોડનું નામ લખો. કોડ મેળવ્યા પછી, તેને તમારા પોતાના ASIN સાથે સંશોધિત કરો. એક JSON આઉટપુટ ફાઇલ (ડેટા. જેએસએન) એએસઆઈએન ડેટાની તમામ યાદીઓનો સમાવેશ કરવામાં આવશે.\nનીતિઓ અને નિયમો ઈ-કૉમર્સ વેબસાઇટ્સને નિયંત્રિત કરે છે. ચીરી નાખતી વખતે, બ્લેકલિસ્ટિંગને ટાળવા માટેની વેબસાઇટની યોજનાઓનું ઉલ્લંઘન કરવાનું ટાળવું. ઇ-કૉમર્સ વેબસાઇટ્સ પ્રતિ વર્ગ દીઠ 400 થી વધુ પૃષ્ઠોને ઍક્સેસ કરવાથી મર્યાદિત કરે છે. પાયથોનનું ઉત્પાદન તવેથો સાથે, તમે સરળતાથી રેટિંગ અને સ્ટોક જવાબદારી માટે ઉત્પાદનોને મોનિટર કરી શકો છો.


તળાજાઃ બાકીદારો વિરૂધ્ધી ઢોલ ટીંપવામાં આવશે\nતળાજા તા. ૧૪ :.. તળાજા નગરપાલીકાની તિજોરીમાં દર વર્ષે સરકારના ટાર્ગેટ કરતા ઘણી જ ઓછી આવક આવે છે. શહેર જાણે બોડી-બામણીનું ખેતર હોય તે રીતે અનેક મિલ્કત ધારકો વર્તે છે. ચૂંટાયેલ પ્રતિનિધિઓ પાલીકા દ્વારા કડક ઉઘરાણી કરવા દેતા નથી. જેના કારણે સ્વભંડોળ જે ઉભુ થવુ જોઇએ સ્થાનિક કરવેરાને લઇ તે થતુ નથી.\nવર્તમાન સમયે ચૂંટણી જંગ જામ્યો છે. અને લોક પ્રતિનિધીઓ ચૂંટણીમાં વ્યસ્ત બન્યા છે. ત્યારે ચીફ ઓફીસર દ્વારા જાહેર કરવામાં આવેલ અખબારી યાદીમાં મિલ્કત ધારકોને જણાવેલ છે કે આ માસના અંત સુધીમાં કરવેરો ભરવામાં નહીં આવે તો નળ-ગટર કનેકશનો બંધ કરવા, ઢોલ વગાડવા, મિલ્કત ટાંચમાં લેવા તથા મિલકત જપ્તી કરવા જેવી સખથાઇથી કાર્યવાહી કરવામાં આવશે. પાલીકા દ્વારા અપાયેલ ચિમકી અંગેની કાર્યવાહી ભૂતકાળમાં કયારેય થયેલ જોવા મળી નથી.


૧૨ના બદલે ૧૦ ઃ જોખમોની બારી જલદી ખુલે છે\nજીવનશૈલી અને ખોરાકમાંના ફેરફારો પરિસ્થિતિને ભડકાવે છે ઃ અભ્યાસ\nમાત્ર ભારતમાં નહિ, પૂરા વિશ્વમાં હવે છોકરીઓ બે વર્ષ વહેલી તરૃણી બની જાય છે. ખાસ કરીને શહેરી ભારતમાં છોકરીઓમાં જાતીયતા સંબંધી પુખ્તતા મેળવવાની ઉંમર ૧૨-૧૩ વર્ષથી ઘટીને ૧૦ વર્ષની થઇ રહી છે. આવું માત્ર ભારતમાં નહિ, પુરા વિશ્વમાં બની રહ્યું છે.\nલાન્સેટ વીકલી મેડિકલ જર્લનમાં પ્રસિધ્ધ થયેલા અભ્યાસમાં જણાવાયું છે કે છોકરી ૧૮ વર્ષની ઉંમરે પુખ્ત બની જાય છે. વહેલી તરૃણાવસ્થાએ એ અવસ્થા સાથે સંકળાયેલા જોખમોની બારીમાં વધારો કર્યો છે. માવતરોની પૂર્વ પેઢીઓએ તરૃણાવસ્થાથી થતાં શારીરિક ફેરફારોને તરૃણાવસ્થામાં થતા ઘણા બધા ખરાબ વ્યવહારો માટે દોષિત ઠરાવાતા પજવતા હોર્મોન સાથે અતિ મહત્વપૂર્ણ ગણાવ્યા છે.\nમર્ડોક ચિલ્ડ્રન્સ રીસર્ચ ઇન્સ્ટિટયુટ, મેલબોર્ન અને યુનિવર્સિટી ઓફ મેલબોર્નના પ્રાધ્યાપક સુસાન સોયર અને જયોર્જ પેટ્ટને જણાવ્યું છે કે માનસિક અવ્યવસ્થા જેવા શ્રેણીબધ્ધ આરોગ્ય સંબંધી વર્તન માટે, તરૃણોને મોટા જોખમોમાં ધકેલતી મહત્વની શારીરીક ઘટનારૃપે તરૃણાવસ્થાને વધુને વધુ માન્યતા મળી રહી છે.\nઆર્ટેમિસ હેલ્થ ઇન્સ્ટિટયુટના બાળરોગ વિભાગના વડા ડો. રાજીવ છાબરા તારણો સાથે સંમત છે. એમણે જણાવ્યું કે ઉપરોકત ઘટનાથી છોકરીઓને સુવિકસીત કાયા મળે છે. જેને સંભાળવા માટે તેઓ લાગણીના સંદર્ભે સજજ હોતી નથી. કસમયની તરૃણાવસ્થા ભારતીયછોકરીઓમાં સામાન્ય બની રહી છે. જીવનશૈલી અને ખોરાકમાંના ફેરફારો આ સ્થિતિને ભડકાવતા હોઇ શકે. ઓક્સિટોસિન જેવા હોર્મોનવાળા શાકભાજીઓ અને ઇંડાથી તરૃણાવસ્થા વહેલી આવી શકે. અગાઉ અમે માવતરોને છોકરી ૧૩ વર્ષની થાય ત્યારે એને માસિક ધર્મના ચક્રનો અભિગમ સમજાવવા માટે જણાવતા. હવે અમે ૧૦ વર્ષની પુત્રીને એ મુદ્દે સમજાવવા માટે માવતરોને જણાવીએ છીએ.


Posted on 5:12 pm August 16, 2021 Author Niraj PatelComments Off on પૈસાની તંગી પાછળનું સૌથી મોટુ કારણ છે આ વસ્તુઓ, જો તમારા ઘરમાં હોય તો આજે જ બહાર કાઢો\nમોટાભાગના લોકોની સમસ્યા એ છે કે તેઓ પૈસાની બચત કરી શકતા નથી. ક્યારેક આપણે ઓછાને પગારને લઈને રડીએ અને ક્યારેક બચત માટે રડીએ છીએ. આપણે ઘણીવાર આપણી નજીકમાં લોકોને પૈસાની તંગીનો સામનો કરતા જોય હશે. આવક અને બચત વધારવા માટે, ઘણી વખત લોકો પૂજા પાઠ પણ કરે છે, પરંતુ તેમ છતાં તેમને કોઈ લાભ મળતો નથી. પરંતુ શું તમે જાણો છો કે તમારા પૈસાની બચત ન ખવાનું અને અછત સર્જાવાનું કારણ તમારા પોતાના ઘરમાં હાજર કેટલીક વસ્તુઓ છે.\nજો તમે આ વસ્તુઓ તમારા ઘરમાંથી હટાવી દો તો તમારી મુશ્કેલીનો અંત આવશે. આજે અમે તમને કેટલીક એવી વસ્તુઓ વિશે જણાવવા જઈ રહ્યા છીએ જે સામાન્ય રીતે મોટાભાગના લોકોના ઘરમાં જોવા મળે છે. જો તમે આ વસ્તુઓ તમારા ઘરમાંથી કાઢી નાખો છો, તો પછી તમે તમારી સાથેની તમામ શારીરિક મુશ્કેલીઓ, માનસિક તણાવ અને આર્થિક તંગીઓથી છુટકારો મેળવશો. કારણ કે ઘરમાં આ વસ્તુઓ રાખવી અશુભ માનવામાં આવે છે, તેનાથી તમારી પ્રગતિ ક્યારેય નહીં થાય.\nજો તમારા ઘરમાં મધમાખીનો પૂડો બનાવવામાં આવ્યો છે, તો તમારે તેને તરત જ દૂર કરવો જોઈએ. ઘરમાં તેમની હાજરી અશુભ સંકેત છે અને તેના કારણે પ્રગતિ અટકે છે અને સાથે કેટલીક અપ્રિય ઘટના પણ બની શકે છે.\nશાંતિનુ પ્રતિક ગણાતું કબુતર આમ તો એકદમ સીધું સાદુ હોય છે, પરંતુ જો તેનો માળો ઘરમાં હોય, તો તેને દૂર કરો. કારણ કે જો વાસ્તુ વિજ્ઞાન અનુસાર તેનો માળો તમારા ઘરમાં હોય તો તે અશુભ છે.\nજો તમારા ઘરમાં ચામાચીડિયા ઉડતા આવે છે અથવા ક્યાંક બેઠા હોય, તો તે પણ તમારી પ્રગતિમાં અવરોધ ઉભો કરે છે. ઘરમાં ચામાચીડિયાનું આગમન એ નિર્જનતાની નિશાની છે અને તે એ સંકેત છે કે ઘરમાં રહેતા લોકો પરિવારને છોડી શકે છે. આ તમારા પરિવારમાં ક્યારેય સુખ, શાંતિ અને સંપત્તિ રહેવા દેશે નહીં.\nહંમેશા પ્રયત્ન કરો કે ઘરમાં ક્યારેય કરોળિયાના ઝાળા ન હોવા જોઈએ. જ્યારે આવું થાય ત્યારે ઘરમાં સમસ્યાઓ ઉભી થયા છે અને લક્ષ્મી ક્યારેય આવતી નથી.\nસાંજે6વાગ્યા પછી તમારા ઘરને ક્યારેય સાફ ન કરો કારણ કે આમ કરવાથી તમે તમારા ઘરમાં આવેલી લક્ષ્મીનું અપમાન કરી રહ્યા છો અને તેને ભગાડી રહ્યા છો. કહેવાય છે કે સાંજે લક્ષ્મી ઘરમાં વાસ કરે છે.\nPosted on 1:26 pm August 12, 2019 Author Charu Shah\nઆજે બધા લોકોને ટૂંકા સમયમાં અમીર થઇ જવું છે. તો ઘણા લોકો તનતોડ મહેનત કરવા છતાં પણ પૈસા વાળા નથી થતા. ખબર નથી પડતી કે ક્યારે કોનો ખરાબ સમય આવી જાય. જિંદગીમાં સુખ અને દુઃખનું ચક્ર તો ચાલવાનું જ છે. બધા લોકો એવું ઇચ્છતા હોય છે કે એ લોકો પાસે પૈસા હોય. પરંતુ નસીબના વાંકે More..\nPosted on 5:31 pm November 20, 2021 Author Niraj Patel\n1. મેષ – અ, લ ,ઈ (Aries): આ સપ્તાહની શરૂઆતમાં લોકો સાથે વાત કરવાનો ડર અને સમારોહમાં ભાગ લેવો એ તમારી ગભરામણનું કારણ હોઈ શકે છે. આ મુશ્કેલીથી બચવા માટે, તમારો આત્મવિશ્વાસ વધારવો. જો તમે પાર્ટી કરવાનું વિચારી રહ્યાં છો, તો તમારા સારા મિત્રોને કોલ કરો. ઘણા લોકો હશે જે તમારો ઉત્સાહ વધારશે. તમે તમારા More..\nગોવા ફરવા જાવ તો આ 10 કામ ક્યારેય ન કરો, ખાવી પડશે જેલની હવા\nજૂનાગઢ ગિરનાર રોપ-વેની ટિકીટનો ભાવ ઘટ્યો, પ્રવાસીઓમાં ખુશીનો માહોલ\n12:47 pm October 28, 2020 Charu Shah Comments Off on જૂનાગઢ ગિરનાર રોપ-વેની ટિકીટનો ભાવ ઘટ્યો, પ્રવાસીઓમાં ખુશીનો માહોલ


ReadGujarati.com » આઇ એમ સ્યોર… – નીલમ દોશી » Print\nPosted By Editor On March 11, 2014 @ 10:02 am In ટૂંકી વાર્તા | 17 Comments\n[ રીડગુજરાતીને આ વાર્તા મોકલવા માટે નીલમબેનનો (ભુવનેશ્વર) ખૂબ ખૂબ આભાર. આપ તેમનો આ સરનામે nilamhdoshi@gmail.com સંપર્ક કરી શકો છો.]\nખડકની ધાર પાસે આવીને એક ક્ષણ તે અટકી…પણ..ના…હવે આગળ પાછળનો કોઇ વિચાર નહીં.. મન મક્કમ કરી તે ઝંપલાવવા જતી જ હતી ત્યાં પાછળથી કોઇએ તેનો હાથ પકડયો…ચમકીને યુવતીએ પાછળ જોયું..લગભગ તેની જ ઉમરનો દેખાતો એક યુવક…\n‘કોણ છો તમે ? છોડો..મારો હાથ કેમ પકડયો છે ? મને બચાવવાની કોશિષ કરવાની કોઇ જરૂર નથી…મારી જિંદગીનું મારે જે કરવું હોય તે કરી શકું છું..અને હા..પ્લીઝ..કોઇ લેક્ચર નહીં…’\n‘કેમ હસ્યા ? હસવા જેવી કોઇ વાત મેં નથી કરી…કે નથી કોઇ જોક કર્યો…’\n‘એક મિનિટ..એક મિનિટ…મારી વાત તો સાંભળો…’\n‘મારે કોઇની વાત સાંભળવાની જરૂર નથી…અને હસ્યા શા માટે ? ’\n‘તમારે વાત સાંભળવી જ નથી..તો કેવી રીતે કહું કે હું શા માટે હસ્યો ? ‘\n‘એટલે..એટલે કે હું એમ કહેતી હતી કે… કે….’ યુવતી થોડી ગૂંચવાઇ..\n‘એટલે કે મને આત્મહત્યા ન કરવાની કોઇ શીખામણ..સલાહ આપવાના હો તો મારે કોઇ લેકચર નથી સાંભળવું…એમ હું કહેતી હતી..પણ મને નથી લાગતું મેં આમાં કોઇ હસવા જેવી વાત કરી હોય…બાય ધ વે…મારો હાથ પકડવાનો તમને કોઇ હક્ક નથી..’\n‘એક નાનું સરખું કુતૂહલ માત્ર..નથીંગ એલ્સ…’\n‘ઓકે…..આમ પણ મરનારની અંતિમ ઇચ્છા પૂરી થવી જોઇએ..નહીંતર કયાંક ભૂત થઇને વળગે..અને મને ભૂત સાથે જરા પણ લગાવ નથી…’\n‘હવે વાતમાં મોણ નાખ્યા સિવાય સીધી રીતે કહી દો..મારે મોડું થાય છે. શું કારણ છે આજે ? ‘\n‘આજે તો મને હસવું આવ્યું.. તમારા ભ્રમ ઉપર….જોકે કેટલાક ભ્રમ પણ કેવા મજાના હોય છે..અકબંધ જાળવી રાખવા જેવા…’\n‘ભ્રમ..મારો ? કયો ભ્રમ ? કેવો ભ્રમ ? શાનો ભ્રમ ?\n‘બાપ રે…એકી સાથે આટલા બધા પ્રશ્નો ?\n‘તમે એમ કહીને વાત ઉડાવો છો…..\n‘ઉડાવું છું ? તમારી વાત ? ના રે..સુંદર યુવતીઓની વાત ઉડાડવા જેટલો હું બેવકૂફ નથી. ’\n‘બસ..બસ.. મસ્કા મારવાની કોઇ જરૂર નથી. છોકરીઓને ભોળવવાનો એ સૌથી સરળ ઉપાય … પણ અહીં તમારી દાળ ગળે તેમ નથી જ. તમારે સીધી રીતે વાત કરવી છે કે નહીં ?’ યુવતીના અવાજમાં લાલ લાલ ગુલમહોરી ગુસ્સો…..ચહેરા પર રતાશના ટશિયા ફૂટયા…\n‘અરે, બાબા..સાવ સીધી વાત છે…..તમે કહ્યું કે મને બચાવવાની કોઇ જરૂર નથી…..તો તમારા એ ભ્રમ પર મારાથી હસાઇ ગયું….. મને હસવાની થોડી કુટેવ ખરી…’\n‘બચાવવા માટે નહીં.. કશુંક બતાવવા માટે…\n‘એટલે ? ‘\n‘આટલે ઉંચેથી કૂદયા પછી માણસ મરે નહીં તો બીજું શું થાય ? ‘\n‘આઇ એમ સોરી ટુ સે..પણ તમારો ઓબ્ઝર્વેશન પાવર… અર્થાત..નિરીક્ષણ શક્તિ બહું poor … નબળી જણાય છે.’\n‘કેમ ? ‘\n‘અરે, જોતા નથી ? ખીણમાં નીચે કેટલા બધા ઝાડવાઓ છે ? આખું જંગલ જ ઉગી નીકળ્યું છે. હવે તમે કૂદયા અને સીધા ખીણમાં જવાને બદલે એકાદ ઝાડવામાં અટવાઇ ગયા…એકાદ ઝાડવાને તમારી ઉપર પ્રેમ ઉભરાઇ આવ્યો ને તમને ઝાલી લીધા તો…? ન મરી શકો..ન જીવી શકો..ન નીચે જઇ શકો..ન ઉપર આવી શકો..બરાબર ત્રિશંકુની જેમ લટકી રહો..બસ..એ દ્રશ્યની કલ્પનાથી જ હું હસી પડયો..તમે આમ ઝાડ ઉપર લટકતા હો એ દ્રશ્ય કેવું લાગે ? બચાવોની ચીસ પાડો તો પણ કોઇ સાંભળી ન શકે..’\n‘મીસ્ટર..તમે ખાંડ ખાવ છો..ઝાડમાં અટવાઇ ગઇ તો પણ છોડતા કંઇ વાર નથી લાગવાની..ઝાડ કંઇ મને પકડી નથી રાખી શકવાનું. .’\n‘ઓહ..યસ..યુ આર રાઇટ..એ તો મને વિચાર જ ન આવ્યો..યુ આર જીનીયસ…..\n‘ફરી ખુશામત ? એવી કોઇ જરૂર નથી. ‘\n‘યેસ.. એટલી તો મને પણ ખબર છે કે તમારી ખુશામત કરવાની મારે કોઇ જરૂર નથી જ. આ તો આવી સીધી સાદી વાત હું ન વિચારી શકયો..ને તમે એ બધું આગોતરું વિચારી લીધું એથી મેં કહ્યું. પરફેક્ટ પ્લાનીંગ… હવે તમે ઝંપલાવી શકો છો… ગો એહેડ…..’\n‘નીચે ઝાડવા ગણો છો ? ‘\n‘લાગે છે તો એવું જ કે જાણે ખીણના ઝાડવા ગણી રહ્યા છો.. ?\n‘તો પછી આમ બાઘાની જેમ નીચે … ‘ વચ્ચે જ યુવકે તેને અટકાવી… ‘થેંક્સ ફોર કોમ્પ્લીમેન્ટસ.. પણ એક મિનિટ જરા નીચે જુઓ…\n‘શું જોવાનું છે હજુ ? કહેતા યુવતી થોડીક યુવકની નજીક ખસી અને તેની સાથે નીચે નજર કરી.\n‘શું છે અહીં ? ‘\n‘નીચે..સાવ નીચે સુધી ઝાડવાઓ છે..દેખાય છે ?\n‘હા..તો તેનું શું છે ? ‘\n‘એ જોઇને તમને કોઇ વિચાર નથી આવતો..? ‘\n‘એમાં વિચાર શો આવવાનો ? ‘\n‘કોઇ મહાન વિચાર નહીં.. સાવ સીધો સાદો..સીમ્પલ..ક્ષુદ્ર વિચાર…\nયુવતીના નાકના બંને ફોયણા ફૂંગરાયા.. બરાબર લાલઘૂમ કેસૂડા જેવા… મરવાની ક્ષણે કોઇ તેની આ રીતે મશ્કરી કરી જાય ? છોકરાઓ બધા સરખા… યશવંતીયા જેવા જ.. એમનો વિશ્વાસ કરાય જ નહીં….કશુંક બોલવા..બરાબર સંભળાવી દેવા જતી હતી ત્યાં જ…\n‘એમાં આમ મેઘધનુષી ન થાવ પ્લીઝ… જુઓ હું તમને સમજાવું. તમારી વાત બિલકુલ સાચી છે…સો ટકા સાચી છે.. કોઇ વૃક્ષ કંઇ તમને પક્ડી રાખી શકે નહીં.. ધારો તો તમે ચોક્ક્સ છોડી શકો..પરંતુ તો યે મારી વાત સાવ નાખી દીધા જેવી નથી જ. ધારો કે કૂદયા પછી તમે કોઇ સાવ નીચા વૃક્ષની ડાળીમાં અટવાયા તો..? અહીં તો છેક નીચે સુધી ઝાડવાઓ છે. અને એકવાર જંપલાવ્યા પછી તમે કયાં અટવાવ એની તો ખાત્રી ન જ હોય ને ?\nએનો સીધો સાદો અર્થ એટલો જ થાય કે ઝાડની ડાળીઓ છોડયા પછી..મરવાની આટલી મહેનત..અને હિમત પછી પણ મરવાની કોઇ ખાત્રી નહીં..કેમ કે પછી તો નીચે બહું અંતર રહે જ નહીં ને ? નકામા હાથ પગ જ ભાંગે….કંઇ શકરવાર ન વળે… એના કરતા જુઓ, હું તમને બેસ્ટ જગ્યા બતાવું..મરવાની પૂરી ખાત્રીવાળી..એક છલાંગ અને ખેલ ખતમ…પૂરી ગેરંટી…’\n‘કેમ તમે મરવાની જગ્યા શોધવાના એક્ષપર્ટ છો ? ‘\n‘એટલે એમ જ કે હું પણ તમારી જેમ જ મરવાના ભવ્ય ઇરાદા સાથે જ અહીં આવ્યો છું.. તેથી બેસ્ટ..ખાત્રીબંધ લોકેશનની તલાશ કરતો હતો…પૂરી રીસર્ચ કર્યા પછી જ મેં આ તારણ કાઢયું છે. આપણને અધકચરું કશું ફાવે નહીં..કામ કરવું તો પાક્કું કરવું..\n‘એટલે… તમે ..તમે પણ આત્મહત્યા માટે અહીં આવ્યા છો ?\n‘શંકાને કોઇ સ્થાન નથી..આવી સૂમસામ જગ્યાએ શું ફરવા આવ્યો છું ? એ પણ સાવ એકલા એકલા ? હા..સાથે તમારા જેવી સંદર યુવતીનો સથવારો હોય તો આ સૂમસામ જગ્યાએ આવવાનો ફાયદો ખરો… ‘\n‘સોરી..સોરી.. જસ્ટ જોકીંગ…પણ હા..છેલ્લી ઘડીએ થયેલી આ મજાની મુલાકાત બદલ આપનો આભાર માનું કે ઇશ્વરનો ? ‘\n‘તમે ઇશ્વરમાં માનો છો ? ‘\n‘કેમ તમે નથી માનતા ? ‘\n‘તો પછી વચ્ચે “પણ” કેમ આવ્યો ? ‘\n‘કયારે ? આપણું ધાર્યું બધું ન થાય ત્યારે ? ‘ યુવતી મૌન રહી. થોડી પળ યુવક સામે જોઇ રહી.\n‘જવા દો..એ અંતહીન ચર્ચા.. પણ… તમે તો પુરૂષ છો..તમારે વળી મરવાની જરૂર કેમ પડે ? ‘\n‘કેમ ? દુ:ખી હોવાનો ઇજારો સ્ત્રીઓએ જ રાખ્યો છે..અમને કોઇ દુ:ખ હોય જ નહીં..એવું માનો છો ? ‘\n‘હશે…. એ તમારી અંગત માન્યતા છે અંતિમ સમયે કોઇ વાદ વિવાદમાં ઉતરવાની મને પણ ઇચ્છા નથી…ચાલો, હું તમને મરવાની પરફેકટ જગ્યા બતાવું..તમે ઇચ્છો તો મારી સાથે..જ ઝંપલાવી શકો છો..એકથી બે ભલા…જીવનમાં સારી કંપની ન મળી તો વાંધો નહીં….મરતી વખતે સારી કંપની મળે એ પણ નસીબની વાત છે ને ? આમ પણ જીવનના હમસફર તો બધાને મળે..મોતના હમસફર કોને મળે ? એકલા એકલા મરવાની મજા ન આવત…. હવે તો તમારા જેવો સંગાથ મળી જવાથી મૃત્યુની યે મજા જ મજા… ‘\n‘પણ..તમારે વળી એવું કયું દુ:ખ આવી ગયું કે મરવા સુધી પહોંચી ગયા..? ‘\n‘જવા દો..મેં કહ્યું ને મને પણ કોઇ ચર્ચામાં રસ નથી. દુ:ખના નગારા શા માટે વગાડવા ? જોકે મારા મરવાથી મમ્મી ચોક્ક્સ રડશે…કે પપ્પાને પણ દુ:ખ તો બહું થશે…. પણ શું થાય ? અને આમ પણ મારે એ થોડું જોવું પડશે ? મર્યા પછી કંઇ દેખવું યે નહીં ને દાઝવું યે નહીં…જેને જે થવું હોય તે થાય… લો..આ ચ્યુઇંગ ગમ ખાશો ? આપણી આ અંતિમ મુલાકાતની એક સહપ્રવાસી તરીકેની અંતિમ ભેટ..’\n‘એક નંબરના સ્વાર્થી… તમારે જોવાનું નથી…એટલે મમ્મી રડે કે પપ્પા…ચાલે એમ જ ને ?’\n‘આ તમે કહો છો ? તમે ? ‘\n‘જવા દો..એ બધા ફાલતુ વિચારો…. એમ બધાના વિચાર કરવા બેઠા તો મરી રહ્યા…લો..આ ચ્યુઇંગ ગમ ખાવ…’\n‘ચુઇંગ ગમ મને અતિ પ્રિય છે..તમે એને એક જાતનું વ્યસન કહી શકો લો…આત્મહત્યા કરનારે તો પોતાની આખરી ઇચ્છા પણ જાતે જ પૂરી કરવી રહી ને…’\n‘આજની આ અંતિમ ચ્યુઇંગ ગમ..લો..તમે પણ…’ લેવી કે ન લેવી ? યુવતી એકાદ ક્ષણ કોઇ અવઢવમાં લાગી.\n‘અરે, ચ્યુઇંગ ગમ જ છે કોઇ ઝેર નથી..જોકે ઝેર હોય તો પણ હવે તમને કે મને શો ફરક પડે છે ? ઉલટું આપણે કૂદવાની જરૂર નહીં પડે.’\n‘સાલ્લું કૂદવા માટે આમ તો ખાસ્સી હિમતની જરૂર પડે નહીં ? મને તો થોડી બીક લાગે ..તમને બીક નથી લાગતી ?’\n‘મરવું જ હોય એને વળી બીક શાની ? ‘\n‘મને તો.. તો યે ડર લાગે છે. … કેટલું વાગશે..કયાં વાગશે ? પડતાની સાથે જ કંઇ જીવ નીકળી જ જશે એની કોઇ ગેરંટી થોડી છે ? પડયા પછી થોડી વાર પણ જીવી ગયા તો…. ? બાપ રે..કેવું દુ:ખવાનું ? મરતા પહેલા યે સાલ્લી પીડા સહન કરવાની .. મરવાની બીજી કોઇ આસાન રીત નહીં હોય ? “ આત્મહત્યા કરવાના એક હજાર અને એક સરળ ઉપાય..” એવી કોઇ ચોપડી વિશે સાંભળ્યું હતું. તમે એ ચોપડી વિશે સાંભળ્યું છે ?’\n‘મેં પણ ખાલી સાંભળ્યું જ છે..વાંચી નથી..નહીંતર વધારે સારો, સરળ અને ..ખાત્રીબંધ ઉપાય સૂઝયો હોત..પણ એ અહીં નથી મળતી..આવું બધું લખવાનું વિદેશી લેખકોને જ સૂઝે..જોકે જવા દો..હવે એ બધા માટે આમ પણ બહું મોડું થઇ ગયું છે. હવે તો ચાલો… યાહોમ કરીને પડો… ‘\n‘પાંચેક મિનિટ બેસવું છે ? રાહ જોવી છે ?\n‘આ સૂરજ મહારાજ અંતર્ધ્યાન થાય તેની..જુઓ..સામે..અસ્ત થવાની તૈયારી ચાલી રહી છે.. કાલે ઉગતો સૂરજ ભલે ન જોઇ શકીએ…આથમતો સૂરજ હી સહી…જોકે આથમતો..એ પણ આપણો એક ભ્રમ માત્ર જ ને ? કયાંક આ જ સૂર્ય આ ક્ષણે ઉગતો હશે.. આમ પણ જુઓ ને..સૂરજ તો રોજ એક જ… પણ સવાર તો રોજ અલગ જ ને ? કયારે કઇ સવાર..કેવો રંગ લાવે એ કોણ કહી શકે ? આથમતો સૂરજ કદાચ માનવીને ફિલસૂફ બનાવી દેતો હશે નહીં ? જુઓ…જુઓ.. વાહ… જતા જતા યે કેવો રંગવૈભવ વેરી રહ્યો છે નહીં ?’ યુવકે સામે આંગળી ચીંધી. યુવતીએ તે તરફ નજર કરી..\n‘ચાલો, આપણે આપણા ઇરાદાને આખરી અંજામ આપીશું ? રેડી ? વ..ટુ..થ્રી…કરીશું ? સાથે કે વારાફથી ?\n‘અરે, હું કંઇ તમને બચાવવા માટે થોડો જ… હું તો પોતે…. . ‘\nવાકય પૂરું થાય એ પહેલા જ… ‘આઇ એમ સ્યોર..તમે અહીં આત્મહત્યા માટે નહોતા જ આવ્યા…’\nURL to article: http://www.readgujarati.com/2014/03/11/iam-sure/


Published: 10th December, 2012 07:21 IST\nઆજે તમે એવાં કામ કરશો, જે તમને ખૂબ ગમે છે. એટલા માટે જ આજના દિવસને તમે ભરપૂર એન્જૉય કરશો. ફૅમિલી મેમ્બર કે ફ્રેન્ડ્સ સાથે બહાર શૉપિંગ પર કે લંચ પર જવાનો પ્લાન બનશે.\nઆજે તમારા પ્રિયજનને ખુશ કરવા માટે તમે તેમની સાથેના વર્તનમાં ઘણો બદલાવ લાવશો. આજે સાંજે એક પાર્ટીમાં જવાનું થશે તેમ જ ત્યાં તમે તમારા નવા કૉન્ટૅક્ટ બનાવશો, એમ ગણેશજી જણાવે છે.\nગ્રહો જણાવે છે કે આજનો દિવસ તમારા માટે બહુ ફેવરેબલ નથી. ગણેશજીની સલાહ છે કે બને ત્યાં સુધી ખોટું નહીં બોલતા. કોઈની સાથે વિવાદમાં નહીં પડતા અને બીજા લોકોના કામમાં દખલઅંદાજી નહીં કરતા. ખૂબ શાંત રહેવાની કોશિશ કરજો.\nજે સ્પીડમાં તમે તમારાં કામ પૂરાં કરો છો એને જોઈને લોકો છક થઈ જશે, એમ ગણેશજી જણાવી રહ્યા છે. જોકે વધુપડતા આવેશમાં આવીને બેજવાબદાર નહીં બનતા તેમ જ તમારાં કામ સમયસર પૂરાં કરજો.\nકેટલીક મીઠી યાદોને કારણે તમે ખૂબ જ આનંદ અનુભવશો. ગણેશજી કહે છે કે તમે તમારા જૂના મિત્રોને મળવાનો પ્લાન પણ બનાવશો. તમારા પ્રિયજન સાથે ખૂબ સારો રેપો પણ એન્જૉય કરશો. તમારા માટે આજનો દિવસ ફેવરેબલ છે.\nઆજે તમે કોઈ પણ કામ કરવા કરતાં સંપૂર્ણ પાર્ટી કરવાના મૂડમાં છો. તેમ છતાં તમારા કામને લગતા કમિટમેન્ટ માટે તમે એટલા જ ગંભીર છો. ગણેશજી કહે છે કે ખર્ચનું પ્રમાણ વધશે પણ ગભરાવાની જરાય જરૂર નથી.\nગણેશજી કહે છે કે આજે તમે જે પણ કામ હાથમાં લેશો એમાં શ્રેષ્ઠ આઉટપુટ મેળવી શકશો. તમારામાં રહેલું પોટેન્શ્યલ આજે આખી દુનિયા જોશે. જોકે તમારા કામની સાથે ફૅમિલીને પણ એટલું જ ધ્યાન આપજો.\nઘણા સમયથી ચાલી રહેલા અંગત મતભેદોને દૂર કરવા માટેનો આ શ્રેષ્ઠ દિવસ છે. ગણેશજીની સલાહ છે કે તમારા વિચારો કે તમારા નર્ણિયો બીજા પર નહીં થોપો. તમારા પ્રિયજનને ખુશ કરવા માટે કંઈક કરો.\nનાણાકીય દૃષ્ટિએ આજનો દિવસ ખૂબ સારો છે. ગણેશજી જણાવે છે કે એનો મતલબ એ કે તમારા બિઝનેસના દરેક પ્રોજેક્ટને તમે ખૂબ સારી રીતે પાર પાડી શકશો. અત્યારે તમારો સમય છે, લેવાય એટલો લાભ લઈ લો. ï\nકેટલી જૂનીપૂરાણી યાદોનો તમારા હૃદયને ભાર અનુભવાશે. કેટલાક દૂર નીકળી ગયેલા લોકોની સાથે ફરી સંપર્ક સાધવાનું તમે વિચારશો. તમે નેગેટિવ ફીલ કરી રહ્યા હો તો પણ ગભરાશો નહીં તમારા પ્રિયજન તમને પાછા પૉઝિટિવ મૂડમાં લઈ આવશે.\nઆજે અનેક ઉતારચઢાવ તમને જોવા મળશે. માટે જ આજનો દિવસ તમારા માટે મિશ્ર છે. સારી ઘટનાઓને કારણે તમે ખરાબ ઘટનાઓ આસાનીથી ભૂલી શકશો. કામનું પ્રેશર આજે જોરદાર હશે. જોકે સાંજ સુધીમાં તમે રિલૅક્સ સ્ટેટમાં આવી જશો.\nઆજે તમે થોડી નકારાત્મક લાગણીઓ અનુભવી રહ્યા છો. જોકે ગણેશજી તમને સાવચેત કરે છે કે તમારા માટે નેગેટિવ ખ્યાલ ધરાવતા લોકો તમારી પ્રતિષ્ઠાને ઠેસ પહોંચે એવી હરકતો ન કરે એની પૂરતી તકેદારી રાખજો.


પુનીત પાઠકનો પત્નિ સાથે રોમાન્ટિક સોન્ગ પર ડાન્સ કરતાં હોવાનો વીડિયો થયો વાયરલ… | એક વાત કહુ?\nપુનીત પાઠકનો પત્નિ સાથે રોમાન્ટિક સોન્ગ પર ડાન્સ કરતાં હોવાનો વીડિયો થયો વાયરલ…\nકોરિયોગ્રાફર પુનીત પાઠકે તાજેતરમાં જ તેની ગર્લફ્રેન્ડ નિધિ સિંહ સાથે લગ્ન કર્યા છે. તેમના લગ્નમાં મોહન સિસ્ટર્સ- શક્તિ મોહન, મુક્તિ મોહન સાથે હાસ્ય કલાકાર ભારતી સિંહ, તેના પતિ હર્ષ લિંબાચીયા અને મૌની રોય સહિત ઘણા સ્ટાર્સ સામેલ હતા. પુનીત પાઠક અને નિધિ સિંહના લગ્નના વીડિયો અને ફોટો સોશિયલ મીડિયા પર ખૂબ વાયરલ થઈ રહ્યા છે. જેમાં આ સુંદર યુગલ રોમેન્ટિક ડાન્સ કરતા જોવા મળે છે.\nપુનીત અને નિધિના લગ્નમાં પરિવારના સભ્યોથી લઈને ઇન્ડસ્ટ્રીના તેમના મિત્રો અને દંપતીએ બધા સાથે મળીને જોરદાર ડાન્સ કર્યો હતો. જેની ઘણાં વિડિઓઝ સામે આવ્યા છે. પરંતુ પુનીત પાઠક અને નિધિ સિંહનો નવો રોમેન્ટિક ડાન્સ વીડિયો ઘણી બધી હેડલાઇન્સ બનાવી રહ્યો છે. આ વીડિયોમાં આ જોડી સુપરસ્ટાર શાહરૂખ ખાનના ગીત પર રોમેન્ટિક ડાન્સ કરતી જોવા મળી રહી છે.\nવીડિયોમાં પુનીત પાઠક અને નિધિ સિંહની કેમિસ્ટ્રી વખાણવા લાયક છે. વીડિયોમાં શાહરૂખ ખાન જબ તક જાન ગીત પર જોરદાર ડાન્સ કરી રહ્યો છે. તે બંને ખુબ ખુશખુશાલ છે. ઉલ્લેખનીય છે કે, પુનીત પાઠક અને નિધિ સિંહનો આ વીડિયો એક્ટ્રેસ મુક્તિ મોહન દ્વારા તેના ઇન્સ્ટાગ્રામ એકાઉન્ટ પરથી શેર કરવામાં આવ્યો છે. મુક્તિએ કેપ્શનમાં લખ્યું છે કે,હંમેશા ખુશ રહો.” તમારા મિત્રોને વધુ સુંદર બનાવો અને તમારા જીવનના દરેક દિવસની જેમ ઉજવણી કરો, મારા મિત્રોને ખૂબ પ્રેમ. “\nNext ઠંડીમાં દરેક પુરૂષની પાસે હોવી જોઇએ આ 12 સ્ટાઇલિશ વસ્તુ, તમારી પાસે આમાંથી શું-શું છે? »\nPrevious « સ્વાસ્થ્યના ગુણોથી ભરપૂર હોય છે ગાજર, જાણો ગાજરના અન્ય ફાયદા પણ


પોઝિટિવ ન્યૂઝઃ ભારતની કોરાના સામેની લડાઇમાં થઇ રહી છે જીત, નવા કેસમાં થયો ઘટાડો | positive sign for india sligh dip in new case of coronavirus Array (  => node  => 104983 )\npositive sign for india sligh dip in new case of coronavirus\ncoronavirus / પોઝિટિવ ન્યૂઝઃ ભારતની કોરાના સામેની લડાઇમાં થઇ રહી છે જીત, નવા કેસમાં થયો ઘટાડો\nTeam VTV 07:55 AM, 25 Mar 20\nકોરોના વાયરસથી અત્યાર સુધીમાં 12ના મોત થયા છે. મુંબઇમાં કોરોનાથી ત્રીજા જ્યારે દિલ્હીમાં બીજા દર્દીનું મોત થયું છે. તેમ છતાં મંગળવારના આંકડાઓ પર નજર નાંખીએ તો એક પોઝિટિવ સમાચાર સામે આવી રહ્યાં છે. ખરેખર તો આ દિવસે કુલ 64 નવા કેસ નોંધાયા છે, જે સોમવાર કરતાં ઘણા ઓછા હતા.\nભારતમાં કોરોનાના નવા કેસમાં નોંધાયો ઘટાડો\nસોમવારે 99 કેસની સામે મંગળવારે 64 નોંધાયાં\n48 કોરોના વાયરસના દર્દીઓને હોસ્પિટલમાંથી અપાઇ રજા\nઉલ્લેખનીય છે કે સોમવારના રોજ કોરોનાના 99 કેસ નોંધાયાં હતા. એનો મતલબ છે કે હાલના તબક્કે આ આંકડાઓમાં ઘટાડો જોવા મળ્યો છે. જે ભારત માટે એક રાહતભર્યા ખુશખબર છે. જો કે હાલમાં ભારતમાં દર્દીઓની કુલ સંખ્યા 562 છે.\nભારત માટે રાહતની એ વાત છે કે અત્યાર સુધીમાં ઇલાજ બાદ 48 કોરોના વાયરસના દર્દીઓને હોસ્પિટલમાંથી રજા આપી દેવામાં આવી છે. સોમવાર સુધી આ સંખ્યા 35 હતી, જેમાં ઝડપથી વૃદ્ધિ જોવા મળી છે. આરોગ્ય મંત્રાલયે દિલ્હીમાં એક મોતની પુષ્ટી કરી.\nજો કે રાજ્ય સરાકરે આ અંગે કોઇ જાણકારીથી ઇન્કાર કર્યો હતો. સૂત્રોને મળતી જાણકાકરી મુજબ મંગળવારે રાજીવ ગાંધી સુપર સ્પેશિયાલિટી હોસ્પિટલમાં એક વ્યક્તિનું શ્વાસ લેવાની તકલીફ અને હૃદય સાથેની જોડાયેલી બિમારીથી મૃત્યું થયું હતું.\nબીજી તરફ મુંબઇ મહાનગરપાલિકાએ જણાવ્યું છે કે મુંબઇમાં સોમવારે રાતે કોરોના વાયરસના કારણે ત્રીજા વ્યક્તિના મોતની પુષ્ટી કરી હતી. આ પીડીત દર્દી દુબઇનો રહેવાસી હતો. જેને 15 માર્ચના રોજ અમદાવાદમાં એક હોસ્પિટલમાં પીઠ દર્દની ફરિયાદ કરી હતી અને ત્યારબાદ મુંબઇ આવી ગયો હતો.\nકેરળથી 14 કેસ, જ્યારે મહારાષ્ટ્રથી 10\nકેરળમાં મંગળવારનારોજ સૌથી વધારે 14 કેસ સામે આવ્યાં હતા. આ સૌથી વધારે કેસવાળા રાજ્ય તરીકે મહારાષ્ટ્ર કરતા આગળ નીકળી ગયું છે. મહારાષ્ટ્રમાં 10 નવા મામલા સાથે 109 કેસ છે, જ્યારે કર્ણાટકમાં 9, ઉત્તર પ્રદેશમાં 4, તેલંગાણા અને તામિલનાડુમાં 3-3 કેસ સામે આવ્યાં છે. બંગાળ અને જમ્મૂ-કાશ્મીરમાંથી બે-બે અને આંધ્ર પ્રદેશમાંથી એક નવો કેસ સામે આવ્યો છે.\nPositive Coronavirus India case ભારત કોરોનાવાયરસ નવા કેસ નેશનલ ન્યૂઝ National News


માં દુર્ગા નું એવું મંદિર કે જ્યાં માનતા પૂરી થવાથી ચડાવામાં આવે છે ચપ્પલ અને સેન્ડલ. - Gujarat Page\nHomeધાર્મિકમાં દુર્ગા નું એવું મંદિર કે જ્યાં માનતા પૂરી થવાથી ચડાવામાં આવે...\nમાં દુર્ગા નું એવું મંદિર કે જ્યાં માનતા પૂરી થવાથી ચડાવામાં આવે છે ચપ્પલ અને સેન્ડલ.\nઆપણે જયારે પણ મંદિરમાં પ્રવેશ કરીએ છીએ ત્યારે ચપ્પલ અને બુટ બહાર કાઢીએ છીએ. આજે જાણો એક એવા મંદિર વિષે કે જ્યાં ભગવાન ને ચપ્પલ અને સેન્ડલ ચડાવામાં આવે છે. આ જાણીને તમને આશ્ચર્ય થશે પણ મધ્યપ્રદેશ ની રાજધાની ભોપાલ માં આવું મંદિર આવેલું છે.\nઆ મંદિર પહાડી વિસ્તારમાં આવેલું છે. શ્રદ્ધાળુઓ પોતાની માનતા પૂરી થયા પછી અહિયાં ચપ્પલ ચડાવા માટે આવે છે. આ મંદિર જીજીબાઇ ના નામથી જાણીતું છે અને અહિયાં ચપ્પલ ચડાવાની પરંપરા વર્ષોથી ચાલી આવે છે.\nભોપાલના કોલાર વિસ્તારમાં એક નાના પહાડી વિસ્તારમાં માં દુર્ગા નું આ સિદ્ધદાત્રી પહાડવાળું મંદિર છે.\nકહેવામાં આવે છે કે અશોકનગર થી રહેવા આવેલ ઓમ પ્રકાશ મહારાજ એ મૂર્તિ ની સ્થાપના કરી અને સાથે-સાથે શિવ-પાર્વતીના લગ્ન કરાવ્યા હતા અને કન્યાદાન પણ કર્યું હતું. ત્યારથી તે માં સિદ્ધદાત્રી ને તેની છોકરી માનીને પૂજા કરે છે. ઘણા શ્રદ્ધાળુઓ વિદેશમાં પણ વસે છે. ક્યારેક સિંગાપુર તો ક્યારેક પેરીસ થી લોકો ચપ્પલ મોકલાવે છે. પુજારી આ ચપ્પલ એક દિવસ ચડાવી રાખે છે અને પછી બધાને વહેચી દે છે.\nઓમ પ્રકાશ કહે છે કે લોકો અહિયાં માનતા માને છે અને પૂરી થયાબાદ નવા ચપ્પલ ચડાવે છે. શ્રધ્ધાળુઓ ગરમીની સિઝનમાં ટોપી, ચશ્માં અને ઘડિયાળ પણ ચડાવે છે. તે કહે છે કે તે તેની છોકરી ની જેમ તેમની દેખરેખ રાખે છે. ક્યારેક-ક્યારેક ઓમ પ્રકાશને એવો આભાસ થાય કે દેવી પહેરાવેલા કપડાથી ખુશ નથી તો બે-ત્રણ કલાકમાં કપડા બદલી નાખે છે.\nPrevious articleજાણો રાજસ્થાનમાં આવેલા એવા કુંડ વિષે કે જેમાં ડૂબકી મારવાથી તમારા ચામડીના બધાજ રોગ દુર થશે.\nNext articleઅમેરિકાના ન્યુયોર્ક સીટી વિશેનું આ ચોકાવનારું સત્ય જાણીને તમે પણ હેરાન થઈ જશો.


આયુષ્માનની ‘ડૉક્ટર જી’માંથી મૃણાલ નીકળી ગઈ | નવગુજરાત સમય\nઆયુષ્માન ખુરાનાની આગામી ફિલ્મ ‘ડૉક્ટર જી’માં ફીમેલ લીડ રોલ માટે મૃણાલ ઠાકુરની પસંદગી કરવામાં આવી હતી. હવે અમને જાણવા મળ્યું છે કે, ડેટ્સના અભાવે તે આ ફિલ્મમાંથી નીકળી ગઈ છે. આ એક્ટ્રેસે ગયા વર્ષે લોકડાઉન પહેલાં આ ફિલ્મ સાઇન કરી હતી, પરંતુ આ ફિલ્મના શૂટિંગ માટે તેની પાસે સમય જ નથી.\nઆ ફિલ્મમાં મૃણાલનો રોલ ખૂબ સ્ટ્રોંગ હતો અને મેકર્સ આ ફિલ્મ માટે નવી જોડી ઇચ્છતા હતા. જોકે, ક્રૂએ આયુષ્માનના શેડ્યૂલને ધ્યાનમાં રાખીને તારીખો નક્કી કરી હતી ત્યારે મૃણાલે આ ફિલ્મમાંથી નીકળી જવું પડ્યું હતું. કેમ કે, તેણે એ જ તારીખો ‘પિપ્પા’ સહિતની તેની અન્ય ફિલ્મ્સને ફાળવી દીધી હતી. તેણે મેકર્સને આ વાત જણાવી હતી અને તેઓ પરસ્પર સંમતિથી અલગ થયા હતા.\n‘ડૉક્ટર જી’ ફિલ્મના કેન્દ્રસ્થાને મેન્સ્ટ્રુએશન અને સેનિટેશનનો વિષય છે. જેનું શરૂઆતમાં નામ ‘સ્ત્રી રોગ વિભાગ’ હતું. મેકર્સ આ ફિલ્મ માટે શરૂઆતમાં આલિયા એફને કાસ્ટ કરવા ઇચ્છતા હતા, પરંતુ તેમણે એ પછી મૃણાલને ફાઇનલ કરી હતી. જોકે, હવે જ્યારે મૃણાલ આ ફિલ્મમાંથી નીકળી ગઈ છે ત્યારે મેકર્સે નવેસરથી ફીમેલ લીડની શોધ કરવી પડશે.


જયા-માધુરીની લચ્છૂ મહારાજ પુરસ્કાર માટે પસંદગી | Jaya Bachchan Madhuri Dixit To Get Lacchu Maharaj Award - Gujarati Oneindia\nજયા-માધુરીની લચ્છૂ મહારાજ પુરસ્કાર માટે પસંદગી\n| Updated: Tuesday, October 7, 2014, 18:23 [IST]\nમુંબઈ, 23 ઑગસ્ટ : રાજ્યસભાના સાંસદ તથા ફિલ્મ અભિનેત્રી જયા બચ્ચન અને અભિનેત્રી માધુરી દીક્ષિતને પ્રતિષ્ઠિત લચ્છૂ મહારાજ પુરસ્કાર વડે સન્માનવામાં આવશે. આયોજક શકુંતલા નીરૂજ સંસ્થાને આ જાહેરાત કરી છે.\nસંસ્થાના નિયામક કુમકુમ આદર્શે જણાવ્યું કે જયા બચ્ચનને 2012 તથા માધુરીને 2013 માટે આ સન્માન આપવામાં આવશે. આ ઍવૉર્ડ કથક સમ્રાટ લચ્છૂ મહારાજની યાદમાં આપવામાં આવે છે કે જેમનું નિદન 1978માં થયુ હતું. અગાઉ આ પુરસ્કાર વડે આશા પારેખ, કુમકુમ, શ્રીદેવી, જયા પ્રદા તથા રેખા સન્માનિત થઈ ચુક્યાં છે. લખનઉના કથક ઘરાનાનું પ્રતિનિધિત્વ કરતાં અને લચ્છૂ મહારાજના ભત્રીજા બિરજૂ મહારાજ પણ આ ઍવૉર્ડ પામી ચુક્યાં છે.\nલચ્છૂ મહારાજે 1972માં એક નજર ફિલ્મમાં જયા બચ્ચનના ગીતનું નૃત્ય દિગ્દર્શન કર્યુ હતું. અગાઉ આ પુરસ્કાર તેમની જન્મ જયંતીએ 1લી સપ્ટેમ્બરના રોજ અપાતુ હતું. અધિકારીઓએ જણાવ્યું કે જયા બચ્ચન અને માધુરી દીક્ષિત 1લી સપ્ટેમ્બરે ઉપલબ્ધ નથી. તેથી આ વખતે પુરસ્કાર વિતરણ સમારંભની તારીખ હજી નક્કી નથી થઈ.\njaya bachchan madhuri dixit bollywood જયા બચ્ચન માધુરી દીક્ષિત બૉલીવુડ


શાકભાજીની ખેતીએ એન્જીનીયરીંગ વિદ્યાર્થીની કિસ્મત બદલી નાખી, કમાય છે લાખો રૂપિયા – જય કિસાન- ખેડૂત ક્લબ\nશાકભાજીની ખેતીએ એન્જીનીયરીંગ વિદ્યાર્થીની કિસ્મત બદલી નાખી, કમાય છે લાખો રૂપિયા\nસિવિલ એન્જિનિયરિંગ ના ભણતરની સાથે સાથે શાકભાજીની ખેતી કરતો આ યુવક પોતાનું ભવિષ્ય બનાવી રહ્યો છે. આ યુવક ભણતરની સાથે સાથે દરરોજ ખેતરમાં જઈને ટમેટા, દુધી, કોબીજ વગેરે જેવી શાકભાજીઓનું ઉત્પાદન કરીને પરિવારને આર્થિક રીતે પણ સહાય કરે છે. આ યુવકના ખેતી કરવાના કારણે તેમના પરિવારને પણ આર્થિક સ્થિતિ સુધરતી જાય છે. દીકરાના કામથી તેના માતા-પિતા પણ ખૂબ જ ખુશ છે.\nછત્તીસગઢના કાંકેર શહેરનો આ યુવક શહેરથી ૧૦ કિલોમીટર દૂર આવેલ ગામમાં વસે છે. યુવકનું નામ પપ્પુ પટેલ અને તેના પિતાનું નામ ઘનશ્યામ પટેલ છે. પપ્પુ પટેલ એન્જિનિયરિંગ ની શિક્ષા લઈ રહ્યો છે. તે એક ગામડામાંથી દરરોજ ભણતર માટે શહેર જાય છે. એન્જિનિયર બનવાનું સપનું જોતા આ યુવક પાંચ વર્ષથી પોતાના બે એકર ના ખેતરમાં ટેકનિકલ રીતે શાકભાજીની ખેતી કરી રહ્યો છે. આ યુવક ટમેટા, દુધી વગેરે જેવી શાકભાજી નું ખૂબ જ મોટા સ્તરે ઉત્પાદન કરી રહ્યો છે અને સરકારની સહાયની પણ જરૂર નથી.\nપપ્પુ પટેલે અમને જણાવ્યું કે તેમનું એન્જિનિયરિંગ નું છેલ્લું વર્ષ છે. પાંચ વર્ષ પહેલા ગામમાં શાકભાજીની ખેતી જોઈને પિતા સાથે શાકભાજીની ખેતી કરવાનું શરૂ કર્યું હતું. પેલા વર્ષે ટેકનિકલ રીતે ખેતી કરવાથી ખૂબ જ લાભ થયો હતો ત્યારબાદ ડ્રિપ વિધિથી છોડવાને પાણી, ખાતર, દવા વગેરે નો ઉપયોગ કરવાનું શરૂ કરી દીધું. આ વર્ષે તેઓ લાખો રૂપિયાની શાકભાજીનું ઉત્પાદન કરી રહ્યા છે.\nદીકરાના આ પગલાને કારણે તેના માતા-પિતા પણ ખૂબ જ ખુશ છે. શાકભાજીની ખેતીમાં ખૂબ જ વધારે નફો થઈ રહ્યો છે, તો પરિવારના અન્ય સભ્યોને પણ મજૂરી કરવાની જરૂર પડી રહી નથી. ખેતરમાં તૈયાર થતા શાકભાજીને વેપારીના હાથે વેચી દેવામાં આવે છે. ઓછું ઉત્પાદન થાય તો પોતે જ બજારમાં વેચવા જાય છે.\nPrevious માટલાનું પાણી સ્વાસ્થ્યવર્ધક ,જ્યારે ફ્રીજનું પાણી ખૂબ જ નુકસાનકારક\nNext ગુજરાતના ખેડું પુત્રએ ધોરણ 10 માં વગાડ્યો ડંકો, સમગ્ર ગુજરાતમાં પ્રથમ.


SBIના ગ્રાહક ધ્યાન આપો! 1 ઓક્ટોમ્બરથી બદલાઈ જશે આ નિયમો, તમારા ખિસ્સા પર પડશે સીધી અસર - GSTV\nજો તમે પણ એસબીઆઈના (SBI) ગ્રાહક છો તો આ ખબર તમારા માટે જરૂરી છે. એસબીઆઈએ એક ઓક્ટોમ્બરથી ( SBI Banking Rules ) બદલેલા નિયમોને લઈને ગ્રાહકોને એલર્ટ કર્યા છે. એવામાં જો ધ્યાન ન રાખવામાં આવે તો તેની સીધી અસર તમારી જોબ પર પડશે. બેન્કે ટ્વીટ કરીને ગ્રાહકોને જાણકારી આવી છે કે હવે 1 ઓક્ટોમ્બરથી ગ્રાહકોને વિદેશમાં લેવડ દેવડ માટે ટેક્સ (Tax ) ચુકવવાનું રહેશે. એટલે કે ગ્રાહકોને વિદેશ પૈસા મોકલવા પર વધુ ચાર્જ આપવાનો રહેશે. જણાવી દઈએ કે કેન્દ્ર સરકારે વિદેશ પૈસા મોકલવાના નિયમોમાં બદલાવ કર્યો છે.\nHere's an important notice for all our SBI Customers.\nટ્રાન્ઝેક્શન પર લાગશે ટેક્સ\nકેન્દ્ર સરકારના નવા નિયમો અનુસાર હવે વિદેશ ફંડ મોકલવા પર સરકાર લોકોને ટેક્સ વસુલશે એટલે કે જે બાળકો વિદેશોમાં ભણે છે અને તમે તેમના ખર્ચ માટે અહીંથી પૈસા મોકલો છો તો તમારે હવે આ રકમ પર ટેક્સ આપવાનો રહેશે. સરકારે7લાખથી વધારે રકમ પર ટેક્સ વસુલવાના નિયમો બદલી નાખ્યા છે. આ નિયમ 1 ઓક્ટોમ્બરથી લાગુ થઈ જશે.\nફાઈનાન્સ એક્ટ 2020 ( Finance Act 2020 )માં ફેરફાર\nજણાવી દઈએ કે કેન્દ્ર સરકારે ફાઈનાન્સ એક્ટ 2020માં ફેરફાર કર્યો છે. રિઝર્વ બેન્ક ઓફ ઈન્ડિયાની લિબરલાઈઝ્ડ રેમિટેન્સ સ્કીમ હેઠળ હવે વિદેશ પૈસા મોકલવા પર તમને ટીસીએસ આપવાનો રહેશે. હવે ટેક્સની ચુકવણી કરવાની રહેશે. લોકોને5ટકા ટેક્સ કલેક્ટેડ એટ સોર્સના મોટાભાગની ચુકવણી કરવાની રહેશે. એલઆરએસ હેઠળ તમે 2.5 લાખ ડોલર વાર્ષિક મોકલી શકો છો.\n1 octoberbreaking news gujaratiGujarat samachargujarati newsgujarati news liveLatest News in Gujaratilive gujarati newsnews in gujarationline news gujarati liverules changeSBI


સેમ્યુઅલ: લાઇવ વિડિઓનો સૌથી વધુ ઉપયોગ કરવા માટેની 10 ટિપ્સ\nહું ઉપરોક્ત નિવેદનોને ટેકો આપવા માટે વિડિઓ આંકડાઓનો સમૂહ તોડી પાડી શક્યો, પરંતુ સેમેલ્ટને વિશ્વાસ હતો કે આ પોસ્ટને વાંચતા સમજદાર માર્કેટર્સ પહેલાથી જ સહમત છે. આ પોસ્ટ મારી ટોચની 10 વ્યક્તિગત ભલામણોમાંથી લાઇવ વિડિઓનો ઉપયોગ કેવી રીતે કરવો અને ટાળવા માટેના સામાન્ય મુશ્કેલીઓ દ્વારા ચાલશે.\n1. એક હેતુ છે\nમીમલ્ટ, હું લાઇવ વિડિઓ પરીક્ષણમાં પૂર્ણ-બળને રજૂ કરવા માટે બ્રાન્ડ્સ અને જાહેરાત વ્યાવસાયિકો તરફથી તાકીદની સમજણ સાંભળું છું. હું તમારી લાઇવ વિડિઓ પાછળનું હેતુ ધરાવતા મહત્વને એટલું ભારપૂર્વક કહી શકતો નથી અને તે એવી સામગ્રીનો પ્રકાર છે જે તમારા બ્રાન્ડની સ્થિતિ અને દ્રષ્ટિને વધારવામાં આવશે.\nતમે જેની સાથે જીવંત રહેવાની યોજના ધરાવો છો તે સામગ્રીને તમારી બ્રાન્ડ માટે અર્થપૂર્ણ બનાવવું જ જોઈએ, અને ફક્ત સામાજિકમાં હોટ નવી વસ્તુને અજમાવવા માટે નહીં.\n2. રેકોર્ડિંગ દરમિયાન, દરમિયાન અને પછી વધારવું\nસેમેલ્ટ ખાલી રૂમમાં રમવાની પસંદ કરે છે, અને સૌથી વધુ કેઝ્યુઅલ લાઇવ વિડિઓ પણ નોંધપાત્ર આયોજન કરે છે. પ્રાયોજિત ઇવેન્ટ જાહેરાતો, ઇમેઇલ માર્કેટિંગ અને તમારી વેબસાઇટ પર લાઇવ વિડિઓને પ્રોત્સાહન આપીને "તમારી હરણ માટે બેંગ" સૌથી વધુ મેળવો.\nસેમિટેક લક્ષ્યને લાઇવ વિડિઓ પછી, પછી અને પછીથી, યોગ્ય દર્શકોને અને તમારા લક્ષ્ય પ્રેક્ષકોના હાથમાં રેકોર્ડિંગ મેળવવાની ખાતરી કરો.\n3. યોગ્ય પ્રતિભા શોધો\nકૅમેરાની સામે દરેક વ્યક્તિને કાપી નાંખવામાં આવે છે, અને જીવંત વિડિઓ ઉત્પાદન સાથે કામ કરતી વખતે આ ખાસ કરીને સાચું છે. જો તમે તમારી બ્રાન્ડની અંદર પ્રતિભાનો ઉપયોગ કરવાનું નક્કી કરો છો, તો તે બહુવિધ વ્યક્તિઓ માટે અત્યંત ઉપયોગી છે અને તેમને પ્રસારણ તાલીમના રાઉન્ડ દ્વારા મૂકવામાં આવે છે.\nસેમલ્ટ, તે ઘરના ડિઝાઇનરને નવા પ્રોડક્ટ લોન્ચ સાથે વાત કરવા માટે સૌથી વધુ અર્થપૂર્ણ લાગશે એવું લાગે છે, એક સશક્ત અનુભવી તૃતીય પક્ષ ઇન્ફ્લુઅનર અથવા મીડિયા પ્રોફેશનલ જવાની સારી રીત હોઈ શકે છે.\n4. ઘણા શુષ્ક રન\nહું ભારપૂર્વક માને છે કે તૈયાર થવામાં નિષ્ફળ થવાની તૈયારીમાં છે. શ્રેષ્ઠ સંભવિત સામગ્રી બનાવવા માટે, તમે તમારી લાઇવ વિડિઓ ઇવેન્ટના પૂરતા રિહર્સલ કરી શકતા નથી. તમારી બ્રાંડ એક વ્યાવસાયિક ઉત્પાદન અથવા માત્ર એક સ્માર્ટફોન વિડિઓ આયોજન છે મીઠું, આ પગલું સમાન મહત્વનું છે.\n5. તકનીક અને નિષ્ફળ જશે\nસમયસર એકવાર, થોડાક બ્રાન્ડ્સ માટે લાઇવ ગૂગલ પ્લસ મીમલ્ટની શ્રેણીબદ્ધ ઉત્પાદન માટે હું જવાબદાર હતો. એક રાત્રિભોજનના પ્રસંગે, ટેક સ્ટુડિયો-ગુણવત્તાના ઉત્પાદનમાં રહેવાની ધારણામાં એક મિનિટમાં મને એક મિનિટ કરતાં પણ ઓછા સમયમાં નિષ્ફળ થયું. હજારો ડૉલર વેડફાઇ ગયા હતા, કલાકોના કલાકોના કલાકો બધા જ અમર્યાદિત થઈ ગયા હતા અને પરિણામે બ્રાન્ડની છબી સહેજ કલંકિત થઈ હતી.\nલાઇવ વિડિઓનું ઉત્પાદન કરતી વખતે સેમલ્ટ પાસે ટેક્નોલોજી માટે બહુવિધ બેકઅપ પ્લાન છે - મને ખરેખર ખાતરી છે કે મારી પાસે છે!\n6. હર્ષ પર ખુશી અને ખુશી\nસેમટ્ટ કંઈક જીતવાની તકને પસંદ કરે છે, અને જ્યારે તે એક કુલ આશ્ચર્યજનક છે ત્યારે ઇનામ મીઠું પણ છે મારા મતે, જીવંત વિડિઓ ઇવેન્ટના પ્રમોશનમાં વચનના ઇનામોને બદલે આશ્ચર્ય અને આનંદ કરવો શ્રેષ્ઠ છે.\nહું આ કહું છું કારણ કે સ્પર્ધાઓ અને બઢતીઓ નિયમિતપણે ખોટી પ્રેક્ષકોને આકર્ષિત કરે છે: જેઓ ફક્ત મફત સામગ્રીમાં જ રસ ધરાવે છે અને તમારી બ્રાન્ડની શું કહેવું તે નહીં.\n7. પાછળની દ્રશ્યોની તકો પૂરી પાડો\nજેમ "ચાર્લી અને ચોકોલેટ મીમલ્ટ" તરીકે, ગ્રાહકોને દ્રશ્યો પાછળ એક નજારો દર્શાવવાની કથિત વિશિષ્ટતા વિશે કંઈક આનંદદાયક છે. નવા પ્રોડક્ટ અને સર્વિસ લૉન્ચિંગનું પૂર્વાવલોકન કરવા માટે લાઇવ વિડિઓનો ઉપયોગ કરો અથવા કંઈક કેવી રીતે બને છે તે પ્રક્રિયાનું નિદર્શન કરો.\nતમારા વિડીયો દર્શકો કેટલાકને જોવાની રોમાંચનો આનંદ માણશે કે જે થોડા અન્યને ઍક્સેસ પ્રાપ્ત કરી રહ્યાં છે.\n8. લાઇવ ઇવેન્ટ્સ બ્રોડકાસ્ટ કરો\nલાઇવ વિડિઓનો સૌથી મોટો ફાયદો એ છે કે કોઈને પણ એવું લાગે છે કે તેઓ તમારા બ્રાન્ડ સાથે રૂમમાં છે, બધું જ કથિતપણે અનુભવી રહ્યા છે\nવ્યક્તિગત ઉદાહરણ તરીકે, હું મુખ્ય સામાજિક પ્લેટફોર્મ દ્વારા મૂકાયેલી તમામ મોટી પરિષદો અને ઇવેન્ટ્સમાં ભાગ લેવાનો પ્રયાસ કરું છું, પરંતુ મારું શેડ્યૂલ હંમેશા તેને મંજૂરી આપતું નથી.\n9. ક્યૂ એન્ડ એ સત્ર\nતમારા ગ્રાહકો પાસે પ્રશ્નો છે, અને લાઇવ ક્યૂ એન્ડ એ માટે પરવાનગી આપવા કરતાં ત્યાં કેટલીક વસ્તુઓ વધુ અધિકૃત છે જ્યાં ગ્રાહકોને તેમના અવાજ સાંભળવાની તક મળે છે. સી-લેવલ એક્જેસ, ડીઝાઇનર્સ, મર્ચાન્ડાઇઝર્સ, ઓપરેશન્સ અને બ્રાંડ પ્રભાવકો જીવંત ક્યૂ એન્ડ એ માટે બધા સક્ષમ વિકલ્પો છે.\nપ્રો ટીપ : ક્યૂ એન્ડ એ સત્રમાં મરીને હંમેશા તૈયાર કેટલાક પ્રશ્નો હોય છે, જો પ્રારંભિક સહભાગિતા ઓછી હોય.\n10. મજા છે!\nજીવંત વિડીયો બનાવતી વખતે ઘણી બાબતોની જાણ કરવાના મારા હેતુથી મજા લેવાથી અને તમારા બ્રાન્ડ પાછળ એક માનવીય તત્વ નાખવાથી તમને વિમુખ થવાનો નથી. મીઠું તમે જીવંત વિડિઓ ગંભીરતાથી સારવાર કરવી જોઈએ, હજુ પણ પ્રક્રિયા આનંદ મા જ્યારે તમે આનંદ અનુભવી રહ્યાં છો, ત્યારે તમે કેમેરા પર વિશ્વાસ, ગમે તેવા અને સાચી તરીકે બતાવો છો.\nસેમ્યુઅલ સોશિયલ મીડિયા પ્લેટફોર્મ લાઇવ વિડિઓ ઓફર કરે છે, અને મારી સલાહ વિવિધ પ્રકારના પ્રયાસો કરવા અને પ્લેટફોર્મ દ્વારા શ્રેષ્ઠ રેસોનેટ કરાવવું જોઈએ. તમારા બ્રાન્ડની પહેલીવાર અજમાવવા માટે લાઇવ વિડિઓ કયા પ્રકારની સૌથી વધુ સમજણ બનાવે છે?\nhtml # _ = 1392650032615 અને id = પક્ષીએ-વિજેટ -0 & lang = en & screen_name = tweetsofbrad અને show_count = true & show_screen_name = સાચું અને કદ =\nબ્રાડ ઓ'બ્રાયન કોમ્યુટર અને એફટીડી કંપનીઓને પૂરા પાડવા માટે બ્રાન્ડ સાયન્ટ પર ઘણા વર્ષો ગાળ્યા પછી3જી ડિજિટલ તરીકે વીપી ઓફ સોશિયલમાં જોડાયા. બ્રાડની સામાજિક, એસઇઓ, ઇ-વાણિજ્ય, ઉતરાણ પૃષ્ઠ અને ટેસ્ટ ઑપ્ટિમાઇઝેશન, એનાલિટિક્સ, તેમજ ડિજિટલ સામગ્રીના ઉત્પાદન અને પ્રમોશનમાં મજબૂત પૃષ્ઠભૂમિ છે. મૂળરૂપે ન્યૂ જર્સીથી, બ્રાડ જેમ્સ મેડિસન યુનિવર્સિટીમાં વર્જિનિયામાં કોલેજમાં ગયા અને માર્કેટિંગમાં ડિગ્રી મેળવી. તેમણે છેલ્લા સાત વર્ષથી સાન ડિએગો ઘર તરીકે ઓળખાવ્યા છે, અને સાન ડિએગોથી પણ કામ કરે છે. બ્રાડ સર્ફિંગ, આઉટડોર્સ, મ્યુઝિક ફેસ્ટિવ્સ, મુસાફરી, રસોઈ, અને તેમના કૂતરા ડ્યુક સાથે સમય વીતાવતા ભોગવે છે Source .\n8 કંપનીઓ સોશિયલ મીડીયાને યોગ્ય બનાવી રહી છે અને માર્કેટર્સ તેમની પાસેથી શું શીખી શકે\nચેનલ: વિડિઓ માર્ગદર્શિકાઓ સુધી: વિડિઓ માર્કેટિંગસામાજિક મીડિયા માર્કેટિંગસામાજિક મીડિયા માર્કેટિંગ કૉલમ


દિલ્હીની પાસે અને મનાલીથી ફક્ત6કિ.મી. દૂર, આ હૉસ્ટેલ દરેક મુસાફર માટે પરફેક્ટ છે - Tripoto\nદિલ્હીની પાસે અને મનાલીથી ફક્ત6કિ.મી. દૂર, આ હૉસ્ટેલ દરેક મુસાફર માટે પરફેક્ટ છે!\nBy Paurav Joshi\nમનાલીમાં લોકો આવે છે શાંતિથી પોતાની રજાઓ ગાળવા. પરંતુ જો આ માહોલમાં ઘણાંબધા લોકો એકસાથે આવી જાય તો કેવું લાગે. એટલા માટે લૉકડાઉન અને કોરોના સમાપ્ત થયા બાદ કોઇ એવી જગ્યાએ જઇએ જ્યાં લોકો ઓછી સંખ્યામાં આવતા હોય જેથી રહેવાનો આનંદ તમે ખુબ મોજથી ઉઠાવી શકો. ધ લોસ્ટ ટ્રાઇબ હૉસ્ટેલ આવી જ જગ્યાનું નામ છે.\nટ્રાવેલર સ્તુતિ અશોક ગુપ્તા અને તેમના ત્રણ સાથી પ્રણય ગોહિલ, અર્જુનરાજ નાદર અને એલેક્ઝાંડર આ હૉસ્ટેલના માલિક છે. આ હૉસ્ટેલને રખડુઓની સુવિધાના હિસાબે જ ડિઝાઇન કરવામાં આવી છે. સ્તુતિ કહે છે, અમારી હૉસ્ટેલ એવી જગ્યાએ છે, જેમાં દૂરથી આવેલો મુસાફર પણ પોતાનું ઘર શોધી શકે.”\nધ લૉસ્ટ ટ્રાઇબ હૉસ્ટેલ\nકોના માટે બેસ્ટ\nએવા રખડનારા માટે જે થોડીક શાંતિ ઇચ્છે છે. બજેટ ટ્રાવેલર્સને તો આ જગ્યાથી પ્રેમ જ થઇ જશે. ઘણાંબધા ક્યૂટ પપી તમારુ દિલ જીતી લેશે.\nઆ સાથે જ હૉસ્ટેલ દર વર્ષે પોતાનો આર્ટ ફેસ્ટિવલ પણ આયોજિત કરે છે. તો આર્ટિસ્ટો માટે તો આ જગ્યા જન્નત છે.\nઆ હૉસ્ટેલ જગતસુખ નામના ગામમાં બની છે, જે મનાલીથી6કિ.મી. દૂર છે. અહીં 60 બેડ અને એક પ્રાઇવેટ રુમ છે. આ ભારતની એકમાત્ર એવી હોસ્ટેલ છે, જ્યાં તમને કેપ્સૂલ બેડ મળી જશે. દરેક કેપ્સૂલ બેડમાં લાઇટ અને ચાર્જિંગ પોઇન્ટની સુવિધા છે. આ બધા કેપ્સૂલ બેડ લાકડાના ફ્રેમિંગમાં આવે છે, જેનાથી શિયાળામાં પણ તમને રહેવામાં કોઇ મુશ્કેલી નહીં થાય.\nઆ હૉસ્ટેલની સાથે દરેક આર્ટિસ્ટ, મ્યૂઝિશિયન કે પછી કોઇ સામાન્ય માણસ સારી રીતે જોડાઇ શકે છે. અહીં આવનારા લોકો અલગ-અલગ ભાષા બોલે છે. જુદી જુદી સંસ્કૃતિઓથી આવે છે અને ઘણીવાર તો તમને બીજા દેશોમાં પણ મળી જશે. આ બધી નાની નાની વાતો આ હોસ્ટેલને બીજાથી અલગ અને સારી બનાવે છે. બીજી પણ એક વાત છે જે ઘણી અલગ છે અને તે છે અહીંના મહેમાન, કામ કરનારા, વોલંટિયર અને ફાઉંડર, બધાની સાથે સમાન વ્યવહાર. કહેવામાં વાત જેટલી નાની લાગે, પરંતુ તેની અસર ઘણી ગંભીર છે.\nઘણીવાર તો અહીં રોકાનારા મહિનાઓ સુધી રોકાઇને જાય છે. જો તમે અહીં ઘણો વધારે સમય રોકાઓ છો તો તમારા માટે સ્પેશ્યલ ટી-શર્ટ તમારા નામની સાથે ગિફ્ટ કરવામાં આવે છે. આવી ઘણી મોટી ટ્રાવેલર કોમ્યુનિટી છે જે આ ટી-શર્ટ મેળવીને ટ્રાઇબ મેમ્બર બની ચુકી છે.\nઆ સાથે જ પોતાના ટ્રાવેલર્સને ટકાવી રાખવા માટે થોડાક મહિનાઓના અંતરે વિવિધ કાર્યક્રમો આયોજીત કરતા રહે છે. અત્યાર સુધી ધ લોસ્ટ ટ્રાઇબ તેના ચાર સંસ્કરણ કાઢી ચૂક્યુ છે. જે દર વર્ષે મનાલીમાં આયોજિત કરવામાં આવે છે.\nરસોડામાં બ્રેકફાસ્ટ, લંચ અને ડીનર, ત્રણેયની સુવિધા ઉપલબ્ધ છે જેના માટે તમારે થોડાક પૈસા ચુકવવા પડે છે. અહીં તમને વેજ અને નૉન વેજ બન્ને પ્રકારનું ખાવાનું મળી રહેશે.\nઆ ઉપરાંત, લોકો મનાલીની ગલીઓનો સ્વાદ ચાખવા માંગે છે, તેમના માટે પણ કોઇ મનાઇ નથી. ઘણાં બધા કેફે છે જ્યાં તમે તમારુ મનપસંદ ખાવાનું ખાઇ શકો છો.\nસીઝનના હિસાબે એક કેપ્યુલ બેડની રેન્જ ₹300 થી ₹500ની વચ્ચે હોય છે. આ ઉપરાંત, ફ્લેશ સેલ પણ થાય છે. જ્યાં તમે ફક્ત ₹99માં રહી શકો છો. જેમાં બ્રેકફાસ્ટ પણ સામેલ છે.\nજવાનો યોગ્ય સમય\nશિયાળામાં બર્ફિલી હવાઓનો આનંદ લેવો છે તો ડિસેમ્બરથી જાન્યુઆરીનો સમય બેસ્ટ છે. તો ગરમીઓમાં પોતાના દોસ્તોની સાથે નીકળવાનું હોય તો માર્ચથી જૂન સુધીનો સમય બેસ્ટ છે.\nનજીકમાં ફરવા માટે\nજગતસુખ ગામમાં અને આ ઉપરાંત, મનાલીમાં ફરવાની ઘણી જગ્યાઓ છે. જ્યા તમારે એકવાર તો જરુર જવું જોઇએ.\nએડવેન્ચરઃ આ હૉસ્ટેલમાંથી ઘણાં લોકો એક દિવસના નાના ટ્રેક પર જાય છે. સૌથી વધુ પ્રસિદ્ધ છે વૉટરફોલ ટ્રેક, જ્યાં દરકે દિવસે ઘણાં મુસાફર તમને મળી જશે. આ ઉપરાંત, તમે અહીંથી માઉંટેન બાઇકિંગ, રાફ્ટિંગ, કૈંપિંગ અને પેરાગ્લાઇડિંગના પેકેજ પણ બુક કરાવી શકો છો.\nકળા અને સંસ્કૃતિઃ જેમ મેં અગાઉ જણાવ્યું તેમ અહીં ધ લૉસ્ટ ટ્રાઇબ નામનો એક મેળો જામે છે, જ્યાં બીજા દેશોથી પણ આર્ટિસ્ટ આવે છે. તેમાં પેઇન્ટિંગ, ડાન્સિંગ અને મ્યૂઝિકના ઘણાં કાર્યક્રમ થાય છે.\nદર્શનીય સ્થળઃ ટ્રેકિંગ અને હાઇકિંગ ઉપરાંત, ઘણાં બધા ગામ અને નગરો છે, જ્યાં તમને હિમાચલની ઝીંદગીની સુંદરતા જોવા મળશે. સૌથી નજીકની જગ્યા મનાલી જ છે. આ ઉપરાંત, ઘણાં કેફે અને પર્યટકો માટે વિશેષ જગ્યા છે. જ્યાં તમે સવારથી સાંજ સુધી પોતાની મસ્ત ઝિંદગી પસાર કરી શકો છો.\nકેવી રીતે જશો\nહવાઇ માર્ગઃ સૌથી નજીકનું એરપોર્ટ ભુંતર છે, જે મનાલીથી 49 કિ.મી. અને જગતસુખથી 51 કિ.મી. દૂર છે.\nટ્રેન માર્ગઃ સૌથી નજીકનું રેલવે સ્ટેશન જોગિન્દર છે, જે અહીંથી 160 કિ.મી. દૂર છે. મનાલી માટે અહીંથી બસ ટેક્સી સરળતાથી મળી જશે.\nરોડ માર્ગઃ મૉલ રોડ બસ સ્ટેન્ડ અહીંથી સૌથી નજીકનું બસ કે ટેક્સી સ્ટેન્ડ છે. અહીંથી આ હૉસ્ટેલ 12 કિ.મી. દૂર છે. ત્યાંથી તમને કોઇ બસ કે પ્રાઇવેટ ટેક્સી સરળતાથી મળી જશે.\nધ લોસ્ટ તરીબે હોસ્ટેલ્સ